
îngerul autorităţii 

o interpretare la Parabola lucrătorilor nevrednici ai viei 


Andrei Plesu 

> 


Preambul 

Pe treapta a patra, în ordine ascendentă, a ierarhiilor cereşti, aşa cum 
le orânduieşte Dionisie Aeropagitul, se află „Stăpâniile”, sau „Stăpâ¬ 
nirile” (gr. eţovoiav, lat. Potestates). Corespondentul lor ebraic este 
Elohim. Termenul grecesc se traduce prin „Autorităţi”. Sunt oştiri situ¬ 
ate deasupra arhanghelilor şi în mod special implicate în creaţia lumii. 
Dar „eţfoverz'a” are, în Noul Testament, o întrebuinţare aparte, pe care 
vom încerca să o lămurim, analizând parabola lucrătorilor nevrednici 
ai viei, o parabolă a nesocotirii autorităţii şi a restaurării ei. Iată, mai 
întâi, textul propriu-zis al parabolei, în cele trei versiuni ale lui. (Am 
ales traducerea lor din ediţia Bartolomeu Anania): 

Mt. 21, 33-46: „Ascultaţi altă parabolă: Era un om stăpân al casei sale, care 
a sădit vie; şi a împrejmuit-o cu gard, a săpat în ea teasc, a clădit turn şi 
a dat-o pe seama lucrătorilor, iar el s-a dus departe. Iar când s-a apropiat 
vremea roadelor, şi-a trimis slujitorii la lucrători, ca să-i ia roadele; dar lucră¬ 
torii, prinzându-i pe slujitori, pe unul l-au bătut, pe altul l-au omorât, iar pe 
altul l-au ucis cu pietre. A mai trimis alţi slujitori, mai mulţi decât cei dintâi, 
şi tot aşa au făcut cu ei. In cele din urmă l-a trimis la ei pe fiul său, zicând: 
De fiul meu se vor ruşina. Dar lucrătorii viei, văzăndu-l pe fiu, au zis între ei: 
Acesta este moştenitorul; veniţi să-l omorăm şi să avem noi moştenirea lui!... 
Şi, punând mâna pe el, l-au scos afară din vie şi l-au omorât. Deci, când va 
veni stăpânul viei, ce le va face lucrătorilor acelora? Iar ei l-au răspuns: Pe 

cei răi cu rău îi va pierde, iar via o va da altor lucrători, care-i vor da roadele 
la vremea lor. Iisus le-a zis: Oare niciodată n-aţi citit în Scripturi: Piatra pe 
care au nesocotit-o ziditorii, aceasta a ajuns în capul unghiului; de la 
Domnul s-a făcut aceasta şi minunată este în ochii noştri? De aceea vă 
spun: Lua-se-va de la voi împărăţia lui Dumnezeu şi i se va da neamului care-i 
va face roadele. Cel ce va cădea pe piatra aceasta se va sfărâma, iar pe cel pe 
care ea va cădea, îl va zdrobi. Iar arhiereii şi fariseii, auzindu-I parabolele, au 
înţeles că despre ei vorbeşte. Şi căutând să-L prindă s-au temut de mulţime, 
pentru că îl socotea proroc.” 

Mc. 12, 1-12: „Şi a început să le vorbească în parabole: Un om a sădit o vie, 
a împrejumuit-o cu gard, a săpat în ea teasc, a clădit turn şi a dat-o pe seama 
lucrătorilor şi s-a dus departe. Şi la vremea cuvenită a trimis la lucrători un 
slujitor ca să ia de la ei din roada viei. Iar ei, prinzăndu-l, l-au bătut şi i-au 
dat drumul fără nimic. Şi din nou a trimis la ei un slujitor, dar şi pe acela, 
lovindu-l cu pietre, i-au spart capul şi l-au izgonit cu ocară. Şi a trimis un 
altul. Dar şi pe acela l-au ucis; şi pe mulţi alţii, pe unii i-au bătut, iar pe alţii 
i-au omorât. încă îl mai avea pe un fiu al său iubit, şi în cele din urmă l-a 
trimis la lucrători spunându-şi: De fiul meu se vor ruşina. Dar acei lucrători 
au zis între ei: Acesta este moştenitorul; veniţi să-l omorăm, şi moştenirea 
a noastră va fi... Şi au pus mâna pe el, l-au omorât şi l-au aruncat afară din 
vie. Ce va face stăpânul viei? Va veni şi pe lucrători îi va pierde, iar via o va da 
pe seama altora. Oare nici scriptura aceasta n-aţi citit-o: Piatra pe care au 
nesocotit-o ziditorii, aceasta a ajuns în capul unghiului; de la Domnul 
s-a făcut aceasta şi este minunată în ochii noştri? Şi căutau să-l prindă, 
dar se temeau de popor; fiindcă înţeleseseră că împotriva lor a spus parabola. 
Şi lăsându-L, s-au dus.” 

Lc. 20, 9-19: „Şi a început să-i spună poporului parabola aceasta: Un om 
a sădit vie şi a dat-o pe seama lucrătorilor şi a plecat departe pentru multă 
vreme. Şi la vremea cuvenită a trimis la lucrători un slujitor ca să-i dea din 
rodul viei. Lucrătorii însă, bătându-l, l-au trimis fără nimic. Şi a trimis apoi 
un alt slujitor; dar ei, bătăndu-l şi pe acela şi batjocorindu-l, l-au trimis fără 
nimic. Şi după aceea l-a trimis pe al treilea, dar ei, rănindu-l şi pe acela, l-au 
alungat. Şi stăpânul viei a zis: Ce voi face? îl voi trimite pe fiul meu cel iubit; 
poate că de el se vor ruşina. Dar lucrătorii, văzăndu-l, s-au vorbit între ei 
zicând: Acesta este moştenitorul; să-l omorăm, pentru ca a noastră să fie 
moştenirea...Şi scoţându-l afară din vie, l-au ucis. Aşadar, ce le va face aces¬ 
tora stăpânul viei? Va veni, şi pe lucrători îi va pierde, iar via o va da altora. 

Iar ei, auzind, au zis: Doamne fereşte! El însă, privind la ei, a zis: Aşadar, 
ce-nseamnă ceea ce e scris: Piatra pe care au nesocotit-o ziditorii, aceas¬ 
ta a ajuns în capul unghiului? Tot cel ce va cădea pe piatra aceasta se va 
sfărâma, iar pe cel pe care ea va cădea, îl va zdrobi. Şi cărturarii şi arhiereii 
căutau să pună mâna pe El în chiar ceasul acela, dar se temeau de popor; că 
înţeleseseră că împotriva lor a spus El această parabolă." 
a. „Soarta” hermeneutică a acestei parabole este dintre cele mai agitate. 
S-a putut spune că avem de-a face cu „unul din cele mai grele texte ale 
tradiţiei creştine” 1 , o „poveste de groază” ( Horrorgeschichte ), „un text 
periculos” 2 , conţinând prea multe elemente de „absurd” (stăpânul care 
trimite neîncetat mesageri şi pe însuşi fiul său, în ciuda experienţei, 
mereu repetate, a uciderii lor) 3 . Exegeza de după al doilea război mondi¬ 
al (ilustrând teza textului „periculos”) a emis ipoteza unei componen¬ 
te antisemite a parabolei: Dumnezeu-Tatăl se răfuieşte cu poporul lui 
Israel şi decide, în final, că îl va deposeda de prerogativele sale (va da 
„via” altora). Este evident că ipoteza nu se susţine, decât dacă socotim 
că şi unele pasaje din Vechiul Testament sunt „anti-semite”. In realitate, 
şi la Is. 5, 7 şi la Is. 3, 14 şi la Ier. 12, 10, „via” e o metaforă a lui Israel, 
iar supărarea divină se referă nu la ea, ci la proasta ei administrare. La 
fel, în parabola noutestamentară, nu via este obiectul mâniei sacre, ci 
cei care se ocupă de ea: nu de israeliţi e vorba, ci de elita lor conducătoa¬ 
re (care de altfel, e de faţă când Iisus vorbeşte şi se recunoaşte în pilda 
spusă de El). E adevărat însă că există, în scrierile veterotestamentare, 
o acumulare de tensiune între poporul ales şi trimişii - prost primiţi 
- ai Domnului (Cf. 2 Rg. 24, 19; 36, 15; Ier. 7, 25-26; 26, 21), dar nu 
această dimensiune a Vechiului Legământ e în discuţie aici. Pe de altă 

1 Tania Oldenburg, „Spiralen der Gewalt (Die bosen Winzer)”, în Roben 
Zimmermann (ed.), Kompendium der Gleichnisse Jesu, Giiterslocher Verlagshaus, 
Giitersloch, 2007, p. 365. 

2 Ibid., p. 353 şi 365. 

3 Cf. Reinhard Feldmeier, „Heil im Unheil. Das Bild Gottes nach dem Parabel von den 
bosen Winzern”, în Theologische Beitrăge, 25 (1994), p. 10, cu citate din E. Lohmeyer, 
care vorbeşte de „neverosimilitatea” textului şi din E. Hirsch, după care „Stăpânul 
viei se comportă pur şi simplui ca un nebun”. Mai subtil, Paul Ricoeur vorbeşte despre 
„extravaganţa” voită a parabolelor, ca strategie a deschiderii de noi perspective. (Cf. 
Paul Ricoeur, „Biblical Hermeuneutics”, în Semeia, 4, (1975), pp. 29-145. 

Parabola viei 
(A lucrătorilor 
ucigaşi), prid¬ 
vorul bisericii 
Sfinţii împăraţi 
a Mănăstirii 
Hurezi, 1694 



parte, e un fapt că Biserica primelor veacuri creştine a dat, prin comen¬ 
tatori ca Sf. Irineu, sau Sf. Ioan Gură de Aur, o interpretare anti-iudaică 
a parabolei, care însă nu e susţinută de textul propriu-zis. 4 
Mai greu de înţeles sunt însă o sumedenie de „analize” care se strădu¬ 
iesc să introducă temele parabolei în circuitul câtorva „ideologii” coche¬ 
te, fără legătură cu mesajul lor real, cu intenţia „autorului”, cu situa¬ 
rea lui istorică. Textul e, practic, uitat, sau rescris, pentru a îngădui 
un comentariu divagatoriu, trendy, politicaUy correct, de natură - cum 
spune, pe bună dreptate, Klyne Snodgrass - să-i „uzurpeze” sensul. In 
studiul deja citat, Tania Oldenburg, contrariată de faptul că, printre 
lucrătorii viei, nu se vorbeşte de nici o femeie, condamnă perspectiva 
„androcentrică” a istorisirii. Cât despre violenţa podgorenilor, ea se 
explică prin situaţia lor economică disperată, cauzată de exploatarea 


4 Pentru toată această dezbatere, vezi, între altele, David Stern, „Jesus’Parables 
from the Perspective of Rabbinic Literature: The Example of the Wicked Husbandmen”, 
în C. Thoma, M. Wyschogrod (editors), Parahle and Story in Judaism and Christianity, 
New York, 1989, pp. 42-80, Aaron A. Milavec, „A Fresh Analysis of the Parable of the 
Wicked Husbandmen in the Light of Jewish-Christian Dialogue”, în C. Thoma şi M. 
Wyschogrod, op. cit. pp. 81-117; Klyne R. Snodgrass, „Recent Research on the Parable 
of the Wicked Tenants: An Assessment”, în Bulletin for Biblical Research, 8 (1998), 
pp. 191-193. 

localnicilor de către latifundiari străini de ţară (W şi L. Schottroff) 5 . 
William Herzog crede şi el că parabola exprimă suferinţa fermierilor 
evrei, care, din propietari ai pământului, ajunseseră simpli muncitori 
plătiţi. 6 Derapajul culminează cu o „contribuţie” din 2003 a lui R. Q. 
Ford, care susţine că avem dinainte o parabolă anti-război, utilizabilă 
pentru o mai bună înţelegere a războiului din Iraq. (Stăpânul viei fiind 
o metaforă a cotropitorilor americani). 7 

înainte de a încerca o lectură proprie a parabolei, vom aminti alte trei 
interpretări care, spre deosebire de cele menţionate adineaori, se apleacă 
asupra textului cu ceva mai multă responsabilitate hermeneutică, chiar 
dacă, din punctul nostru de vedere, abuzează şi ele, uneori, de virtuţile 
ingeniozităţii. Pentru Paul Ricoeur, de pildă, Parabola lucrătorilor nevred¬ 
nici ai viei trebuie văzută în strânsă legătură cu Parabola semănătorului. 
în amândouă e vorba de „roade” obţinute ca efect al unei însămânţări 
divine, respectiv de obstacolele care le pot împiedica să ajungă la destina¬ 
ţia lor legitimă. Ricoeur constată că în loc să trimită „stăpânului” recol¬ 
ta cerută, lucrătorii tocmiţi îi trimit corpul mort al câte unui mesager. 
Concluzie: există o conexiune inversă între „rod” şi „viaţă”. între Cuvânt 
şi trup. Pentru ca cel dintâi să se afirme, trebuie ca cel de-al doilea să 
se stingă. Iar afirmarea celui dintâi e totuna cu recunoaşterea lui Iisus 
ca fiind Hristos. 8 Demonstraţia e de o ispititoare fineţe, dar forţează în 
mod arbitrar (şi inexplicabil) textul analizat. în realitate, proprietarul 
viei nu capătă rodul în locul mesagerilor sacrificaţi: nu capătă nimic. 
Sacrificiul trimişilor nu are ca rezultat livrarea recoltei. 

O perspectivă specifică asupra parabolei aduce abordarea ei dintr-un 
unghi marcat de psihologia analitică a lui C. G. Jung: „stăpânul” e indi- 

5 Apud Tania Oldenburg, op. cit., pp. 358-359. 

6 William R. Herzog, Parables as Subversive Speech: Jesus as Pedagogue ofthe Oppressed, 
Westminster/ John Knox, Louisville, 1994. In mod surprinzător, până şi un exeget de 
talia lui Joachim Jeremias, în cartea sa despre Parabolele lui Iisus, a fost tentat, încă 
din deceniul al şaselea al veacului trecut, să invoce „starea de spirit revoluţionară a 
ţăranilor galileeni”. 

7 R. Q. Ford, The Iraqi Conflict and a Parable of Jesus, Constellation (Fall 2003): http:// 
www.tepc.org/ resources / constellation, apud Tania Oldenburg, op.cit. p.363. 

8 Cf. Paul Ricoeur, The Bible and the Imagination, în H. D. Benz (ed.), The Bible as a 
Document of the University, Scholars Press, Chico, 1981, pp. 59, 65, 66, 68. 

vidul uman în genere, via e spiritul din noi, care trebuie grădinărit, 
îngrijit, „trecut pe rod”, lucrătorii cei răi sânt credinţele, deprinderile 
şi atitudinile noastre negative, trimişii stăpânului sunt mesajele divine 
rejectate de eul recalcitrant, iar uciderea fiului este respingerea adevă¬ 
ratului „moştenitor” al sufletului, piatra lui unghiulară, Iisus Hristos, 
care locuieşte de drept în centrul lui. 9 

In sfârşit, demnă de menţionat ni se pare cercetarea versiunii pe care 
o dă parabolei Evanghelia după Toma. Jean-Marie Sevrin observă că, 
în textul lui Toma, ea e grupată în aceeaşi suită (logia 63-65) cu alte 
două parabole (Bogatul nesăbuit şi Cina cea mare). Toate trei incriminea¬ 
ză ataşamentul faţă de avere, care aduce cu sine dezastrul şi blochează 
mântuirea. Nu numai în cazul lucrătorilor viei, ci şi în cazul proprie¬ 
tarului. Acesta din urmă nu e neapărat un om „bun” (/pr/azoc;), cum 
se spune la începutul parabolei. Sevrin propune lectura /prjazrig, care 
înseamnă „cămătar”. 10 Dar chiar şi în accepţiunea „om bun”, proprie¬ 
tarul ar fi o dovadă a faptului că preocuparea excesivă pentru bunuri 
materiale e destrămătoare pentru oricine 11 . 

In ce ne priveşte, preferăm să ne întoarcem la text şi la inserţia lui 
posibilă într-o analitică a modului în care mesajul divin este (sau nu) 
recepţionat de cei cărora li se adresează. 

b. Problema autorităţii. In parabola de mai sus nu e vorba, ca în Parabo¬ 
la Semănătorului, sau în aceea a Copiilor din Pieţe, de simple devieri şi 
obnubilări al receptivităţii, (opacitate mentală, superficialitate, supra¬ 
licitare a lumescului, sau abuz al spiritului critic). E vorba de transfor¬ 
marea blocajului în agresiune. E vorba de o non-receptivitate furioasă, de 
un refuz, care se manifestă ofensiv, mergând până la crimă. Lucrătorii 
nevrednici ai viei nu sunt nici indiferenţi, nici inadecvaţi faţă de mesa¬ 
jul care li se transmite. Nevrednicia lor devine vrednicia de a respinge, 
de a anula. înainte de a înţelege sau nu ceea ce li se cere, ei vor suprima¬ 
rea sursei care li se adresează. în termeni contemporani, am putea numi 

9 Cf. Robert Winterhalter şi George W. Fisk, Jesus Parables: Finding Our God Within, 
Paulist, New York, 1993, pp. 112-117. 

10 Cf. Jean-Marie Sevrin, Un groupement de trois paraboles contre Ies richeses dans 
L’Evangile selon Thomas: EvTh 63, 64, 65, în Jean Delorme (ed.), Les paraboles evangeliqu.es: 
Perspectives nouvelles, Cerf, Paris, 1989. 

11 Cf. K. Snodgrass, op. cit., p. 195, n. 42 

comportamentul lor „ateism militant”, necredinţă dictatorială, furor al 
secularizării. 

Lucrătorii tocmiţi să lucreze via în absenţa stăpânului sfârşesc prin a 
nu-i recunoaşte dreptul de proprietate: nu numai că nu-i dau partea 
cuvenită din rodul obţinut, dar îi maltratează şi ucid mesagerii, iar la 
urmă îi omoară fiul, sperând să uzurpe, astfel, dreptul la moştenire. 
In fond, ceea ce lucrătorii pun în discuţie este autoritatea celui care i-a 
angajat: autoritatea lui asupra bunurilor sale şi autoritatea lui asupra 
lor. Nu poate fi întâmplător că, în toate evangheliile sinoptice, para¬ 
bola lucrătorilor nevrednici ai viei e rostită într-un context în care 
„arhiereii, cărturarii şi bătrânii” cer lui Iisus să-şi explice „autoritatea” 
(eţfoverz'a): cu ce putere, în numele a ce şi al cui faci ceea ce faci? - sună 
întrebarea lor. (Cf. Mt. 21, 23-27, Mc. 11, 27-33, Lc. 20, 1-8). Acelaşi 
termen (afoverza) apăruse în trei pasaje anterioare (Mt. 7, 29; Mc. 1, 22; 
Lc. 4, 32), nu însă ca subiect de interogaţie suspicioasă, ci ca atribut 
impunător al discursului hristic: Iisus, spre deosebire de „cărturarii” 
din jur, vorbeşte - spune textul - ca unul care are „autoritate” (putere). 
Problema este a recunoaşte această autoritate, a o credita, a fi receptiv 
la manifestările ei. Recunoaşterea autorităţii e, prin urmare, o condi¬ 
ţie „eliminatorie” a asimilării mesajului ei. Parabolele nu pot ajunge la 
cei care se situează în afara autorităţii hristice, mai exact la cei pentru 
care Iisus e în afara sferei autorităţii. (E de menţionat, în treacăt, că la 
Marcu, „fiul” ucis e scos în afara viei, iar la Luca, el este ucis după ce e 
scos în afară). 

Dar ce fel de autoritate e aceea pe care o întruchipează Fiul? Şi de ce 
viaţa spirituală nu se poate lipsi de orizontul ordonator al unei instan¬ 
ţe autoritare, al unui „ascendent” asumat? E o întrebare grea pentru 
lumea modernă, care a confecţionat conceptului de „autoritate” un 
„dosar” mai curând discutabil. Chestionarea metodică a oricărei preala¬ 
bile autorităţi cognitive ca prim pas al drumului către adevăr a devenit, 
de la Descartes încoace, procedura „de bun simţ” a investigaţiei filo¬ 
sofice. „Măcar o dată în viaţă” trebuie să te îndoieşti de tot: percepţii 
senzoriale, texte, învăţători. Cu alte cuvinte, Descartes pariază strate¬ 
gic pe ceea ce unii exegeţi au numit „autoritatea persoanei întâi” 12 . Dar 

12 Cf. Steven L. Reynolds, „Descartes and First Person Authority”, în History of 
Philosophy Quarterly, Voi. 9, nr. 2, apr. 1992, pp. 181-189. 

şi dincolo de teritoriul filosofiei, „autoritatea" a căpătat conotaţii anti¬ 
patice. Să amintim contaminarea deformatoare pe care ea a suferit-o 
dinspre conceptul puterii. Orice putere politică e potenţial nelegitimă, 
prin urmare orice invocare a autorităţii e potenţial castratoare, nede¬ 
mocratică, vinovată. Instituţiile, de la Biserică la Stat, de la Şcoală la 
Justiţie, sunt pândite, toate, de riscul autoritarismului. Părinţii tind să 
fie prea autoritari cu copiii, bărbaţii, prea autoritari cu femeile, profeso¬ 
rii, prea autoritari cu elevii. Conceptul autorităţii a alunecat, pe nesim¬ 
ţite, spre statutul ingrat al unui antonim al libertăţii. El pune în pericol 
drepturile omului, imperativul egalităţii sociale, autonomia persoanei. 
Poate şi merită el să fie „reabilitat”? 

Să ne întoarcem la textul parabolei şi la contextul evanghelic. Autori¬ 
tatea „stăpânului” viei, (numit ca atare doar la Matei: oz/odeoTrbr//^) 
e, în primul rând, autoritatea celui îndreptăţit prin lege ca deţinător al 
pământului, autoritatea conferită de proprietate. La Matei şi la Marcu 
se adaugă îndreptăţirea celui care a investit în proprietatea sa: a împrej- 
muit-o, a înzestrat-o cu teasc şi turn, a pregătit-o pentru exploatare, 
cu alte cuvinte a „creat-o” ca dispozitiv fertil. „Stăpânul” (analog al lui 
Dumnezeu) are, deci, de partea sa, autoritatea ordinii şi a creaţiei. 13 El 
face posibil şi garantează „rodul”, ca expresie a bunei rânduieli a lumii. 
E temelia viei şi a câştigului vierilor. Vierii însă vor beneficiul întregii 
construcţii, fără a accepta temelia. Cu alte cuvinte, vor să construiască 
pe nisip şi nu pe stânca autorităţii legitime care i-a înfiinţat. 

Imaginea nou-testamentară a autorităţii nu e niciodată conotată auto¬ 
ritar. Când Iisus „menajează” opacitatea „celor din afară” o face tocmai 
pentru a nu le limita libertatea, fie ea şi libertatea de a nu-1 asculta. La 
fel, când avertizează asupra „minunilor” înşelătoare ale falşilor profeţi 
(Mt. 24, 24; Mc. 13, 22; 2 Tes. 2, 9), sau când îi dojeneşte pe cei care, 
pentru a crede, vor „semne şi minuni” (repara) (In. 4, 48). A convinge 
prin miracole este, pentru El, o înşelătorie, un mod nefiresc de a induce 
supunere. Autoritatea adevărată e cea pe care o recunoşti în mod liber. 
Nu e - ca să vorbim în termenii lui Max Weber - nici autoritatea legii, 
nici cea a cutumei (tradiţiei), nici cea a carismei personale, sau a unei 
competenţe livreşti (ca aceea a „cărturarilor”). E autoritatea pe care o 

13 Cf. Rm. 9, 21, unde se invocă autoritatea olarului asupra lutului, aşadar a 
creatorului asupra lumii create. 

alegi. Căreia îi răspunzi, căreia îi faci credit. Nu ea ţi se impune sama¬ 
volnic, prin dictat, ci tu eşti acela care o investeşte, care o configurea¬ 
ză ca autoritate. Stăpânul viei nu uzează de forţă decât la urmă, când 
toate încercările de dialog sunt definitiv eşuate. Până atunci, răbdarea 
Sa frizează inexplicabilul: e mereu în postura celui care emite apeluri 
încrezătoare (mai multe rânduri de mesageri, printre care fiul său „cel 
iubit”), e mereu cel care cere o recunoaştere echitabilă. O cere, nu o insti¬ 
tuie în mod unilateral. Admite, iarăşi şi iarăşi, lipsa de ecou, ostilitatea, 
violenţa. E un exemplu paradoxal de autoritate care se amână pe sine, în 
speranţa unei reacţii adecvate, a unei consimţiri binevoitoare. Tot astfel, 
Iisus are autoritate asupra auditorilor săi, numai în măsura în care 
auditorii săi îi confirmă şi îi „hrănesc” autoritatea. Un fel de a spune că 
are atâta autoritate câtă i se oferă. E unul din misterele „receptivităţii” 
sale. De altfel, textele evanghelice vorbesc adeseori despre autoritate ca 
despre o virtute delegată. Iisus însuşi şi-a primit întreaga autoritate („în 
cer şi pe pământ”) de la Tatăl (Mt. 28, 18; In. 5, 27; 17, 2). Orice specie 
a autorităţii se validează, în ultimă instanţă, prin mandat divin: şi cea 
a conducătorilor seculari (In. 19, 10-11; Rm. 13, 1-3) şi cea a îngerilor 
(Ap. 14,18) şi cea a apostolilor (Mt. 10,1; 2 Cor. 10, 8; 13,10). Stăpânul 
poate conferi „împuterniciri” speciale (autoritate) şi slugilor (Mc. 13, 
34; Lc. 19,17), iar în orizontul Apocalipsei se dau „puteri” discreţionare 
morţii şi tuturor flagelurilor...(Ap. 6, 8; 9, 3, 10). Prin urmare, „prin¬ 
ţul acestei lumi” este şi el o sursă posibilă de „autoritate”: „autoritatea 
întunericului”, a diavolului (sţovcjîa zov UKomvg, rov Eatavă) (Lc. 22, 
53; FA 26,18; Col. 1, 13; Ef. 6, 12; Ap. 13, 2), în luptă îndârjită cu aceea 
a Mielului, asociată luminii (Ap. 18,1). De altfel, diavolul, în încercarea 
sa de a-1 ispiti pe Iisus, găseşte potrivit să iniţieze, între altele, un joc 
al autorităţii. Adversarul ştie că prestigiul şi avantajele posturii domi¬ 
natoare constituie o tentaţie căreia nu i se rezistă uşor. Din vârful unui 
munte, el oferă interlocutorului său „stăpânirea şi slava” tuturor împă¬ 
răţiilor lumii (Lc. 4, 5-7). Autoritatea poate fi, aşadar, impură, negocia¬ 
tă interesat şi, la limită, cumpărată (Cf. FA, 8,18-20). Nu e o „calificare” 
în sine. Autoritatea pe care o întruchipează Iisus se deosebeşte însă de 
toate celelalte tipuri de autoritate (şi se situează deasupra lor - cf. Col. 
2, 6) prin câteva atribute inconfundabile: vrea să fie, cum spuneam mai 
devreme, asumată în mod liber de cei cărora li se adresează, se confi¬ 
gurează în strictă relaţie cu ei, dobândindu-şi „greutatea” prin tocmai 

aportul lor (cu alte cuvinte are nevoie să fie „investită”, delegată, nu 
numai de sus în jos, ci şi de jos în sus) şi - ceea ce o face unică - e dispusă 
să se afirme prin sacrificiu, adică prin anulare de sine: e o Atotputerni¬ 
cie gata să se confrunte cu experienţa înfrângerii, a neputinţei. 14 
Cel care se supune unei asemenea autorităţi îi va imita metabolismul, 
îşi va găsi identitatea în chiar faptul de a şi-o fi suspendat, se va recu¬ 
noaşte pe sine ca autoritate, recunoscând autoritatea legitimă care îl 
solicită. Altfel spus, va căpăta autoritate în clipa când va recunoaşte, ca 
fiind suverană, o alta. Autoritatea recunoscută se va răsfrânge asupra 
celui care o recunoaşte, şi se va regăsi în el în acelaşi moment în care el 
se va regăsi în ea. A dobândi autoritate în plan spiritual e a accepta să 
găzduieşti instanţa autorităţii supreme, mai exact a descoperi că eşti, 
în adâncul tău, totuna cu ea, loc al prezenţei ei, „locuinţă” a ei. Cunoaş¬ 
terea sinelui propriu se împlineşte în tocmai ieşirea din sine a sinelui, 
în întâlnirea lui cu eminenţa sa fondatoare. Atingi, astfel, condiţia 
„fiului lui Dumnezeu”, adică a celui care a primit autoritatea Tatălui 
(In. 1, 12). Ai autoritatea de la care te împărtăşeşti. Recuperezi postura 
de „beneficiar” al Pomului Vieţii, prin altfel de cunoaştere decât aceea, 
pripită, simplificatoare, rezultată din frecventarea originară a Pomului 
Cunoaşterii (Ap. 22, 14). 

Evident, recunoaşterea unei autorităţi exterioare sinelui propriu seamă¬ 
nă a „cedare de suveranitate”. Ceea ce câştigi e însă mai preţios decât 
ceea ce pierzi. Câştigi o vindecătoare comuniune cu autoritatea care „te 
umbreşte”. în spaţiul evanghelic, umbra (uKiă) e altceva decât întune¬ 
ricul ( cjKomicjKotîa ) benefice. în Faptele Apostolilor ni se povesteşte 
cum, în aşteptarea lui Petru, oamenii îşi scoteau bolnavii în stradă, pe 
paturi sau tărgi, sperând ca umbra celui aşteptat să cadă, vindecător, 
asupra lor (FA. 5, 15). Sfânta Fecioară devine zămislitoare, „plină de 
har” când e „umbrită”, prin Duhul Sfânt, de puterea Celui-Preaînalt (Lc. 
1, 35). Schimbarea la Faţă are şi ea loc în umbra unui nor luminos (Mt. 
17, 5; Mc. 9, 7; Lc. 9, 34). 15 Tot în umbră, în umbra răcoroasă a pomu- 

14 Cf. Reinhard Feldmeier, op. cit. p. 21: „die machtvolle Ohnmacht” (neputinţa plină 
de putere) pe care o exprimă crucifixul, în contrast cu imaginea zeului invulnerabil 
din Grecia antică. Cf. şi cele două tipuri de apariţie a lui Iisus în scrierile profeţilor: în 
umilinţă (Is. 53, 7) şi în slavă (Dn. 2, 31 şi urm.) 

15 Pentru asocierea revelaţiei cu norul vezi şi Iş. 24,16-18. 

lui uriaş crescut din bobul de muştar, păsările cerului găsesc un bun 
adăpost pentru cuiburile lor (Mc. 4, 32). Umbra poate avea şi o dimensi¬ 
une profetică, anticipând, în plan contingent, „bunurile viitoare” (Evr. 
8, 5 şi, mai ales, 10, 1). Capacitatea de a umbri ( [âmaJciăCco ) terapeutic 
e, paradoxal, apanajul autorităţii care a trecut prin episodul adumbririi 
de sine, al jertfei. Iar respingerea unui asemenea episod duce, de regulă, 
de la „umbră” la „întuneric”. 

E ceea ce se întâmplă cu lucrătorii nevrednici ai viei. La prima vede¬ 
re, ei nu par să fie decât simpli contestatari ai autorităţii existente. în 
realitate, fac mult mai mult: substituie autorităţii legitime o autorita¬ 
te fără temei în ea însăşi şi anume propria lor autoritate. A nu accepta 
nici o autoritate înseamnă, de obicei, a accepta totuşi una: autoritatea 
personală. Căci nu poţi contesta ceva în numele a nimic. Podgorenii nu 
sânt anarhişti. Sunt insurgenţi aflaţi în serviciul profilului şi profitu¬ 
lui propriu, devenit idol. Nu practică doar suspendarea autorităţii, ci 
înstrăinarea ei, transferul prerogativelor ei asupra unei autorităţi fără 
autoritate : Eul sufocat de el însuşi şi, prin aceasta, uşor confiscabil de 
„autoritatea întunericului”. (Cf. Ap. 17, 13). Refuzând să lucreze pentru 
proprietarul viei, ei sfârşesc prin a nu mai lucra nici pentru ei înşişi. 
Dimpotrivă, îşi asigură un final catastrofal, o „criză” letală, de natură 
să favorizeze „ceasul” răului. 

c. Fiul şi piatra din capul unghiului. S-a discutat îndelung despre sensul 
citatului psalmic de la sfârşitul parabolei (Ps. 118, 22). Exegeza s-a 
blocat, întrucâtva, pe trei direcţii: 1. Discontinuitatea dintre parabo¬ 
la propriu-zisă şi citat. E drept că ne aflăm dinaintea unui caz special: 
parabola lucrătorilor nevrednici ai viei e singura din întregul corpus 
neotestamentar care se încheie cu un citat. O anumită tensiune între 
părţile ei e de necontestat: parabola valorifică o metaforă agrară, cita¬ 
tul - una arhitecturală. Povestea parabolei se termină prost, în vreme 
ce textul psalmului trimite spre un final triumfal. 16 Diferenţa de regis¬ 
tru între cele două componente ale compoziţiei scripturare constituie, 
pentru unii interpreţi, o probă a faptului că citatul a fost adăugat ulteri¬ 
or, de Biserica timpurie. Alţii observă că raportul dintre partea expozi¬ 
tivă a parabolei şi versetul psalmic e raportul - curent în tradiţia iudai¬ 
că - dintre mashal (parabolă) şi nimshal (aplicaţia parabolei, explicaţia 


16 Cf. Klyne R. Snodgrass, op. cit. p. 203. 

ei). Mi se pare, totuşi, evident, că există, în textul de care ne ocupăm, 
o legătură strânsă, cu nuanţă profetică, între uciderea „fiului cel iubit” 
şi „piatra nesocotită de zidari”, ajunsă apoi „în capul unghiului”: e legă¬ 
tura dintre sacrificiu şi resurecţie. Parabola nu ne spune doar că via va 
fi dată altora mai vrednici, ci şi că, în cele din urmă, jertfa culminează 
în răscumpărare, iar moartea în miracolul învierii. 2. Savanţii au văzut 
însă şi aici o problemă: e oare sigur că, vorbind despre „fiul” din parabo¬ 
lă, Iisus e auto-referenţial, că face o aluzie - dinaintea oponenţilor săi 
- la propriul său destin? Nu cumva se referă la Ioan Botezătorul? Sau la 
Isaac? Nu vom intra în detaliul tehnic al acestor ipoteze 17 . Credem însă, 
ca şi Klyne Snodgrass, că încercarea de a înţelege această parabolă în 
afara conflictului direct dintre Iisus şi autorităţile Templului, respectiv 
între misiunea încredinţată lui Iisus de Tatăl şi opacitatea faţă de ea a 
elitei israelite, nu poate duce decât la speculaţii vagi. 3. Mai interesantă 
este o a treia dezbatere, care poate rotunji reflecţia asupra „autorităţii” 
de la care am pornit. Ce legătură este între „Fiu” şi „piatră”? Şi ce fel 
de piatră e cea invocată în citatul din Psalmi? E o „piatră de temelie”, 
fundamentul pe care se înalţă orice construcţie? Sau este piatra care 
încununează construcţia, cea din vârf, fără de care construcţia nu poate 
fi socotită încheiată? 

Asocierea dintre „fiu” şi piatră are un consistent preambul veterotesta- 
mentar. Se vorbeşte, în mai multe locuri, despre o „odraslă” a Domnu¬ 
lui (mai aproape de sensul Septuagintei ar fi, poate, termenul „vlăstar”, 
„ramură” răsărită din seminţia lui David), care va înălţa Tatălui Său un 
templu pe măsură. (2 Rg. 7,12-16; Is. 4, 2; 11,1; 28,16; Ier. 23, 5; 33,15; 
Zah. 3, 8-9; 6,12-13). „Odrasla” va fi „piatra cea mai însemnată" (Zah. 4, 
7-10) din vârful noii construcţii. 18 S-a vorbit şi despre un joc de cuvinte, 

17 Cf. inventarierea lor la Snodgrass, op.cit, pp. 199-202 

18 Cf. Seyoon Kim, „Jesus - The Son of God, the Stone, the Son of Man, and the 
Servant: The Role of Zechariah in the Self-Identification of Jesus”, în Gerald F. 
Hawthorne with Otto Benz (ed.) Tradition and Interpretation in the New Testament. 
Essays in Honour ofE. Earle Ellis for His 60th Birthday, Grand Rapids, Michigan, Mohr 
(Paul Siebeck), Tubingen, 1987, pp. 134-145. Pentru „secretul” filiaţiei divine a lui 
Iisus, cf. şi Jack Dean Kingsbury, „The Parable of the Wicked Husbandmen and the 
Secret of Jesus’ Divine Sonship in Matthew; some Literary-Critical Observations”, în 
Journal of Biblical Literature, 105 / 4 (1986), pp. 643-655. 

plauzibil în context semitic, între „fiu” (beri) şi „piatră” ('eben). Ipoteza e 
greu de susţinut, de vreme ce Iisus nu vorbea în ebraică, ci în aramaică, 
unde „fiu” se spune „bar ”. 19 Pasajele din Vechiul Testament semnalate 
mai sus au, toate, ecouri directe în Noul Testament. Iisus e „piatra cea 
neluată în seamă” de constructori şi ajunsă „în capul unghiului” (FA. 4, 
10-11. Cf şi 1 Cor. 3, 11-12; Ef. 2, 20; 1 Ptr. 2, 4-10). Rămâne deschisă 
întrebarea cu privire la sensul exact al „pietrei din capul unghiului”. 
Exegeza deosebeşte între o accepţiune „orizontală" a termenului şi una 
verticală. In plan orizontal, piatra unghiulară e cea care leagă la colţ 
(şi ţine laolaltă) două ziduri alăturate, ceea ce se poate întâmpla fie la 
nivelul bazei construcţiei (caz în care „unghiul” face parte din structura 
temeliei), fie la nivelul acoperişului, caz în care piatra unghiulară are 
şi aspectul unui ornament de tipul balustradei, care să prevină căde¬ 
rea peste cei de jos. (cf. Dt. 22, 8). 20 E însă clar că, în acest înţeles, o 
clădire are cel puţin patru asemenea „pietre” şi că asta intră în contra¬ 
dicţie cu unicitatea lui Iisus. Coroborând diferitele locuri în care apar 
termenii KEcpaĂrj ycoviag (lat. lapis summus angularis, sau caput anguli) 
şi ăKpoycoviaîog (lat. summus angularis), se poate conchide că sensul de 
„temelie”, fundaţie şi cel de „cheie de boltă” se referă, în egală măsu¬ 
ră, la „amplasamentul” hristic în economia creaţiei şi a edificării spiri¬ 
tuale. Iisus e şi întemeietorul templului interior (fundaţia lui) (cf. între 
altele, Mt.7, 24) şi locuitorul lui (1 Cor. 3, 16; 2 Cor. 6, 16, In. 14, 20) şi 
încununarea lui. Fără „bază” solidă, o clădire nu poate fi începută, dar 
fără cheie de boltă ea nu poate fi socotită încheiată. Amândouă sunt 
expresia aceleiaşi „autorităţi”. De modul cum adopţi autoritatea legi¬ 
timă drept „temelie” depinde modul cum o primeşti ca „încununare”. 
Refuzul autorităţii te situează între a fi neîntemeiat şi a fi neterminat: 
fără punct de sprijin şi fără ţintă. Iar în cele din urmă suspensia opţiu¬ 
nii te destramă: temelia devine obstacol, XiQoq npoGKoppaxoc; real ntxpa 

19 Arland J. Hultgren, The Parahles ofJesus. A Commentary, Eerdmans, Grand Rapids, 
Michigan/Cambridge U.K., 2002, p. 363. 

20 Accepţiunea „orizontală” a „pietrei unghiulare” e susţinută de J. Duncan M. 
Derrett, „The Stone that the Builders rejected”, în F. L.Cross (ed.), Studia Evangelica, 
voi IV, Part I, Akademie-Verlag, Berlin, 1968, pp. 180-186. O discuţie mai nuanţată 
a problemei oferă F. F. Bruce, „New Wine in Old Skins: III. The Corner Stone”, în The 
Expository Times, 84 (1972-1973), pp. 231-235. 

bisericii Sfinţii 
împăraţi a Mă¬ 
năstirii Hurezi, 
1694 



cncavdăĂov (lat. lapis offensionis, petra scandali, „piatră de-mpiedicare”şi 
„piatră de poticnire”, cf. Rm. 4, 32-33 unde se preia Is. 28, 16; dease- 
menea Is. 8, 14), iar cheia de boltă se prăbuşeşte peste tine (Cf. Dn. 2, 
34-35). Subminat din interior şi (sau) des-fiinţat din afară, „lucrăto¬ 
rul nevrednic” se va pierde. „Tot cel ce va cădea pe piatra aceasta se va 
sfărâma, iar pe cel pe care ea va cădea, îl va zdrobi” (Lc. 20,18. cf. şi Mt. 
21, 44). Revenind la textul parabolei în discuţie, vom spune că podgo¬ 
renii insurgenţi vor fi văduviţi exact de ceea ce vroiau să obţină: moşte¬ 
nirea averii QcĂripovopia). Nerecunoaşterea autorităţii apare, astfel, nu 

ca o răzmeriţă oarecare, ci ca o criză de statut, ca o ieşire din rânduiala 
tradiţiei. Celui care nu admite nici un ascendent, celui care nu acceptă 
nici o raportare la ordinea care îl include, la instanţa care îl face posi¬ 
bil, nu i se poate transmite nimic. Cine nu are deprinderea de a privi în 
sus, pe deasupra capului propriu, cine nu ştie să admire, să respecte, să 
compună cu o „superioritate” exterioară sinelui propriu, pe scurt, cine 
nu crede decât în propria autoritate sfârşeşte prin a fi „dezmoştenit”. Nu 
poate fi răsplătit, nu i se poate promite nimic. Modelul moştenitorului 
este Iisus însuşi („moştenitor a toate”, Evr. 1, 2. Cf. şi expresia 6 kiOoc; 
zfjţ KĂrjpovo/iiag, „piatra moştenirii” de la Za. 4, 7). Singură consimţirea 
la autoritatea Lui mijlocitoare făgăduieşte (Ga. 3, 18) viaţă veşnică (Tit 
3, 7), aduce răsplată (Col. 3, 24), garantează „moştenire nestricăcioasă 
şi neîntinată şi neveştejită” (1 Ptr. 1, 4). Cu alte cuvinte, nu uzurpând 
autoritatea devii moştenitor, ci, dimpotrivă, adăugând-o vieţii tale. 
Recunoaşterea autorităţii nu e dispreţ de sine, ci pasul decisiv pentru 
obţinerea unui drept: dreptul de a accede la receptivitate, de a participa 
la moştenirea Moştenitorului. 

Respingerea autorităţii, a oricărei autorităţi, este simptomul unei rela¬ 
ţii deficiente cu „deasupra", cu topografia „vârfului”. Intr-un studiu 
din 1930 despre piatra unghiulară 21 , Joachim Jeremias are dreptate să 
accentueze asupra sensului ei de „cheie de boltă”, „cap” al construcţiei, 
încoronare (Bauschlufistein). Sintagma „piatră de temelie” ( Eckstein ) nu 
se justifică, din punctul lui de vedere, decât pentru textul din Is. 28,16 
(ret Oepeha Eicbv) şi pentru cele câteva preluări nou-testamentare. Sunt 
invocate surse felurite (Testamentul lui Solomon, 22, 7; 23, 2-4; Hippolyt, 
Elenchos, V, 7, 35; Tertullian, Adv. Marcion, III, 7; Symmachus, Aphraa- 
tes, precum şi pasaje din Targum şi Talmud ) care consolidează accepţiu¬ 
nea de „piatră finală”, destinată să desăvârşească întreaga construcţie. 
In această postură - postura autorităţii supreme - este Iisus „aruncat” 
dinaintea lui Pilat: „Nu avem împărat decât pe cezarul!" (In. 19, 15), 
strigă mulţimea. La fel strigaseră şi supuşii „omului de neam mare”, 
plecat să-şi ia investitura de a domni: „Nu vrem ca acesta să domnească 
peste noi!” (Lc. 19, 149). La fel gândesc şi lucrătorii nevrednici ai viei: 
nimeni deasupra noastră!. Nici un stăpân în afară de noi! Rezultatul este 

21 Joachim Jeremias, „Kei|faA.r| yoma<; - AKpoycoviaioţ”, în Zeitschrift fur die 
Neutestamentliche Wissenschaft und dieKunde derălteren Kirche, 29, (1930), pp. 264- 280. 

transformarea temeliei în piedică şi a cheii de boltă în avalanşă zdrobi¬ 
toare. Ceea ce pentru credincioşi e adevăr fondator (Is. 28, 16), pentru 
necredincioşi e piatră de poticnire (Is. 8, 14). Iar neglijarea fundaţiei 
provoacă surparea justiţiară a vârfului, (cf. Ps. 84, 11, care asociază 
adevărul cu pământul (temelia) şi dreptatea cu cerul (cheia de boltă). La 
punerea temeliei lucrează, alături de Iisus, profeţii şi apostolii - cf. Ef. 
2, 20 - dar piatra din capul unghiului e doar El 22 ). Parabola culminează 
prin a avertiza că inaptitudinea pentru colaborare liberă cu o autoritate 
binevoitoare declanşează mecanismul autonom al unei autorităţi recti¬ 
ficatoare. 

Dincolo de necesare preciziuni istorice şi filologice, de „reconstituiri” 
contextuale, menite să lămurească sensul parabolei aşa cum putea fi el 
auzit şi citit de auditoriul contemporan cu ea, trebuie să avem mereu în 
vedere faptul că ea e gândită pentru a spune ceva şi dincolo de timpul 
rostirii ei. Iisus vorbeşte, desigur, celor din preajmă, dar, în acelaşi 
timp, vorbeşte şi celor din „preajma” atemporală a adeziunii la El şi la 
problematica misiunii Sale. Hermenutul are de instituit un sens vala¬ 
bil şi util pentru cititorul de azi 23 . El nu va urmări comemorarea unui 
adevăr „de altă dată”, ci fructificarea în imediat a unui adevăr fără pati¬ 
nă circumstanţială, a unui „model” parabolic oricând actualizabil. Din 
acest punct de vedere, Parabola lucrătorilor nevrednici ai viei e o parabolă 
a răspunderii pe care orice căpetenie religioasă o are pentru „turma” 
care i-a fost dată în grijă. Orice ierarh poate fi tentat de o „vrednicie” 

22 Pentru echivalenţa „piatră unghiulară - cheie de boltă” se va consulta cu folos Rene 
Guenon, Symboles fondamentaux de la Science sacree, Gallimard, paris, 1962, cap. XLIII, 
pp. 278-291. Se observă similitudinea fonetică dintre Kpcpaq (= piatră) şi K£<paÂij (= 
cap), cu confirmări în ebraicul pinnah, care înseamnă şi „unghi” şi „căpetenie” ( Vulgata 
traduce pinnoth ha-am prin angulos populorum ) sau în arabă, unde rukn e şi „unghi”, sau 
„colţ”, dar şi „bază”, „fundament” cu corolarul rukn el-arkân (= „unghiul unghiurilor”, 
adică vârf). E citat articolul Eckstein publicat de Ananda K. Coomaraswamy în numărul 
din ianuarie 1939 al revistei Speculum, în care se susţine accepţiunea keystone a pietrei 
unghiulare, diferită de foundation-stone, sau corner-stone. E interesant că respingerea 
autorităţii se exprimă adesea, în textele scripturare, ca o agresiune având drept ţintă 
capul, la propriu. Ioan Botezătorul e decapitat, Sfântul Petru e crucificat cu capul în jos, 
iar una din slugile trimise lucrătorilor de stăpânul viei este lovită în cap (Mc. 12, 4). 

23 Cf. A. Hultgren, op. cit. p. 374. 

nevrednică. De preluarea în contabilitate proprie a „rodului” obţinut, 
de blocaj intr-un simţ „gospodăresc” imanent, cu obnubilarea treptată 
a simţului pentru Cel care i-a delegat gospodăria. Simone Weil deplân¬ 
ge, la un moment dat, tendinţa unor reprezentanţi ai clerului de a 
pune Biserica în locul lui Iisus. Din transparenţă care să deschidă către 
mesajul fondator al credinţei lor, ei devin „piatră de poticnire”: deviază 
receptivitatea enoriaşilor de la „Dumnezeul Cel Viu” către suficienţa 
unei instituţii. Autoritatea hristică, a „moştenitorilui” care se dăruie e 
înlocuită cu autoritatea pământească a moştenitorului care acumulează 
şi dispune de moştenirea lui, ca de o posesiune privată. E replica teres¬ 
tră a răzmeriţei provocate în ceruri de îngerii căzuţi. Căzuţi pentru că, 
fiinţe create, au vrut să uzurpeze autoritatea Creatorului. 



arhangheli şi îngeri 



angelologia 
Vechiului Testament 
şi a literaturii apocrife 

câteva aspecte istorice generale 


Alexandru Mihăilă 


Termenul „angelologie” - concepţia despre îngeri - ar trebui folosit la 
plural. Nu există în literatura târzie vechi-testamentară şi în literatura 
inter-testamentară o sistematizare a învăţăturii despre îngeri, a clase¬ 
lor, ierarhizării şi funcţiilor acestora. Ar trebui să vorbim mai degrabă 
de unele menţionări, de abordări (uneori) opuse, de confuzii şi dezvol¬ 
tări ulterioare. Cu toate acestea, dincolo de constatările amintite, se 
impune găsirea unui numitor comun şi încercarea unei prezentări gene¬ 
rale, fapt pentru care am păstrat singularul. 

Abordarea va fi una generală, de sinteză, plecând de la istoria şi atesta¬ 
rea aspectelor dezbătute, asumându-mi evident riscul simplificării sau 
al eludării unor elemente esenţiale. Dar este mare nevoie de discutarea 
unei asemenea teme în perimetrul studiului biblic ortodox de limbă 
română. Am inclus şi literatura apocrifă, pentru că nu se poate studia 
doar angelologia Vechiului Testament; cartea canonică Daniel a fost 
scrisă de altfel, din punct de vedere cronologic, după apocrifa 1 Enoh, 
ceea ce face imposibilă excluderea apocrifelor din discuţie. 


Originea concepţiei despre îngeri 

In straturile literare arhaice ale Vechiului Testament apare o catego¬ 
rie de persoane divine, numite idiomatic „fiii lui Dumnezeu/ai dumne¬ 
zeilor” (beney ’elohim sau heney ’elim ) sau „fiii Celui Preaînalt” (heney 

'elyori) 1 2 . Aceste fiinţe divine au fost ulterior echivalate cu îngerii, fiinţe 
non-divine aflate în slujba lui Iahve, prima şi singura dovadă vechi- 
testamentară fiind tardivă (sec. II î. Hr.) şi regăsindu-se în Dn. 3, 25.28. 
Aici însoţitorul tinerilor din cuptor este numit în arameică, în v. 25 
bar ’elahin „fiu al lui Dumnezeu/al dumnezeilor”, dar în v. 28 maVak 

a M O 

„înger . 

Totuşi, anterior acestei echivalări, îngerii înşişi erau văzuţi drept fiinţe 
divine. Von Rad chiar susţine că în textele preexilice îngerii ar fi ţinut 
locul unor zeităţi canaanite care se revelau în locaţii sacre. 3 Denumirea 
ebraică de mal’ak sau grecească de angelos, „trimis”, se putea aplica şi 
solilor umani, dar în Vulgata Fericitul Ieronim distinge nuntius „solul”, 
„trimisul” uman de angelus, „îngerul”, „trimisul” ceresc, termen obţi¬ 
nut prin calchiere din greacă. Originea unor asemenea trimişi divini ar 
fi panteonul ebraic pre-exilic. Astăzi tot mai mulţi cercetători consideră 
că Israelul pre-exilic era politeist, Iahve ca divinitate naţională fiind 
încadrat într-un panteon, poate chiar în cadrul templului din Ierusa¬ 
lim, dar cu siguranţă în religia populară. 

Folosind literatura ugaritică drept paradigmă, L. K. Handy 4 împarte 
„panteonul” ebraic pe patru paliere. In primul rând s-ar situa autorita¬ 
tea supremă, reprezentată de Iahve şi paredra sa, Aşera, omolog perechii 
de divinităţi creatoare El şi Aşera. Divinităţile supreme sunt oarecum 
retrase ( deus otiosus ), lăsând treburile conducerii generaţiei de zei mai 
tineri. în al doilea rând ar fi divinităţile importante active, în Ugarit Baal, 
Yam şi Mot ca stăpâni ai uscatului, mării şi, respectiv, locaşului subpă- 
mântean (similar lui Zeus, Poseidon şi Hades), la care s-ar adăuga şi 
Anat, zeiţa războiului. în Israel acestui palier i-ar aparţine zei precum 
Baal, Aştarte, Chemoş, pe care, chiar după Biblia ebraică, israeliţii i-au 
adoptat începând cu Solomon şi căsătoriile sale cu prinţese străine. Zeii 

1 S. B. Parker, „Sons of (the) God(s)”, în Karel van der Toorn, Bob Becking, Pieter W. 
van der Horst (ed.), Dictionary ofDeities andDemons in the Bible, Brill, Leiden/Eerdmans, 
Grand Rapids, 2 1999, pp. 794-800. 

2 S. B. Parker, „Sons of (the) God(s)”, pp. 798-799. 

3 Gerhard von Rad, Theologie des Alten Testaments, voi. 1, Chr. Kaiser Verlag, 
Miinchen, 10 1992, p. 299. 

4 Lowell K. Handy, „Dissenting Deities or Obedient Angels: Divine Hierarchies in 

Ugarit and the Bible”, în Biblical Research [BT] (1990), 35, pp. 18-35. 

activi produc adeseori conflicte, sunt recalcitranţi, dar insubordonările 
li se trec cu vederea pentru că ei rămân indispensabili. Celei de-a treia 
grupe i-ar aparţine divinităţile specializate, de exemplu Kotar wa-Hasis, 
zeul meşter, sau Şatiqatu, zeiţa vindecătoare. In Israel un rol de divi¬ 
nitate vindecătoare l-ar avea Nehuştan, şarpele de aramă, probabil 
identificat cu un serafim. Divinităţile din acest palier sunt propriu-zis 
tehnocraţi, specialişti în aria lor de competenţă, dar în egală măsu¬ 
ră supuşi zeilor din rangul superior. In al patrulea rând, se întâlnesc 
trimişii divini, total obedienţi, care în Ugarit servesc drept purtători de 
cuvânt exclusiv între zei. Faptul că şi trimişii (ug. mlakm) aparţin cate¬ 
goriei divine este probat de episodul construirii palatului lui Baal (KTU 
1.3.III.32) 5 , unde ei sunt numiţi „zei” (ug. ilm). De remarcat că mlakm 
„trimişi” corespunde întru totul din punct de vedere lingvistic cu ebr. 
mal’akim „îngeri”. Concluzia lui Handy este următoarea: în perioada 
exilică şi post-exilică, atunci când israeliţii au devenit monoteişti, din 
cele patru grupe divine au fost păstrate prima şi ultima. Din prima a 
rămas doar Iahve, despărţit de paredra sa, Aşera, iar trimişii divini din 


Templul sirian 
de la Ain Dara, 
cu o friză cu 
heruvimi şi lei, 
sec. Xî.Hr. 


5 N. Wyatt, Religious Texts from Ugarit, Sheffield Academic Press, Sheffield, 2 2002, p. 78. 

grupa a patra au fost retrogradaţi la statutul de fiinţe cereşti non-divi- 
ne, supuse total lui Iahve, singura divinitate. 

Astfel rezumată, sistematizarea făcută de Handy a opiniei academi¬ 
ce majoritare, deşi foarte atrăgătoare, rămâne o construcţie ipoteti¬ 
că. Problema monoteismului nu este pe deplin elucidată. Chiar dacă 
Istoria deuteronomistă şi profeţii acuză regii şi poporul de derapaje 
politeiste, nu se cunoaşte exact din punct de vedere istoric în ce consta 
cultul oficial de la Templul din Ierusalim, dacă era politeist sau mono- 
latru. De asemenea, nu se poate spune cu certitudine ce pondere deţi¬ 
nea concepţia după care Iahve o avea ca paredră pe Aşera, deşi ea apare 
menţionată în câteva inscripţii din perioada monarhiei. In legătură 
cu teoria despre retrogradarea divinităţilor minore în îngeri, aceasta 
constituie realmente o provocare pentru un biblist ortodox. Trebuie 
însă precizat că în mentalitatea antică orientală nu exista o demar¬ 
caţie strictă între „a naşte” şi „a crea” în legătură cu zeii. Distincţia 
dintre creat şi necreat se conturează mai bine odată cu definitivarea 
monoteismului biblic în perioada exilică şi postexilică (începând cu 
sec. VI î. Hr.). 

Pe de altă parte, cercetătorii Vechiului Testament, provenind majo¬ 
ritatea din spaţiul teologic creştin şi iudaic, au avut în permanenţă 
tendinţa de a separa religia Israelului antic de religiile altor popoare, 
subliniind unicitatea acesteia, deşi în ultimul timp această concepţie 
conservatoare este tot mai contestată (de exemplu de şcoala minima- 
listă). Pe linia clasică, C. Westerman vede tocmai o diferenţă între 
mesagerii divini biblici şi cei din alte religii: trimisul lui Iahve este 
după părerea lui „premitologic”, pentru că nu aparţine vreunui pante¬ 
on, iar textul biblic nu precizează de unde vine şi unde se întoarce. 6 G. 
von Rad observă că atunci când subiectul se arată şi acţionează spre 
salvarea omului, acesta este înger, dar atunci când vorbeşte, este Iahve 
însuşi. 7 Aceasta ar arăta că atunci când îngerul lui Iahve apare singur, 
el trebuie pus în legătură cu Iahve Care Se revelează în formă umană. 8 

6 Claus Westermann, Genesis, voi. 2, Neukirchener Varlag: Biblischer Kommentar. 
Altes Testament 1/2 , Neukirchen-Vluyn, 1981, p. 290. 

7 Gerhard von Rad, Theologie desAlten Testaments, pp. 284-286. 

8 Gordon J. Wenham, Genesis 16-50, Word Books: Word Biblical Commentary [WBC] 
2, Dallas, 1994, p. 9. 

în această înţelegere teologică, la care subscriu, îngerii sunt de la înce¬ 
put un apanaj al monoteismului, şi nu o reminiscenţă politeistă. 
„Trimişii” {mal'akirn) divini sunt puşi în paralel şi cu denumirea de 
„slujitori” (‘ abadim în Iov 4, 18; meşaretim în Ps. 103, 5), fiind echiva¬ 
laţi în ultimul pasaj cu „duhurile” ( ruhot ) şi „focul arzător” (’eş loheţ). 
O altă denumire des întâlnită este aceea de „sfinţi” ( qedoşim ) 9 . în Dn. 
10, 13; 20-21 fiinţele divine care se îngrijesc de un popor se numesc 
„prinţ” sar, termen care provine din Ios. 5, 14-15 10 şi care este tradus 
în Theodotion prin strategos, iar în LXX prin archon „conducător”, 
„stăpânitor”. Aceasta din urmă va determina denumirea ulterioară de 
archai, „stăpâniri”, pentru una dintre clasele angelice. în Dn. 10, 13 
Mihail apare drept „prinţ” sau arhonte, fiind îngerul poporului Israel, 
în Dn. 4, 10-20 se întâlneşte şi denumirea de „veghetor” (aram. 'ir; 
LXX angelos, pe când Theodotion chiar transliterează în greacă ir) şi 
„sfânt” (aram. qadiş) 11 . în literatura inter-testamentară, un rol deose¬ 
bit îl joacă denumirea de „veghetori” (1 Enoh 12, 2-4; 20, 1), explicată 
prin parafraza „cei care nu dorm” (1 Enoh 39, 12-13; 40, 2; 61,12). Tot 
acum apare şi expresia de „fiii cerului” (1 Enoh 6, 2; 13, 8; 12, 4; 14, 3; 
101,1), sub influenţa expresiei vechi „fiii lui Dumnezeu”. 


Sfatul divin si oştirea cerească 

y y 

Unele piese literare arhaice trădează o influenţă canaanită directă, 
realitate care la nivel formal este incontestabilă. Psalmul 28 de exem¬ 
plu, care începe prin a-i îndemna pe „fiii dumnezeilor” (ebr. beney ’elim) 
să-I aducă slavă lui Iahve (v. 1), a fost considerat o adaptare a unui imn 
canaanit care îl avea în centru pe Baal. 12 La fel Psalmul 81 proclamă 
că în „adunarea divină” (expresia 'adat 'el constituie o reminiscenţă 
din „adunarea lui El”), „în mijlocul dumnezeilor ( ’elohim , care aici nu 

9 Iov 5, 1 (în LXX angeloi hagioi ); 15,15; Os. 12, 1 (în TM qedoşim, în Biblia sinodală 
traducere inexactă!); Zah 14:5; Dn. 4,10,14,20; 8:13; Ps. 88, 7 (TM 89: 6.9). 

10 Louis F. Hartman, Alexander A. di Lella, The Book of Daniel, Yale University Press: 
Anchor Bible [AB] 23, New Haven/London, 2008, p. 282. 

11 Biblia sinodală combină LXX cu TM: „un înger, un sfânt”. 

12 Mitchell Dahood, Psalms I: 1-50. Introduction, Translation, and Notes, Yale 
University Press, New Haven/London, 2008, p. 175. 


34 


ALEXANDRU MIHAILA 


poate avea sens singular!)” (v. 1) Iahve ia cuvântul şi îi mustră de negli¬ 
jenţă pe „dumnezeii” numiţi şi „fiii Celui Preaînalt” (v. 6). In cele din 
urmă îşi asumă El însuşi conducerea efectivă, judecând pământul şi 
stăpânind neamurile (v. 8). Aceasta ar presupune că „fiii dumnezeilor” 
sau „dumnezeii” ar deţine controlul câte unui neam, fapt sugerat şi de 
un text foarte interesant din Dt. 32, 8-9: „Când Cel Preaînalt (‘ elyon ) a 
împărţit moştenire popoarelor, când a împărţit pe fiii lui Adam, atunci a 
statornicit hotarele neamurilor după numărul îngerilor lui Dumnezeu/Iar 
partea Domnului este poporul lui Iacov, Israel e partea lui de moşte¬ 
nire”. 

Finalul v. 8 are „după numărul fiilor lui Israel” în TM în loc de numărul 
„îngerilor lui Dumnezeu" ca în LXX. Aceasta demonstrează că iniţial în 
textul ebraic exista sintagma beney ’elohim (pe care LXX o traduce prin 
„îngeri”), aşa cum dovedeşte şi fragmentul din Qumran 4Q37Deut j 
(4Q37 12:14), dar TM a modificat-o pentru a evita ideea împărţirii 
popoarelor după numărul „fiilor lui Dumnezeu”. 13 Aşadar iniţial, când 
Cel Preaînalt a departajat sfera de influenţă, fiecare popor a intrat sub 
conducerea câte unui dumnezeu, doar că partea lui Iahve era poporul 
Israel. De aici s-a născut ulterior ideea că fiecare popor este în grija câte 
unui înger, aşa cum este ea atestată în Dn. 10,13, 20-21 14 şi Sir. 17, 14. 
Dacă în Fc. 10 sunt în total şaptezeci de naţiuni, Targumul lui Pseu- 
do-Ionatan la Fc. 11, 7 contextualizează hotărârea lui Dumnezeu de a 
amesteca limbile, legând-o tocmai de existenţa a şaptezeci de îngeri. 15 
Interesant că şi în Ugarit zeiţa Aşera ca mamă a zeilor avea în total 
şaptezeci de fii (KTU 1.4.VI.45). 

în sens istoric, discursul lui Iahve la plural din câteva pasaje din 
Facere (1, 26; 3, 22; 11, 7) se referă la „fiii lui Dumnezeu”, care vor 

13 Jeffrey H. Tigay, Deuteronomy, The Jewish Publication Society: The JPS Torah 
Commentary, Philadelphia/New York/Jerusalem, 1996, pp. 513-515; Duane L. 
Christensen, Deuteronomy 21:10-34:12, Word Books: WBC 6b, Dallas, 2002, p. 796; J.A. 
Thompson, Deuteronomy: An Introduction and Commentary, Inter-Varsity Press: Tyndale 
Old Testament Commentaries [TOTC] 5, Nottingham / Downers Groove, 2008, p. 326. 

14 Louis F. Hartman, Alexander A. di Lella, The Book of Daniel, p. 283. 

15 „Şi Domnul a spus celor şaptezeci de îngeri care stau înaintea Lui: Veniţi, 
ne vom coborî şi le vom amesteca limbile, încât nimeni să nu mai înţeleagă graiul 
semenului său”. 


ANGELOLOGIA VECHIULUI TESTAMENT SI A LITERATURII APOCRIFE 


35 



Basorelief cu doi 
sfincşi înaripaţi 
cu coif în stil 
hittit şi alţi doi 
fără aripi (!) cu 
coafură egipteană 
de tip Hathor, 
Meghido, Epoca 
Bronzului Recent 


fi ulterior identificaţi cu îngerii, aşa cum mai păstrează interpre¬ 
tarea iudaică, diferit însă de cea creştină care vede în acest plural 
taina Sfintei Treimi 16 . 

In Iov 1, 6; 2, 1 „fiii lui Dumnezeu”, pe care LXX îi echivalează cu înge¬ 
rii ( angeloi ), sunt ca nişte curteni care îl informează regulat pe Iahve 
despre ceea ce se petrece pe pământ. Printre ei se află şi Potrivnicul 
(numele Satan apare aici articulat) 17 . Aceasta indică recunoaşterea lui 

16 Cf. Sf. Ioan Gură de Aur, Omilii la Facere 8:2, în Scrieri. Partea întâia, trad. D. 
Fecioru, EIBMBOR: Părinţi şi Scriitori Bisericeşti [PSB] 21, Bucureşti, 1987, p. 100. 

17 John E. Hartley, The Book ofJob, Eerdmans, Grand Rapids, 1988, NICOT, pp. 71-72. 

Heruvim cu 
coroană, posta¬ 
ment cultic de 
bronz descope¬ 
rit în Enkomi 
(Cipru), sec. XII 
î. Hr. 



Iahve ca rege, un concept împrumutat din mitologia canaanită 18 sau 
mesopotamiană 19 . 

O imagine foarte sugestivă o oferă şi sfatul divin 20 condus de Iahve, 
a cărui celebrare se făcea probabil la Anul Nou 21 . De exemplu, profe- 

18 Werner H. Schmidt, Alttestamentlicher Glaube, Neukirchener, Neukirchener- 
Vluyn, 8 1996, pp. 205-206. J.P. Ross, „Jahweh Ş e ba ot in Samuel and in Psalms”, în 
Vetus Testamentum [VT] 17 (1967), nr. 1, pp. 76-92 consideră că Iahve l-a înlocuit pe 
Baal în sec. XI î. Hr. în sanctuarul din Silo. 

19 Roy A. Rosenberg, „Yahweh Becomes King”, în JBL 85 (1966), nr. 3, pp. 297-307 
- conceptul regalităţii lui Iahve s-a dezvoltat în perioada exilului, la mijlocul sec. VI î. 
Hr., sub influenţa universalismului zeului lunar Sin. 

20 E. Theodore Mullen jr., The Divine Council in Canaanite and Early Hebrew Literature, 
Scholars Press: Harvard Semitic Monographs [HSM] 24, Chico, 1980. 

21 Edwin C. Kingsbury, „The Prophets and the Council of Yahweh”, în JBL 83 (1964), 
nr. 3, pp. 279-286. 

tul Miheia fiul lui Imla îşi confirmă spusele invocând vederea sfatului 
divin (3 Rg. 22,19): „Am văzut pe Domnul stând pe tronul Său, şi toată 
oştirea cerească sta lângă El, la dreapta, şi la stânga Lui”. 

Urmează o deliberare în care fiecare îşi expune părerea („unul spunea 
una, şi altul alta” - v. 20), ca până la urmă un duh (ebr. ruah) să propu¬ 
nă ademenirea regelui păcătos Ahab, făcându-se el însuşi duh minci¬ 
nos în gura profeţilor care vesteau izbânda la luptă (vv. 21-22). 

Alaiul de la curtea lui Iahve este numit „oştirea cerului” (ebr. ţeba 
haşşamaim). Conform descrierii din ciclul literar al profetului Elisei, 
ea cuprinde „cai şi care de foc” (4 Rg. 6, 17) invizibile omului obişnuit 
până când Dumnezeu îi „deschide ochii”, într-unul dintre aceste care 
profetul Ilie fiind înălţat la cer (4 Rg. 2, Îl). 22 înainte să cucerească 
Ţara Făgăduinţei, Iosua îl întâlneşte chiar pe conducătorul (sar) oştirii 
cereşti (Ios. 5, 14). Motivul oştirii cereşti apare şi în literatura inter- 
testamentară, exemplară fiind apariţia unor oştiri combatante în aer 
în 2 Mac. 5, 2-4. 

Oştirea divină, din care făceau parte, ca şi din sfatul divin, „fiii lui 
Dumnezeu”, cunoaşte ulterior un proces de astralizare, prin care au 
trecut şi religiile din Siria şi Mesopotamia. Mai ales în secolele de 
dominaţie asiriană, sec. VIII-VII î. Hr., oştirea divină este identifica¬ 
tă cu astrele. 23 Aşa de exemplu, prin paralelismul membrelor, fiii lui 
Dumnezeu sunt identificaţi în Iov 38, 6 cu stelele 24 , iar în Dn. 8,10 
oştirea cerească este pusă în paralel cu stelele. într-un text ce amin¬ 
teşte de Dt. 32, 8-9, anume Dt. 4,19, se precizează că israeliţii trebuie 
să-L cinstească pe Iahve, în timp ce Iahve le-a dat celorlalte popoare să 
cinstească oştirea cerului. 


22 James A. Montgomery, A Criticai and Exegetical Commentary on the Book of the 
Kings, T&T Clark, London/New York, 1960, p. 353; Paul R. House, 1, 2 Kings, Broadman 
& Holman Publishers: New American Commentary [NAC] 8, Nashville, 1995, p. 277. 
Totuşi T. R. Hobbs, 2 Kings, Word Books Publishers, Dallas, 1985, WBC 13, p. 78 
identifică oştirea de foc cu armata siriană. 

23 H. Niehr, „Host of Heaven”, în K. van der Toorn, B. Becking. P.W. van der Hoorst 
(ed.), Dictionary ofDeities and Demons in the Bible, pp. 428-429. 

24 Robert L. Alden, Job, Broadman & Holman Publishers: NAC 11, Nashville, 1993, p. 371. 

Descrieri ale îngerilor 

Spre deosebire de teofaniile clar antropomorfe din Fc. 18, 1-15 şi 32, 
23-33, unde Dumnezeu apare ca ’iş, „bărbat”, „om”, îngerii apar intr-un 
mod mai accentuat, fie în formă non-umană (în para focului - Iş. 3, 2, în 
stâlp de nor - Iş. 14,19-20), fie ca o voce din cer (Fc. 21,15-20; 22, 9-19), 
fie ca oameni cu puteri supranaturale (lovindu-i pe locuitorii Sodomei 
cu orbire - Fc. 19, invizibil pentru vrăjitorul Valaam - Nm. 22, făcând 
minuni - Jd. 6 şi 13). Doar în Ios. 5, 13-15 îngerul doar se prezintă ca 
fiind de origine cerească, fără să demonstreze prin înfăţişare şi putere 
nimic supraomenesc 25 . 

In Jd. 6, „omul lui Dumnezeu” a cărui identitate nu este cunoscută la 
început este descris de femeia lui Manoe ca având „înfăţişarea unui 
înger al lui Dumnezeu, foarte înfricoşător” (Biblia sinodală traduce 
„luminos"). In Iz. 40, 3 îngerul însoţitor al profetului este descris ca un 
om „a cărui înfăţişare era ca arama strălucitoare”. Totuşi, abia în sec. 
II î. Hr., în cartea Daniel (10, 5-6), imaginea trimisului divin capătă o 
strălucire deosebită 26 : „Şi mi-am ridicat ochii mei şi iată un om îmbră¬ 
cat în veşminte de in, iar coapsele lui încinse cu aur curat şi de preţ; / 
Trupul lui ca şi crisolitul şi faţa lui ca fulgerul, iar ochii lui ca flăcările 
de foc, braţele şi picioarele lui străluceau ca arama lustruită şi sunetul 
cuvintelor lui ca vuietul unei mulţimi.” 

îngerul se înalţă la cer cu flacăra focului de la jertfă (Jd. 13, 20), pluteşte 
între cer şi pământ (1 Par. 21, 16) sau vine în zbor grăbit (Dn. 9, 21 - 
TM redă „încărcat de grijă”, ceea ce reprezintă un nonsens şi trebuie 
corectat cu „venind în zbor" 27 ). Aripile unor asemenea personaje cereşti 
antropomorfe sunt menţionate în literatura biblică mult mai târziu, 
deşi sunt obişnuite pentru fiinţele teriomorfe hibride (heruvimii şi 
serafimii). în Za. 5, 9, profetul vede două femei cu aripi ca de barză, pe 
care Jeremias le pune în legătură cu heruvimii din Iz. 1 şi IO. 28 
îngerul apare ca un bărbat (ebr. ’iş). Parafrazând Jd. 6, Iosif Flaviu 

25 Esther J. Hamori, „When Gods Were Meri’: The Embodied God in Biblical and Near 
Eastern Literature, W. de Gruyter: BZAW 384, Berlin/New York, 2008, pp. 114,126. 

26 John E. Goldingway, Daniel, Word Books Publisher: WBC 30, Dallas, 1989, pp. 
290-291. 

TI Louis F. Hartman, Alexander A. di Lella, The Book of Daniel, p. 243. 

28 Ralph L. Smith, Micah-Malachi, Word Books Publisher: WBC 32, Dallas, 1984, p. 211. 


ANGELOLOGIA VECHIULUI TESTAMENT ŞI A LITERATURII APOCRIFE 39 

adaugă aici şi un amănunt picant, pentru că îngerul respectiv (un duh) 
apărând ca „un tânăr chipeş şi măreţ”, a trezit suspiciunile lui Manoe 
că soţia sa s-a îndrăgostit de acela a cărui frumuseţe o lăuda 29 . Vechiul 
Testament nu spune nimic despre sexul îngerilor, despre aceasta discu- 
tându-se indirect în literatura intertestamentară, aşa cum se va preciza, 
îngerul este bun şi dotat cu inteligenţă sclipitoare: „în ochii mei tu eşti 
bun, ca un înger al lui Dumnezeu” (1 Rg. 29, 9) sau „regele, stăpânul 
meu, este ca îngerul lui Dumnezeu şi poate ca să asculte şi bune şi rele” 
(2 Rg. 14, 17), aici „a asculta” având sensul de „a discerne”. 



Heruvim cu co¬ 
roană atef, fildeş, 
Arslan Tash, 

Siria (?), sec. IX 
î. Hr. 


29 Flavius Josephus, Antichităţi iudaice 5:8:2-3, voi. 1, trad. Ion Acsan, Ed. Hasefer, 
Bucureşti, 1999, p. 279. 

Trimişii lui Dumnezeu 

f 

Termenul mal ’ak derivă de la rădăcina /- ’-k „a trimite”, neatestată ca verb 
în limba ebraică, dar care se regăseşte în Ugarit. 

O atenţie specială trebuie acordată „îngerului lui Iahve” („îngerul Domnu¬ 
lui”, mal ’ak Yahwe), formulă ce apare de 58 de ori, sau în varianta „îngerul 
lui Dumnezeu” de 11 ori. Acest tip angelic se confundă cu Dumnezeu în 
teofanie, fenomen întâlnit în Pentateuh şi în Judecători. Astfel, în Fc. 16, 
Agar vorbeşte cu îngerul lui Iahve (v. 7-11), dar în v. 13 se arată că Agar 
se referă la Iahve, Cel ce-i grăise. în Fc. 21, 17 Dumnezeu a auzit glasul 
copilului lui Agar, dar îngerul lui Dumnezeu a strigat din cer. în Fc. 22, în 
pericopa jertfei lui Isaac, îngerul lui Iahve strigă către Avraam (v. 11-12), 
dar acesta numeşte locul acela „Iahve Se arată” (v. 14); sau, mult mai clar, 
în v. 15-16, îngerul lui Iahve îl cheamă iarăşi, dar vorbeşte în numele lui 
Iahve: „A strigat a doua oară îngerul Domnului din cer către Avraam şi a 
zis: «Juratu-M-am pe Mine însumi, zice Domnul, că de vreme ce ai făcut 
aceasta şi n-ai cruţat nici pe singurul tău fiu, pentru Mine etc.»”. Apoi, în 
Fc. 31, îngerul lui Iahve îl apelează în vis pe Iacob (v. 11), dar se prezintă 
ca fiind Dumnezeu: „Eu sunt Dumnezeu, Cel ce ţi S-a arătat în Betel” (v. 
13). într-o relatare foarte stranie despre atacul asupra lui Moise la un 
popas de noapte în drum spre Egipt, pe de o parte se spune că l-a întâm¬ 
pinat îngerul lui Iahve (Iş. 4, 24), apoi, după tăierea împrejur a fiului lui 
Moise, „S-a dus Iahve de la el” (v. 26). în Iş. 33, se arată că Iahve va trimite 
înaintea poporului îngerul Său şi nu va veni El însuşi, ca să nu se mânie 
pe popor şi să-L pedepsească (v. 2-3), dar în v. 14 se spune că El însuşi va 
merge cu poporul. în Jd. 6,12-22a se relatează cum îngerul lui Iahve i se 
arată lui Ghedeon, dar în v. 22b-24 Cel cu care vorbise era Iahve. în sfârşit, 
în Jd. 13,21-22, părinţii lui Samson înţeleg că cel care li s-a arătat este înge¬ 
rul lui Iahve (v. 21), dar trag concluzia: „am văzut pe Dumnezeu” (v. 22). 
Unii autori au văzut în locurile în care Dumnezeu acţionează versiuni 
mai vechi, antropomorfizante, iar în cele în care îngerul îl înlocuieşte pe 
Dumnezeu, versiuni mai noi, în care teofania este transcendentalizată, 
divinul manifestându-se exclusiv prin intermediari 30 . Alţii au încercat 

30 S. A. Meier, „Angel of Yahweh”, în K. van der Toorn, B. Becking, P. W. van der Horst 
(ed.), Dictionary ofDeities and Demons in the Bible, p. 58 consideră că „îngerul lui Iahve” 
a fost inserat special, din motive teologice, şi anume în contexte care îl dezavantajau pe 
Iahve (apărea ca un adversar - cf. Nm. 22, în formă vizibilă de om - cf. Fc. 16,13; Jd. 6, 

să explice confuzia prin obişnuinţa ca mesagerul să vorbească exact cu 
cuvintele celui care l-a trimis. 31 Eichrodt vede însă în această realitate o 
intenţie teologică: Dumnezeu Se întrupează temporar în forma umană a 
îngerului pentru a-i asigura pe oameni de prezenţa şi asistenţa Sa. Prin 
„îngerul Domnului” care se confundă cu Iahve, se poate depăşi separa¬ 
rea dintre transcendenţa şi imanenţa divină. 32 îngerul Domnului care 
vorbeşte ca Dumnezeu a fost însă privit, începând cu apologeţii creştini 
ca de exemplu Sf. Iustin, ca fiind o preînchipuire foarte subtilă a lui Hris- 
tos, trimis al Tatălui, dar, deopotrivă, Dumnezeu. 33 
Un alt tip angelic aparte este „îngerul lui Iahve în care este numele Lui” 
(Iş. 23, 20-21). Ideea după care Iahve îşi poate aşeza numele în anumite 
entităţi sau locuri este desigur de proveninţă deuteronomistă 34 , asemă¬ 
nătoare celei despre aşezarea numelui divin în sanctuar (cf. Dt. 12, 5). 
în literatura apocaliptică, acest înger a fost se pare identificat cu Mihail 
în cartea parabolelor lui Enoh, dar şi cu Iaoel în Apocalipsa lui Avraam 35 . 
El devine însă foarte important în contextul preocupărilor recente în 

13; Fc. 22,14, sau în contexte foarte delicate teologic - cf. Iş. 4, 24). 

31 Claus Westermann, Genesis, voi. 2: Genesis 12-36, p. 291. 

32 Walther Eichrodt, Theology ofthe Old Testament, trad. J.A. Barker, The Westminster 
Press, Philadelphia, 1967, voi. 2, pp. 27-28. Şi Stephen L. White, „Angel of the Lord: 
Messenger or Euphemism?”, în Tyndale Bulletin 50 (1999), nr. 2, pp. 299-305 vede în 
„îngerul lui Iahve” un eufemism care subliniază transcendenţa divină. 

33 Giinther Juncker, „Christ as Angel: The Reclamation of a Primitive Title”, în 
Trinity Journal 15 (1994), nr. 2, pp. 221-250. 

34 Deja observaţia era făcută de Martin Noth, Das zweite Buch Mose. Exodus, 
Vandenhoeck & Rzuprecht: Das Alte Testament Deutsch [ATD] 5, Gottingen, 1959, pp. 
156, 208 în legătură cu pasajele din Iş. 23, 20-21 şi 33, 2-3. Cf. şi Hans Ausloos, „The 
Angel of YHWH’ in Exod. xxiii 20-33 and Judg. ii 1-5. A Clue to the ‘Deuteronom(ist)ic 
Puzzle?”, în VT 58 (2008), nr. 1, pp. 1-12. 

35 Darrell D. Hannah, Michael and Christ: Michael Traditions and Angel Christology 
in Early Christianity, Mohr Siebeck: Wissenschaftliche Untersuchungen zum Neuen 
Testament [WUNT] II 109, Tiibingen, 1999, pp. 51-54. în 1 Enoh 69, 14-15, un înger 
căzut îi cere lui Mihail să-i spună numele divin ca să-l poată folosi în jurăminte, pentru 
că Dumnezeu îi încredinţase acestuia aka (probabil referire secretă la tetragramă, 
încifrată prin ghematrie) (cf. Apocalipsa lui Enoh, trad. R. Onişor, Reîntregirea, Alba 
Iulia, 2000, pp. 104-105). 

legătură cu ceea ce se numeşte hristologia angelomorfică, în sensul că 
îngerul lui Iahve în care este numele Lui reprezintă un tip vetero-testa- 
mentar al lui Hristos 36 . In Juhilee 1, 27-29 îngerul care mergea înaintea 
taberei lui Israel este numit „îngerul prezenţei”, fiind cel însărcinat să-i 


Tânăr cu patru 
aripi ţinând în 
mâini ramurile 
unor arbuşti, 
gravură în os 
descoperită în 
Haţor, sec. VIII 
î. Hr 



predea lui Moise tablele conţinând istoria lumii. în Testamentul lui Levi 
18, 5, însă, se vorbeşte de mai mulţi „îngeri ai slavei prezenţei Domnu¬ 
lui”. Interesant că Is. 63, 9 oferă două versiuni diferite în cele două 
tradiţii textuale. în ebraică se spune: „în toate necazurile lor, El S-a 
necăjit şi îngerul feţei Sale i-a izbăvit”, pe când în LXX: „nu un trimis, 
nici un înger, ci însuşi Domnul i-a izbăvit”. Unii comentatori preferă 
varianta greacă, alţii dau întâietate TM. 37 Oricum, dacă textul masore- 

36 Charles A. Gieschen, „The Divine Name in Ante-Nicene Christology”, în Vigiliae 
Christianae 57 (2003), nr. 2, pp. 115-158. 

37 P. Winter, „Oh 5ia %sîp npsaPscoţ obde 5ia %eîp oepacp oi)8s did yeîp ayyeXoo”, în VT 
4 (1954), nr. 4, pp. 439-441. Joseph Blenkinsopp, Isaiah 56-66: A New Translation with 
Introduction and Commentary, Yale University Press: AB 19, New Haven/London, 2008 
(reprint 2003), pp. 260-261 discută problema, el preferând varianta masoretică a „îngerului 
feţei” ca şi rabinul Ibn Ezra. Biblia sinodală traduce aici îmbinând eronat variantele. 

tic are întâietate, atunci găsim doar aici atestată expresia „îngerul feţei 
Lui” ( mal’akpanaw ), care se înscrie în aceeaşi tradiţie a îngerului trimis 
să conducă tabăra israeliţilor prin pustie ca şi îngerul în care a fost pus 
numele divin. 

In Za. 1, 9, deci într-un text post-exilic (în jur de 520 î. Hr.), apare 
pentru prima dată un alt concept, cel al îngerului interpret (angelus 
interpres), care tâlcuieşte profetului vedeniile şi fără de care profetul nu 
poate înţelege ceea ce vede. 38 In cartea Daniel, pe lângă îngerul interpret 
care îi explică profetului viziunile fiarelor (cap. 7-8), apare şi îngerul 
care descoperă tainele (angelus revelator ) - în apocalipsele din cap. 9 şi 
respectiv 10-12-, care doar îi transmite profetului revelaţii, fără vizi¬ 
uni simbolice. 39 în Dn. 9, 21-22 îngerul revelator este chiar Gavriil, iar 
în 10,12.14 este un înger anonim. 


Căderea îngerilor 

Unele texte vorbesc despre posibilitatea îngerilor de a greşi. în Iov 4, 
18, se sugerează acest lucru prin textul: „Dacă El nu se încrede în sluji¬ 
torii Săi şi dacă găseşte vină chiar îngerilor Săi” (cf. şi 15, 15; 25, 5) 40 , 
idee care ar avea paralelă şi în Ugarit 41 . în aşa-zisa „Apocalipsă a lui 
Isaia” din corpusul biblic canonic (Is. 24-27), un text cu siguranţă post- 
exilic, se vorbeşte chiar despre pedepsirea oştirii cereşti de către Iahve 
(Is. 24, 21). 

Dar Vechiul Testament canonic nu aminteşte concret de căderea fiin¬ 
ţelor cereşti, ci într-un mod poetic, invocând figura Luceafărului fiul 
dimineţii (Helel ben Şahar) în Is. 14, 12-15 42 sau a heruvimului căzut 

38 Carol L. Meyers, Eric M. Meyers, Haggai, Zechariah 1-8: A New Translation with 
Introduction and Commentary, Yale University Press: AB 25B, New Haven/London, 2008 
(reprint din 1987), p. 114. 

39 Louis F. Hartman, Alexander A. di Lella, The Book of Daniel, p. 10. 

40 David J. A. Clines, Joh 1-20, Word Books: WBC 17A, Dallas, 1989, p. 134. 

41 Marvin H. Pope, Job: Introduction, Translation and Notes, Yale University Press: AB 
15, New Haven/London, 2008, p. 37. 

42 Hermann Gunkel, Schopfung und Chaos in Urzeit und Endzeit. Eine 
religiongeschichtliche Untersuchung liber Gen 1 und Ap Joh 12, Vanderhoeck und 
Ruprecht, Gottingen, 1895, pp. 133-134 (deşi vechi, studiul lui Gunkel este incredibil 

în Iz. 28. De altfel, nu se spune nimic despre identitatea şarpelui care 
a ispitit-o pe Eva, ci doar că era „cel mai şiret dintre animale” (Fc. 3, 1). 
Abia în literatura intertestamentară, în Sol. 2, 24 şarpele este identifi¬ 
cat cu diavolul (cf. şi Ap. 12, 9), iar în 1 Enoh 69, 6 are şi nume: Gaderel. 
Nu sunt date prea multe detalii nici în pericopa cea mai discutată în 
acest sens, Fc. 6, 1-4. In Fc. 6, 2 se vorbeşte de „fiii lui Dumnezeu” care 
şi-au luat femei dintre „fiicele oamenilor”. Textul nu este foarte clar, 
dar se pare că aceştia sunt cei numiţi nephilim „cei căzuţi” (în greacă 
gigantes „uriaşii”) în v. 4, iar descendenţii lor născuţi cu pământencele 
sunt numiţi „eroii din vechime” în acelaşi verset. Fiii lui Dumnezeu nu 
sunt însă condamnaţi fără echivoc pentru căsătoria lor, ci mai degrabă, 
potrivit textului, Dumnezeu constată violenţa crescută adusă de urma¬ 
şii acestora uriaşi (Fc. 6, 5). 43 

Literatura apocrifă va încerca să răspundă la aceste întrebări ridicate de 
neclaritatea textului canonic. în partea cea mai veche a cărţii 1 Enoh, 
cap. 6-11, numită şi Cartea Veghetorilor, tema lucrării o constituie tocmai 
căderea îngerilor veghetori prin legătura cu femeile pământence, actul 
apărând ca o rebeliune împotriva lui Dumnezeu 44 . însă aşa cum a argu¬ 
mentat Nickelsburg, tradiţia nu a rămas unitară: într-o naraţiune în 
care conducătorul celor 200 de veghetori căzuţi pe muntele Hermon 
era Şemihaza, a fost ulterior intercalată o altă tradiţie, în care conducă¬ 
torul se numea Asael. 45 Dacă însă în 1 Enoh veghetorii întâi cad şi apoi 


de actual, fiind citat în continuare de cercetători). P. Grelot, „Isaie XIV 12-15 et son 
arriere-plan mythologique”, Revue de Vhistoire des religions [RHR] 149 (1956), nr. 1, pp. 
18-48; P. C. Craigie, „Helel, Athtar and Phaethon (Jes 14, 12-15)”, în Zeitschrift fur die 
alttestamentliche Wissenschaft [ZAW\ 85 (1973), nr. 2, pp. 223-225; Matthias Albani, 
„The Downfall of Helel, the Son of Dawn: Aspects of Royal Ideology in Isa 14:12-13”, 
în Cristoph Auffarth, Loren T. Stuckenbruck (ed.), The Fall of the Angels, Brill, Leiden/ 
Boston, 2004, pp. 62-86. 

43 Roland Hendel, „The Nephilim Were on the Earth: Genesis 6:1-4 and Its Ancient Near 
Eastern Context”, în C. Auffarth, L. T. Stuckenbruck (ed.), The Fall of the Angels, pp. 13-14. 

44 Paul D. Hanson, „Rebellion in Heaven, Azazel, and Euhemeristic Heroes in 1 
Enoch 6-11”, în JBL 96 (1977), nr. 2, pp. 195-233. Autorul vede la originea mitului 
revoltei legende hurite. 

45 George W.E. Nickelsburg, „Apocalyptic and Myth in 1 Enoch 6-11”, în JBL 96 
(1977), nr. 3, pp. 383-405. 

îşi iau soţii pământence, din care se nasc uriaşii, în Jubilee veghetorii 
coboară pe pământ mai întâi pentru a-i civiliza pe oameni în zilele lui 
Iared (4,15), dar sunt apoi seduşi de frumuseţea femeilor (5,1-2). Dife¬ 
renţa ar fi deci că în 1 Enoh descinderea veghetorilor pe pământ este 
socotită negativă, pe când în Jubilee dimpotrivă drept pozitivă. 46 
Interesant este faptul că după 1 Enoh nu veghetorii căzuţi din cer se 
transformă în duhuri rele, ci urmaşii lor, uriaşii, care au fost ucişi de 
îngeri şi au devenit duhuri rele. De asemenea, femeile corupte de îngeri 
au fost după o posibilă reconstrucţie a textului din 1 Enoh 19, 2, trans¬ 
formate în sirene. 47 In Jub. 4, 22, prin amestecul cu femeile, veghetorii 
au devenit spurcaţi (Jub. 4, 22), dar în cap. 10 iarăşi odraslele lor sunt 
numite „demoni necuraţi” (10, 1), „duhuri rele” (10, 3) şi „cei răi” (10, 
11). Conducătorul lor, în Cartea Jubileelor poartă alt nume, Mastema, 
identificat în 10, 11 cu Satan. 48 In Testamentul lui Solomon (sec. I-III d. 
Hr.), „prinţul demonilor” este Beelzebul, care a fost înger în cer, dar a 
căzut (6, 1-2). 49 Şi în Noul Testament, Beelzebul este numit „căpetenia 
demonilor” (Mc. 3, 22; Mt. 12, 24; Lc. 11, 15), fiind identificat cu Satan 
(cf. Mc. 3, 22-23; Mt. 12, 24.26). 

Noul Testament cunoaşte tradiţia căderii îngerilor în păcat (fără să-i 
precizeze natura) şi a pedepsirii lor (cf. Lc. 10, 18; 2 Ptr. 2, 4), dar nu 
sunt precizate sursele. Acestea sunt însă probabil cărţile apocrife 1 
Enoh şi Jubilee, dar, fapt de remarcat, nu este menţionată legătura 
îngerilor cu femeile. Doar unii comentatori cred, de exemplu, că posibi¬ 
litatea acestei ispitiri a îngerilor este încă sugerată de Sf. Apostol Pavel 
în 1 Cor. 11, 10, care le îndeamnă pe femei să stea cu văl în Biserică 
(„semn de supunere”) „pentru îngeri”. 50 Intr-adevăr, vechea interpre- 

46 James C. Vander Kam, The Book of Juhilees, Sheffield Academic Press, Sheffield, 
2001, p. 33. 

47 Kelley Coblentz Bautch, „What Becomes of the Angels’ ‘Wives’?”, în JBL 125 
(2006), nr. 4, pp. 766-780. Cf. şi Bogdan Neagota, „Demonologia iudeo-creştină. 
Mecanisme hermeneutice şi reguli de interpretare”, în Orma. Revistă de studii istorico- 
religioase 1 (2004), pp. 110-117. 

48 James C. Vander Kam, The Book ofJubilees , p. 43. 

49 Cf. Testamentul lui Solomon, trad. Ştefan Colceriu, Humanitas, Bucureşti, 2010. 

50 Loren T. Stuckenbruck, „Why Should Women Cover Their Heads Because of the 
Angels? (1 Corinthians 11:10)”, în Stone-Campbell Journal 4 (2001), nr. 2, pp. 205-234. 

tare creştină (Sf. Iustin, Atenagora, Tertulian, Sf. Irineu), ca de altfel şi 
autorii iudei precum Philon din Alexandria şi Iosif Flaviu, îi identifica 
pe fiii lui Dumnezeu cu îngerii căzuţi, păcatul lor constând în unirea cu 
femeile. Totuşi, începând cu Iuliu Africanul, în sec. II d. Hr., interpretarea 
creştină va prefera alegoria: fiii lui Dumnezeu nu sunt îngeri, ci oamenii 
virtuoşi descendenţi din Set, corupţi prin pofte carnale de fiicele oame¬ 
nilor, descendente din spiţa blestemată a lui Cain. 51 
D. B. Martin consideră că Vechiul Testament nu-i identifică pe demoni cu 
duhurile rele, iar demonii nu sunt numiţi niciodată îngeri (nici LXX nu 
traduce niciodată mal’ak prin daimon, chiar şi atunci când misiunea înge¬ 
rului este nimicitoare). Această identificare apare în Noul Testament (de 
ex. în Evangheliile sinoptice), dar abia Tertulian îi identifică pe demoni 
cu îngerii căzuţi. 52 


Fiinţele cereşti teriomorfe: heruvimii 

f t 

Biblia ebraică nu îi descrie pe heruvimi, ceea ce sugerează că auditoriul 
cunoştea bine cum arătau aceştia. Dar deja istoricul Iosif Flaviu, în sec. I 
d. Hr. deplânge faptul că înfăţişarea heruvimilor s-a pierdut de-a lungul 
timpului: „Dar cum arătau aceşti heruvimi, nimeni nu poate s-o spună 


Dale B. Martin, The Corinthian Body, Yale University Press, New Haven/London, 1995, 
pp. 242-249 interpretează acoperirea cu văl ca o protecţie împotriva îngerilor care pot 
fi atraşi sexual. Joseph A. Fitzmyer, Fist Corinthians: A New Translation with Introduction 
and Commentary, Yale University Press, New Haven/London, 2008 (reprint din 1974), 
pp. 417-419 vede în acoperirea capului un semn de decenţă în faţa îngerilor care sunt 
prezenţi la rugăciune. Jason David BeDuhn, ,,‘Because of the Angels’: Unveiling Paul’s 
Anthropology in 1 Corinthians 11”, în JBL 118 (1999), nr. 2, pp. 295-320 consideră 
că femeile sunt îndemnate să respecte statutul lor de reflectare mediată a slavei lui 
Dumnezeu, spre deosebire de bărbaţi care realizează aceasta direct, responsabili 
pentru această stare fiind şi îngerii care funcţionează la rândul lor ca nişte mediatori 
imperfecţi. 

51 Robert C. Newman, „The Ancient Exegesis of Genesis 6:2,4”, în Grace Theological 
Journal 5 (1984), nr. 1, pp. 13-36. Cf. Sf. Ioan Gură de Aur, Omilia aXXIÎ-a, 2, în Omilii 
la Facere, pp. 260-261. 

52 Cuvântare către greci 7-8; Despre idolatrie 4:2; 6:2, cf. Dale Basil Martin, „When Did 
Angels Become Demons?”, în JBL 129 (2010), nr. 4, pp. 657-677. 

sau să şi-o închipuie" 53 . în perioada Renaşterii târzii, începând cu Tereza 
de Avila, heruvimii sunt identificaţi cu putti. 5A Abia cercetările arheolo¬ 
gice moderne au permis înţelegerea că heruvimii sunt fiinţe hibride, cu 
cap uman, trup de leu şi aripi de vultur, deci sfincşi înaripaţi 55 . Faptul 
că au patru picioare rezultă din Ps. 17, 12 (// 2 Rg. 22, 11), în care Iahve 
Se suie pe un heruvim şi zboară din înălţime 56 . Aici TM are singularul, 
ceea ce trebuie preferat, ca şi în Iz. 28, 14, 57 pe când LXX pluralul („pe 
heruvimi”). 

Trupul de leu apare în majoritatea reprezentărilor grafice ale unor fiinţe 
hibride din spaţiul siro-palestinian. în perioada Bronzului târziu, astfel 
de fiinţe flancau tronul regal, exemple foarte plastice oferind sarcofagul 
de piatră al regelui Ahiram din Byblos (sec. XII-X î. Hr.) sau două piese 
de fildeş descoperite la Meghido (sec. XIII î. Hr.). Cea mai importantă, o 
plăcuţă de fildeş care orna probabil un articol de mobilier sau un perete, 
are încrustată o procesiune care înfăţişează aducerea unor prizonieri în 
faţa unui rege, care stă pe un tron cu piedestal, mânerul acestuia având 
forma unui leu înaripat cu faţă de om. 58 Tot în Meghido două plăcuţe 

53 Flavius Josephus, Antichităţi iudaice 8:3:3, p. 440. 

54 David Albert Jones, Angels: A History, Oxford University Press, Oxford/New York, 
2010, p. 32. 

55 W. F. Albright, „What Were the Cherubim?”, în The Biblical Archaeologist 1 (1938), 
nr. 1, pp. 1-3; R. de Vaux, „Les cherubins et l’arche d’alliance, Ies sphinx gardiens, et Ies 
trones divins dans FAncient Orient”, în Bible et Orient, Cerf, Paris, 1967, pp. 231-259; 
Silvia Schroer, In Israel gab es Bilder: Nahcrichten von darstellender Kunst im Alten 
Testament, Universitătsverlag: Orbis biblicus et orientalis [OBO] 74, Freiburg CH/ 
Vanderhoeck/Ruprecht, Gottingen, 1987, pp. 125-130; T. N. D. Mettinger, „Cherubim”, 
în Karel van der Toorn, Bob Becking, Pieter W. van der Horst (ed.), Dictionary ofDeities 
and Demons in the Bible, pp. 189-192. Mai rezervaţi faţă de paralela arheologică, 
invocând aniconismul biblic, D. N. Freedman, M. P. O’Connor, DTQ, în G. Johannes 
Botterweck, Helmer Ringgren, Henz-Josef Fabry (ed.), Theological Dictionary of the Old 
Testament, Eerdmans, Grand Rapids, voi. 7,1995, pp. 307-319 (aici p. 315). 

56 Heruvimii sunt ca un tron mobil, important fiind şi norul din 2 Rg. 22, 10 sau 
vântul din v. 11 - W. Boyd Barrick, „The Meaning and Usage of RKB in Biblical Hebrew”, 
în JBL 101 (1982), nr. 4, pp. 481-503 (aici pp. 494-496). 

57 Mitchell Dahood, Psalms 1:1-50. Introduction, Translation and Notes, p. 107. 

58 Gordon Loud, The Megiddo Ivories, The University of Chicago Press: Oriental 

Regele din Me- 
ghido stând pe 
un tron flancat 
de heruvimi, 
fildeş, sec. XVI- 
XII î. Hr. 


de fildeş ornamentate simetric „în oglindă” reprezintă un leu înaripat 
cu faţă de om şi barbă atacând un ţap, iar un set de trei piese simetrice 
(două dintre ele sunt tot „în oglindă”) oferă şi o variantă femelă (sunt 
vizibili patru sâni), tolănită lângă o floare şi având în loc de labele din 
faţă mâini. 59 

In Epoca Fierului (din sec. XII î. Hr.), heruvimii care flanchează tronul 
dispar, rămânând însă alături de motive vegetale (flori de lotus), aşa cum 
atestă două exemplare din Samaria (sec. IX î. Hr.) realizate pe plăcuţe de 
fildeş unul în stil sirian, celălalt în stil fenician. 60 Un heruvim asemănă¬ 
tor de fildeş, în stil egiptean însă, care provine probabil din Arslan Tash, 
Siria (sec. IX î. Hr.), se pare că are partea din spate de taur, ca şi cel din 
bronz, din cadrul unui postament cultic găsit în Enkomi, Cipru, datând 
din sec. XII î. Hr. 61 O reprezentare importantă a doi heruvimi care flan¬ 
chează intrarea în sanctuar se regăseşte şi în cele două postamente culti- 
ce de teracotă de la Taanac (sec. X î. Hr.). 62 


Institute Publications 52, Chicago, 1939, pi. 4, nr. 2-3. 

59 Gordon Loud, The Megiddo Ivories, pl. 7, nr. 21-23. 

60 J. W. Crowfoot, Grace M. Crowfoot, Samaria-Sebaste II: The Early Ivories from 
Samaria, Palestine Exploration Fund, London, 1938, pl. 5, nr. 1-3; Helga Weippert, 
Palăstina in vorhellenistischer Zeit, C.H. Beck’sche Verlagsbuchhandlung, Miinchen, 
1988, pp. 655-657; Othmar Keel, Christoph Uehlinger, Gottinnen, Gdtter und 
Gottessymbole. Neue Erkenntnisse zur Religionsgeschichte Kanaans und Israels aufgrund 
bislang unerschlossener ikonographischer Quellen, Herder: Quaestiones disputatae 134, 
Freiburg/Basel/Wien, 4 1998, pp. 264-266. 

61 Elie Borowski, „Cherubim: God’s Throne?” în Biblcal Archaeology Review [BAR] 21 
(1995), nr. 4, pp. 36-41. 

62 O. Keel, C. Uehlinger, Gottinnen, Gdtter und Gottessymbole, pp. 175-181. 

Cea mai fidelă paralelă a templului lui Solomon din Ierusalim o constituie 
templul din Ain Dara la nord de Aleppo (primele două faze din perioada 
1300-900 î. Hr.), care este prevăzut la intrare, de o parte şi de alta a scări¬ 
lor, cu un rând de basoreliefuri în bazalt reprezentând heruvimi şi lei. 63 
Etimologic, ebraicul kerub ar proveni din akkadianul karăbu „a binecu¬ 
vânta”, „a se ruga", în Mesopotamia kăribu, kuribu sau karubu jucând rolul 
unei divinităţi (geniu) orante de tipul şedu şi lamasu (taurii înaripaţi cu 
chip uman). 64 

In Biblia ebraică, heruvimii apar de 91 de ori, dintre care 56 de ocurenţe 
se referă la reprezentările lor iconografice de la Cortul Sfânt, Templul lui 
Solomon şi Templul utopic al lui Iezechiel. Cel mai sfânt artefact al Cortu¬ 
lui Sfânt, chivotul avea un capac de aur numit „ispăşitor” ( kapporet) cu doi 
heruvimi în capete, care îşi uneau aripile deasupra (Iş. 25,18-22). Această 
imagine, descrisă în redactarea sacerdotală a Pentateuhului, este desi¬ 
gur tardivă (sec. VI î. Hr., adică din perioada exilică-postexilică), pentru 
că iniţial chivotul era doar o lădiţă de lemn pentru depozitarea tablelor 
Legii (cf. Dt. 10,1-5). Nici în aşa-zisa istorie a chivotului, din 1 Rg. 4-6; 2 
Rg. 6, acesta nu pare să aibă capacul de aur cu heruvimi. 

Heruvimii apar însă în expresia „Iahve al oştirilor (Domnul Savaot) Cel 
ce şade pe heruvimi” ( yoşeb kerubim - 1 Rg. 4, 4; 2 Rg. 6, 2; cf. şi 1 Rg. 19, 
15), o expresie despre care unii cercetători cred că este de origine cana- 
anită, fiind aplicată iniţial lui El, zeul suprem canaanit, dar care a fost 
preluată de iahvism în cadrul sanctuarului din Şilo. 65 
După ce chivotul, încă o simplă lădiţă, a fost adus în Ierusalim, a fost 
depus în templul lui Solomon, în sfânta sfintelor, sub aripile (cf. 3 Rg. 
8, 6-7) a doi heruvimi giganţi din lemn de măslin poleit cu aur, înalţi de 
cinci metri (3 Rg. 6, 23-28). Chivotul este numit „piedestal” sau „aşternut 
al picioarelor” lui Iahve (ebr. hadom raglaw, cf. Plg. 2, 1; Ps. 98, 5; 131, 7, 

63 John Monson, „The New ‘Ain Dara Temple: Closest Solomonic Parallel”, în BAR 26 
(2000), nr. 3, pp. 20-35. 

64 P. Dhorme, L. H. Vincent, „Les cherubins”, în Revue biblique 35 (1926), nr. 3, pp. 
328-358; nr. 4, pp. 481-495. 

65 T. N. D. Mettinger, „Yhwh Sabaoth: The Heavenly King on Cherubim Throne”, în 

Tomoo Ishida (ed.), Studies in the Period ofDavid and Solomon and Other Essays: Papers 
Read at the International Symposium, Tokyo, Japan, 1979, Eisenbrauns, Winona Lake, 
1982, pp. 109-138. 

identificarea cu chivotul făcându-se în mod expres în 1 Par. 28, 2 66 ), ceea 
ce ar însemna că heruvimii giganţi pot fi înţeleşi ca flancând tronul invi¬ 
zibil al lui Iahve. 

Chipuri de heruvimi sunt gravate pe pereţii templului, pe dinăuntru şi 
pe dinafară, precum şi pe uşi (cf. 3 Rg. 6, 29-35), sau pe tăbliile posta¬ 
mentelor din curte (7, 29.36). Ornamente asemănătoare sunt menţio¬ 
nate şi în descrierea templului vizionar al profetului Iezechiel (Iz. 41, 
18-25), cu diferenţa notabilă că acolo heruvimii sunt bicefali, cu faţă 
de om şi de leu (vv. 18-19). Ca şi în atestările arheologice, şi în referin¬ 
ţele iconografice din Biblia ebraică heruvimii au asociaţi taurii şi leii, 
ca simboluri ale forţei, dar şi palmierii, care reprezentau pomul vieţii. 
De altfel, heruvimii, în număr de doi după Targumul Pseudo-Ionatan 
la Fc. 3, 24, apar ca gardieni ai grădinii Edenului în acest pasaj biblic, 
blocând accesul la pomul vieţii alături de „flacăra cu sabie rotitoare”, 
aceasta din urmă putând fi înţeleasă drept o fiinţă cerească din oştirea 
divină ce personifica sabia de foc 67 . 

In viziunea chemării lui Iezechiel de la râul Chebar din Babilon (Iz. 
1), sunt descrise patru fiinţe sau fiare ( hayyot ) (v. 5), cu „înfăţişare 
omenească", pe care însă redactorii ulteriori din şcoala profetului le vor 
desemna drept heruvimi în Iz. 10,15 („heruvimii [...] erau aceleaşi fiare 
pe care le văzusem la râul Chebar”). In cap. 1, fiinţele au patru feţe (vv. 6 
şi 10), de om, de leu, de taur şi de vultur, dar în cap. 10 faţa de taur este 
înlocuită cu una de heruvim (v. 14). 68 In cap. 1, fiinţele au patru aripi, 
ceea ce le face mai apropiate de serafimii din Is. 6, care aveau câte şase 


66 Identificarea aceasta expresă este unică şi specifică pentru Istoria cronistă, cf. 
Ralph W. Klein, 1 Chronicles, Fortress Press, Minneapolis, 2006, Hermeneia, p. 520. 

67 Ronald S. Hendel, „«The Flame of the Whirling Sword»: A Note on Genesis 3:24”, 
în JBL 104 (1985), nr. 4, pp. 671-674. 

68 Walther Zimmerli, Ezekiel 1: A Commentary on the Book of the Prophet Ezekiel, 
Chapters 1-24, Fortress Press, Philadelphia, Hermeneia, 1979, p. 70. Cele patru feţe ale 
fiinţelor reprezintă stăpânirea universală a lui Iahve, asupra oamenilor, animalelor 
domestice (bou) şi sălbatice (leu), dar şi asupra păsărilor (vultur), cf. Alice Wood, Of 
Wings and Wheels: A Synthetic Study of the Bihlical Cheruhim, Walter de Gruyter: Beihefte 
zur Zeitschrift fur die altestamentliche Wissenshaft [BZAW] 385, Berlin/New York, 
2008, p. 137. 

aripi, decât de heruvimii care în mod obişnuit aveau doar două. 69 Fiin¬ 
ţele au picioarele drepte (Iz. 1, 7), ceea ce ar însemna nu lipsa încheie¬ 
turilor, ci poziţia dreaptă, cu toate pe pământ. 70 Rămâne însă deschisă 
problema dacă fiinţele erau iniţial bipede sau patrupede, însă în orice 
caz în redactarea ulterioară din cap. 10 ele au patru picioare. 
Identificarea fiinţelor cu heruvimii, în măsura în care acestea după 
Iz. 3, 12 înalţă slavă lui Dumnezeu, pregăteşte calea către integrarea 
heruvimilor în ierarhiile cereşti, dar acest lucru se va întâmpla abia cu 
1 Enoh şi Cântecele sacrificiului de sabat din Qumran. 71 De asemenea, 



Grifon şi şarpe 
înaripat, gravură 
pe scarabeu prove¬ 
nind din Samaria, 
sec. VIII î. Hr. 


Pomul vieţii flancat 
de patru şerpi uraeus, 
gravură pe scarabeu de 
origine egipteană, sec. 
XVII-XVI î. Hr. 


Serafim cu patru 
aripi, sigiliu aparţi¬ 
nând lui Irmeyahu 
fiu lui Asa, sfârşitul 
sec. VIII î. Hr. 


Şarpe înaripat, flancat 
de doi grifoni şi de doi 
şoimi, sigiliu din Epoca 
Fierului IIB, provenind 
din Tel Dan 





asocierea heruvimilor cu merkaba în 1 Par. 28, 18 constituie „un prim 
pas către teologia merkabei”, probabil sprijinit şi de faptul că au rădăcini 
asemănătoare (heruvimi: k-r-b; merkaba: r-k-b). 72 


69 Alice Wood, OfWings and Wheels, p. 134. Totuşi, după Zimmerli, fiinţele nu pot 
fi separate total de heruvimi, de exemplu de heruvimul din Ps. 17 care transportă pe 
Iahve (p. 109). 

70 W. Boyd Barrick, „The Straight-Legged Cherubim of Ezekiel’s Inaugural Vision 
(Ezekiel 1:7a)”, în Catholic Biblical Quarterly 44 (1982), nr. 4, pp. 543-550. 

71 Alice Wood, OfWings and Wheels , p. 137-138. 

72 Ibid., p. 46. 




















52 


ALEXANDRU MIHAILA 


Fiinţele cereşti teriomorfe: serafimii 

y y 

O altă clasă de fiinţe cereşti teriomorfe, serafimii, apare în cadrul viziunii 
inaugurale a profetului Isaia, în cap. 6, de altfel singura ocurenţă biblică, 
însă termenul saraf provine de la un verb care înseamnă „a arde” şi se 
regăseşte în mai multe texte biblice cu sensul de „şarpe”, fie împreună cu 
termenul obişnuit nahaş „şarpe” (Nm. 21, 6; Dt. 8,15), fie singur (Nm. 21, 
8); din ultima categorie fac parte şi două texte din Isaia în care şarpele are 
aripi (cf. 14, 29; 30, 6 - saraf me'ofef „ş arpe înaripat”, „zburător”). Intere¬ 
sant însă că LXX traduce toate aceste cazuri prin obişnuitul ophis „şarpe”, 
transliterând doar în Is. 6, 2-3.6 direct termenul ebraic, seraphin, şi făcând 
prin aceasta o demarcaţie între serafimii cereşti din alaiul lui Iahve, care 
apar aşa cum am precizat doar în Is. 6, şi celelalte cazuri cu şerpi. 

Plecând de la etimologie, unii cercetători au crezut că serafimii sunt 
personificări ale fulgerului 73 , iar alţii au încercat să-i identifice cu heru¬ 
vimii 74 , însă cel mai probabil erau uraei, cobre cu gâtul negru (Naja nigri- 
collis), plecând iarăşi de la atestarea arheologică a numeroase reprezen¬ 
tări de acest tip cu funcţie apotropaică în Palestina (de exemplu sigilii cu 
şerpi uraeus înaripaţi descoperiţi în Meghido, Gaza, Bet-Şemeş, Lachiş 
sau reprezentări în fildeş la Samaria, în Iuda fiind caracteristic din sec. 
VIII î. Hr. şarpele cu patru aripi 75 ), cu atât mai mult cu cât unele exem¬ 
plare egiptene care îl apără pe faraon puteau avea faţă umană şi chiar 
mâini şi picioare 76 . în acest caz, arderea sugerată de rădăcina verbală a 
denumirii s-ar referi la puterea veninului, pe care cobra îl poate injecta 
prin muşcătură sau îl poate chiar scuipa spre ochi, provocând orbirea 
temporară. 

73 John Day, „Echoes of Baal’s Seven Thunders and Lightnings in Psalm XXIX and 
Habakkuk III 9 and the Identity of the Seraphim in Isaiah VI”, în VT 29 (1979), nr. 2, 
pp. 143-151. 

74 E. Lacheman, „The Seraphim of Isaiah 6”, în The Jewish Quarterly Review [JQR] 59 
(1968), nr. 1, pp. 71-72. 

75 O. Keel, C. Uehlinger, Gottinnen, Gotter und Gottessymhole, pp. 286-287, 289, 
311-314. 

76 Karen Randolph Joines, „Winged Serpents in Isaiah’s Inaugural Vision”, în JBL 86 
(1967), nr. 4, pp. 410-415; J. de Savignac, „Les «Seraphim»”, în VT 22 (1972), nr. 3, pp. 
320-325. T. N. D. Mettinger, „Seraphim”, în Karel van der Toorn, Bob Becking, Pieter 
W. van der Horst (ed.), Dictionary ofDeities and Demons in the Bihle, pp. 742-744. 

Zeiţele Isis şi 
Nephtis înaripa¬ 
te, flancând stâl¬ 
pul lui Osiris, 
relief în fildeş 
din Samaria, 
sec. VIII î. Hr. 


în textul din Is. 6, 2 serafimii au şase aripi: „cu două îşi acopereau 
feţele, cu două picioarele, iar cu două zburau”. Dacă sunt identificaţi 
cu şerpi uraeus, se înţelege mai bine de ce în textul ebraic serafimii nu 
stau „în jurul Lui” ca în LXX, ci „deasupra” lui Iahve (ebr. mima'al Io), 
adică deasupra tronului. Această realitate este sugerată şi de prezenţa 
în reprezentarea iconografică antică din Egipt şi Fenicia a frizei cu şerpi 
protectori, aşa cum s-a descoperit de exemplu pe un cilindru din Meghi- 
do 77 . De asemenea, este normal în Egipt ca uraeus -ul să stea deasupra 
faraonului, prins de coroana regală. 


Angelologia în perioada intertestamentară 

în perioada persană, dar mai ales elenistică, angelologia se dezvoltă 78 , 
în Qumran devenind extrem de importantă. 79 Influenţa directă a religi¬ 
ei persane - zoroastrismul - asupra anghelologiei, deşi este posibil să fi 

77 Wolfgang Zwickel, Der salomonische Tempel, von Zabern: Kulturgeschichte der 
Antiken Welt 83, Mainz am Rhein, 1999, pp. 79-83. 

78 Wilhelm Bousset, Die Religion des Judentums im spăthellenistischen Zeitalter, ed. 
Hugo Gressmann, Mohr (Siebeck): Handbuch zum Neuen Testament 21, Tiibingen, 1926, 
pp. 320-331. 

79 Michael Mach, „Angels”, în Lawrence H. Schiffman, James C. VanderKam 
(ed.), Encyclopedia of the Dead Sea Scrolls , voi. 1, Oxford University Press, Oxford, 
2000, pp. 24-27. 

funcţionat ca un catalizator, rămâne totuşi discutabilă la nivelul deta¬ 
liilor, de pildă în ce măsură ierarhiile angelice reflectă puterile bune 
(yazatas) conduse de Ormuzd (Ahura Mazda). 80 O certitudine însă este 
cea legată de numele demonului Asmodeu din Tob. 3, 8.17, care provine 
de la Asma deva. 

Pe de altă parte, s-a crezut că în anumite cercuri iudaice asistăm şi la 
minimalizarea angelologiei, pentru că plecând de la FA 23, 8 („sadu- 
cheii zic că nu este înviere, nici înger, nici duh, iar fariseii mărturisesc 
şi una şi alta”) s-a considerat că în perioada post-exilică, o grupare de 
elită precum saducheii (aristocraţia sacerdotală) a abandonat credinţa 
în îngeri ca trimişi ai lui Iahve pentru că odată cu venirea profeţilor, 
funcţia îngerilor a încetat. 81 Totuşi, D. Daube a arătat convingător că 
respingerea credinţei în îngeri nu este atestată, şi că de fapt saducheii 
nu credeau în înviere şi în starea asemănătoare îngerilor a sufletelor 
de după moarte. 82 De altfel, atâta timp cât ei recunoşteau Pentateu¬ 
hul drept canon, în care apar în mod clar îngeri, ideea că saducheii nu 
credeau în existenţa acestora rămâne contrariantă. 

La Qumran, instructorul comunităţii trebuia să-i înveţe pe „fiii lumi¬ 
nii” ierarhiile îngerilor (1QS 3:14), iar de la Iosif Flaviu se cunoaşte că 
cei iniţiaţi dintre esenieni ţineau secret numele îngerilor 83 . Aşa se expli¬ 
că şi de ce în literatura din Qumran numele îngerilor apar rar. Totuşi, 
chiar şi în discreţia intenţionată, transpar câteva informaţii intere¬ 
sante, cum ar fi aceea dintr-un fragment potrivit căruia acelaşi înger 

80 Mary Boyce, A History of Zoroastrianism, voi. 2: Under the Achaemenians, Brill, 
Leiden, 1982, p. 195. Influenţa este pusă în discuţie de James Barr, „The Question 
of Religious Influence: The Case of Zoroastrianism, Judaism, and Christianity”, în 
Journal ofthe American Academy ofReligion [JAAR] 53 (1985), nr. 2, pp. 201-236; Charles 
David Isbell, „Zoroastrianism and Biblical Religion”, în Jewish Bible Quarterly [JBQ ] 34 
(2006), nr. 3, pp. 143-154. 

81 Solomon Zeitlin, „The Sadducees and the Belief in Angels”, în JBL 83 (1964), nr. 
1, pp. 67-71 (aici p. 71). 

82 David Daube, „On Acts 23: Sadducees and Angels”, în JBL 109 (1990), nr. 3, pp. 
493-497. Pe aceeaşi direcţie, dar mai nuanţat, ca referindu-se la învierea oamenilor ca 
îngeri sau ca spirite, Benedict T. Viviano, „Sadducees, Angels, and Resurection (Acts 
23:8-9)”, în JBL 111 (1992), nr. 3, pp. 496-498. 

83 Flavius Josephus, Războiul, 2.142. 

luminos pare să aibă simultan chiar trei nume (4Q454 fragm. 3:2). 
îngerii jucau un rol foarte activ în credinţa comunităţii. Texte biblice 
neclare despre revelaţie sunt reinterpretate angelologie. De exemplu, 
în Fc. 19, 1 doar doi dintre „oamenii” (cf. Fc. 18, 2) care l-au vizitat 
pe Avraam sunt numiţi îngeri, dar după un fragment qumranit toţi 
„cei trei oameni care i-au apărut lui Avraam la stejarul Mamvri erau 
îngeri” (4Q180 fragm. 2-4:2:3). 84 Această tradiţie se reflectă însă şi 
în Noul Testament, unde cu referire la Fc. 18 (Avraam) sau la Fc. 19 
(Lot), se precizează: „Primirea de oaspeţi să n-o uitaţi căci prin aceasta 
unii, fără ca să ştie, au primit în gazdă, îngeri” (Evr. 13, 2). în tradiţia 
creştină însă Fc. 18 a fost interpretată triadologic 85 , iar din sec. X d. 
r. inclusiv la nivel iconografic. 86 De asemenea, în Noul Testament este 
atestată interpretarea potrivit căreia Legea a fost dată prin intermediul 
îngerilor (FA 7, 53; Ga. 3, 19; Evr. 2, 2; cf. şi Jub. 6, 19.22; 14, 20), deşi 
Vechiul Testament nu preciza nimic asemănător, Legea fiind oferită de 
Iahve prin excelenţă. 

Potrivit concepţiei qumranite, omul a fost creat cu doi îngeri: „duhul 
adevărului” şi „duhul minciunii” (1QS 3:18-19), „în părţi egale” 
(4:16.25) până la momentul final al judecăţii, când fiii luminii vor fi 
curăţaţi de orice efect al duhului minciunii (4:20-23). Aceasta se poate 
observa şi din cearta celor doi îngeri, unul luminos şi altul întunecat, 
la care asistă în viziune Amram, tatăl lui Moise (4Q544 // 4QVisions of 
Amram b ar, fragm. 1:10-14; fragm. 2:1-6; fragm. 3:1-2). 

De altfel, în credinţa sectanţilor de la Qumran, îngerii vor participa 
direct la distrugerea necredincioşilor: „... cei sfinţi, El va apărea pentru 
a sprijini... adevărul, spre distrugerea fiilor întunericului” (1QM 1:16). 87 
Conflagraţia aceasta universală era văzută oarecum dualist: „Prinţul 
luminii” (sar ’urim ) îi conduce pe toţi fiii dreptăţii, lui opunându-i-se 

84 Florentino Garda Martlnez, Eibert J.C. Tigchelaar (ed.), The Dead Sea Scrolls, 
Study Edition, Brill, Leiden, 1999, voi. 1, pp. 372-373. 

85 Cf. Sf. Ambrozie cel Mare, Despre moartea fratelui său , Satyrus, 2:96 în NPNF 2, 
voi. 10, p. 189. 

86 Cf. Gabriel Bunge, Icoana Sfintei Treimi a Cuviosului Andrei Rubliov sau „Celălalt 
Paraclet”, trad. diac. Ioan I. Ică jr., Deisis, Sibiu, 1996, pp. 26-27. 

87 Florentino Garda Martlnez, Eibert J.C. Tigchelaar (ed.), The Dead Sea Scrolls, 
pp. 114-115. 

„îngerul întunericului” (maVak hoşek) (1QS 3:20-25), dar Dumnezeu şi 
„îngerul adevărului Lui” (mal ale ’amitto ) sunt de partea fiilor luminii 
(1QS 3:25). 

Pe de altă parte, în literatura intertestamentară, odată cu transcen- 
dentalizarea divinităţii, şi credinţa în îngeri suferă o remodelare. Dacă 
în textele biblice mai vechi îngerii mănâncă (cf. Fc. 19), în Tob. 12, 19 
îngerul Rafael numeşte „aparenţă" ( horasis ) consumarea alimentelor de 
către el în faţa oamenilor. 

Acum se consolidează imaginea devenită clasică pentru îngeri. în 
Cartea Parabolelor, adică 1 Enoh cap. 37-71 (Milik o consideră însă foar¬ 
te târzie, dar Charlesworth crede că trebuie să fi existat deja la finalul 
sec. I d. Hr. 88 ), apar pentru prima dată menţionate aripile îngerilor (1 
Enoh 61, l) 89 . De asemenea, pe lângă descrierea care împrumută mult 
din teofaniile iahviste vechi-testamentare, în 2 Enoh 1, 4-5 se insistă şi 
pe gigantismul îngerilor. 

„Atunci doi bărbaţi uriaşi mi-au apărut, asemenea cărora nu mai văzu¬ 
sem niciodată pe pământ. / Feţele lor erau ca soarele strălucitor, ochii 
lor erau ca lămpile arzătoare; din gurile lor ieşea foc; veşmintele lor 
cântau (?) felurit; aripile lor străluceau mai mult decât aurul; mâinile 
lor erau mai albe decât zăpada”. 

Se încearcă şi răspunsul la unele întrebări rămase nelămurite în textul 
biblic, ca de exemplu ziua în care au fost creaţi îngerii. După Jubilee 2, 2 
(cartea Jubileelor datează din sec. II î. Hr.), îngerii au fost creaţi în prima 
zi 90 , la fel şi după Filon din Alexandria, care pleacă însă de la conside¬ 
rente filozofice; aparţinând platonismului de mijloc, era firesc pentru 
el ca întâi să apară lumea spirituală (îngerii), iar apoi lumea materială. 

88 James H. Charlesworth, The Old Testament Pseudepigrapha, voi. 1, p. 7. 

89 De altfel şi în arta creştină, în sec. III d. Hr. îngerii sculptaţi pe sarcofage nu au 
aripi, acestea apărând abia în sec. IV d. Hr. (cf. David Albert Jones, Angels: A History, 
pp. 18-19). 

90 „Pentru că în prima zi a creat cerurile, care sunt deasupra, şi pământul şi apele şi 
toate duhurile care slujesc înaintea Lui: îngerii prezenţei, şi îngerii sfinţeniei, şi îngerii 
duhului de foc, şi îngerii duhului vânturilor, şi îngerii duhului norilor şi întunericului 
şi zăpezii şi grindinei şi chiciurii, şi îngerii ecourilor şi ai tunetului şi ai fulgerului, şi 
îngerii duhurilor frigului şi ai căldurii şi ai iernii şi ai primăverii şi ai culesului şi ai 
verii, şi toate duhurile creaturilor Lui care sunt în cer şi pe pământ”. 

După 2 Enoh 29 (sfârşitul sec. I d. Hr.) însă îngerii au fost creaţi în ziua 
a doua, indicându-se chiar şi elementul din care îşi au originea, un foc 
luat din piatră (v. 3: „Iar din piatră am tăiat un foc mare, iar din foc am 
creat şirurile oştirilor netrupeşti - zece miriade de îngeri - şi armele lor 
sunt înfricoşătoare şi veşmintele lor sunt flăcări arzătoare”). 91 
Am amintit deja că în 1 Enoh şi Jubilee se dezvoltă interpretarea căderii 
îngerilor având ca efect respectiv cauză unirea cu femeile pământence. 
Aceasta presupune chiar mai mult, anume că îngerii au sex masculin şi 



organe genitale, după cum în Jub. 15, 26-27 se consideră că îngerii au 
fost creaţi tăiaţi împrejur. Totuşi, în Noul Testament se arată dimpotri¬ 
vă că firea îngerilor este una asexuată (Mc. 12, 25; Mt. 22, 30). 

Se întâlneşte însă şi o altă tradiţie despre căderea îngerilor, consem¬ 
nată în Viaţa lui Adam şi a Evei în latină (Vita Adae et Evae ) cap. 13-16: 


Zeiţă cu patru 
aripi, gravură 
pe un sigiliu de 
hematit în stil 
Mitanni desco¬ 


perit la Acco, 


91 James H. Charlesworth comentează că ideea conform căreia focul apare din Epoca Bronzului 


piatră poate fi de origine canaanită, făcând referire la Iz. 28, 16 „pietrele de foc” din Recent 


muntele lui Dumnezeu. Cf. James H. Charlesworth, The Old Testament Pseudepigrapha, 
voi. 1, p. 148, n. f. 

Dumnezeu le porunceşte îngerilor să se închine înaintea omului creat 
după chipul lui Dumnezeu, însă unii refuză şi devin demoni. Probabil 
că un ecou al acestei tradiţii secundare se regăseşte în Evr. 1, 6, pentru 
că despre omul primordial din Ps. 8 comparat cu Hristos autorul se 
întreabă retoric „Să I se închine Lui toţi îngerii lui Dumnezeu”. 

In legătură cu cultul îngerilor, acesta nu este deloc oprit în Vechiul 
Testament. In Fc.19, 1 Lot se închină îngerilor care vin în Sodoma, în 
Nm. 22, 31 vrăjitorul Valaam se închină îngerului care îi ţinea calea, 
iar Iosua se închină în Ios. 5,14 bărbatului pe care îl întâlneşte în afara 
taberei şi care se prezintă drept „conducătorul oştirii lui Iahve” ( sar 
şeba Yahwe). In Noul Testament însă situaţia se schimbă. De exem¬ 
plu, în Col. 2, 18 cultul îngerilor ( threskeia ton angelon ) este oprit, iar 
în Apoc. 19, 10; 22, 8-9 închinarea ( proskynesis ) înaintea îngerilor este 
interzisă, fiind acceptabilă doar înaintea lui Dumnezeu. 

Nici Vechiul Testament, nici literatura intertetamentară nu cunosc 
rolul de psihopomp al îngerilor. Menţiunea din Lc. 16, 22 este singulară 
şi pare că reflectă o excepţie (ca şi în cazul lui Moise), nu o regulă pentru 
sufletele drepţilor. 92 

O concepţie deosebit de importantă priveşte slujirea îngerilor în templul 
ceresc, aşa cum ar susţine Cântecele sacrificiului de sabat descoperite în 
9 copii la Qumran (1Q400-407; 11Q17) şi una la Masada (Maslk), care 
cuprind liturghia cerească angelică din primele 13 sabate ale anului. 93 
Slujirea cerească a îngerilor poate fi pusă în legătură şi cu „limba îngeri¬ 
lor” din 1 Cor. 13,1. Dacă în interpretarea iudaică se va hotărî că îngeri 
nu cunosc decât ebraică, în mediul creştin se va vorbi de o „limbă a înge¬ 
rilor” înstrăinată de orice altă limbă, pe care dacă omul ajunge să o audă 
se poate ridica apoi chiar la „ascultarea” liniştii cu care Tatăl grăieşte 
cu Fiul. 94 

92 John Nolland, Luke 9:21 - 18:34, Word Books Publisher: WBC 35B, Dallas, 1993. 

93 Carol A. Newsom, „Songs of the Sabbath Sacrifice”, în Lawrence H. Schiffman, 
James C. VanderKam (ed.), Encyclopedia of the Dead Sea Scrolls, pp. 887-889. Totuşi, 
după Crispin H. T. Fletcher-Louis, „The Songs of the Sabbath Sacrifice”, în C. H. T. 
Fletcher-Louis, AII the Glory ofAdam: Liturgical Anthropology in the Dead Sea Scrolls, Brill: 
Studies on the Texts of the Desert of Judah 42, Leiden/Boston/Koln, 2002, p. 253 nu ar 
fi vorba de slujitori îngeri, ci de preoţi umani prezentaţi metaforic drept îngeri. 

94 Sf. Efrem Şirul, Imnul 11 despre credinţă, strofa 8, cf. John C. Poirier, The Tongues 

Ierarhiile cereşti 

) 

Ideea ierarhiilor cereşti ca o „ipoteză totală” se dezvoltă începând cu Feri¬ 
citul Augustin, dar mai ales cu Sf. Dionisie Pseudo-Areopagitul în sec. VI 
d. Hr. 95 Până atunci relaţia dintre diversele tipuri de îngeri nu era clar 
definită. 

In perioada elenistică, apar pentru prima dată nume angelice. îngerul 
Gavriil (Gabriel) este menţionat nominal în Dn. 8, 16; 9, 21, iar îngerul 
Mihail în Dn. 10, 13.21; 12, 1. în Dn. 8, 15 înfăţişarea îngerului Gavriil 
este descrisă „ca apariţia unui bărbat” (ebr. geher), realizându-se un joc 
de cuvinte între geher „bărbat”, „om” şi numele Gavriil. 96 Mihail este un 
nume omenesc obişnuit (cf. Ezr. 8, 8) 97 , corespunzând de altfel lui Micaia 
(Ne. 12, 35) şi fiind atestat încă din 2400 î. Hr. în arhiva de la Ebla din 
Siria. 98 Termenul de arhanghel (gr. archangelos ) atribuit îngerului Mihail 
se justifică biblic, pentru că ar corespunde ebraicului sar gadol „mare 
prinţ” din Dn. 12,1." 

Textul din Dn. 10, 13.20 prezintă un conflict între îngeri, care funcţi¬ 
onează ca nişte satrapi cereşti, după modelul administraţiei persane, 
având în grija lor diverse popoare şi ajungând la lupte unii cu alţii pentru 
influenţă. 100 Interesant că în vreme ce Theodotion urmează TM, LXX 
îl identifică în mod clar doar pe Mihail cu un înger, pe când pe ofiţerul 
Persiei şi pe cel al Greciei cu figuri omeneşti. 101 Astfel LXX evită ideea 
considerată controversată a unui conflict între îngeri. 


ofAngels: The Concept of Angelic Languages in Classical Jewish and Christian Texts, Mohr 
Siebeck: WUNT 2 287, Tubingen, 2010, p. 100. 

95 David Keck, Angels andAngelology in the MiddleAges, Oxford University Press, New 
York/Oxford, 1998, p. 53. 

96 Louis F. Hartman, Alexander A. di Lella, The Book of Daniel, p. 227. 

97 John E. Goldingay, Daniel, Word Books: WBC 30, Dallas, 1989, p. 292. 

98 Giovanni Pettinato, „The Royal Archives of Teii Mardikh-Ebla”, în BA 39 (1976), 
nr. 2, p. 50. 

99 Louis F. Hartman, Alexander A. di Lella, The Book of Daniel, p. 282. 

100 James A. Montgomery, A Criticai and Exegetical Commentary on the Book of Daniel, 
T8îT Clark, Edinburgh/Charles Scribner’s Sons, New York, 1927, p. 419. 

101 T. J. Meadowcroft, Aramaic Daniel and Greek Daniel: A Literary Comparison, 
Sheffield Academic Press: Journal for the Study of the Old Testament Supplement 
Series 198, Sheffield, 1995, pp. 252-254. 

Unii comentatori cred că şi Fiul Omului din Dn. 7 este o figură angeli¬ 
că 102 , fiind identificat similar cu Mihail. 103 In literatura qumranită un rol 
angelic îl va juca însă Melchisedec, lui aplicându-i-se denumirile divine 
de ’elohim şi ’el în llQMelchizedek (11Q13) 104 , ceea ce ar putea însemna 
identificarea lui cu Mihail 105 . In textul biblic acesta rămânea un perso¬ 
naj misterios, care i-a adus un dar de pâine şi vin patriarhului Avraam, 
fiind prezentat drept „preot al Dumnezeului celui Preaînalt” (Fc. 14,18). 
Ulterior acesta devine un model al preoţiei (cf. Ps. 109, 4), iar în Noul 
Testament autorul epistolei către Evrei îl priveşte ca un tip al lui Hristos 
(cap. 5-7). Interesant că unele grupări eretice creştine vor prelua figura lui 
Melchisedec, transformându-1 chiar în adevăratul Mântuitor. 106 
Un rol important îl joacă Mihail şi în Qumran: el îi apare regelui 
Sedechia şi îi promite încheierea unui legământ (4Q470 fragm. 1:1-7). 
4Q529[// 4QWords of Michael ar] conţine chiar „cuvintele cărţii lui 
Mihail pe care le-a grăit către îngeri”; în această carte Mihail îl menţio¬ 
nează şi pe Gavriil (posibil şi acesta să aibă o carte din care citeşte). Se 
conturează astfel poziţia de conducere a cetei îngereşti de către Mihail. 
In straturile cele mai vechi ale Cărţii Veghetorilor (1 Enoh 6-36), cele 
despre căderea acestora sub conducerea lui Şemihaza (cap. 6-11, în 

102 Joseph Coppens, „La vision danielique du Fils d’homme”, în VT 19 (1969), nr. 
1, pp. 171-182. 

103 Michael A. Knibb, „Eschatology and Messianism in the Dead Sea Scrolls”, în 
Essays on the Book ofEnoch and Other Early Jewish Texts and Traditions, Brill: Studia in 
Veteris Testamenti Pseudepigrapha 22, Leiden/Boston, 2009, p. 340; John J. Collins, 
Daniel: A Commentary on the Book of Daniel, pp. 304-19. J. J. Collins, „The Son of Man 
and the Saints of the Most High in the Book of Daniel”, în JBL 93 (1974), nr. 1, p. 66. 
Totuşi, după P. R. Davies, Daniel, Sheffield Academic Press, Shefiield, 1998, pp. 105-106, 
chiar dacă pentru autorul cap. 12 „Fiul Omului” este Mihail, acest lucru nu este valabil 
pentru autorul cap. 7. După Ziony Zevit, „The Structure and Individual Elements of 
Daniel 7”, ZAW 80 (1968), nr. 3, pp. 385-396, „Fiul Omului” ar fi Gavriil. 

104 Michael A. Knihh, „Messianism in the Pseudepigrapha in the Light of the 
Scrolls”, în Essays on the Book ofEnoch and Other Early Jewish Texts and Traditions, p. 315 

105 Darrell D. Hannah, Michael and Christ: Michael Traditions andAngel Christology in 
Early Christianity, Mohr Siebeck: WUNT 11.109, Tiibingen, 1999, pp. 70-74. 

106 Sf. Ioan Gură de Aur, Despre Melchisedec 3 în Jaques Paul Migne ed., Patrologiae 
cursus completus, Series Graeca [PG] 56, 260. 

Gravură pe un 
conoid de faianţă 
din Bet-Şemeş, 
datând din 
Epoca Fierului 
IIA reprezentând 
o divinitate 
solară cu braţele 
înaripate, iar ală¬ 
turi două arcuri 
sfărâmate 


jurul anului 200 î. Hr., probabil chiar mai vechi), îngerii cu nume sunt 
în număr de patru şi sunt menţionaţi drept „cei sfinţi din cer” (1 Enoh 
9. 2). în 1 Enoh 9, 1 aceştia sunt Mihail, Sariel, Rafael şi Gabriel. Cei 
patru sunt reconstituiţi după fragmentele descoperite în Qumran 107 , 
dar unele manuscrise etiopiene îl înlocuiesc cu Uriel pe Rafael, iar 
altele greceşti pe Sariel. 108 Cei patru reapar în 1 Enoh 10,1-20: Sariel 109 
este trimis să-l anunţe pe Noe despre potop; Rafael să-l lege pe Asael 
în pustie şi să vindece pământul; Gabriel să-i pună pe fiii veghetorilor 
(uriaşii) să se ucidă între ei; iar Mihail să-l lege pe Şemihaza, să-i distru¬ 
gă pe uriaşi şi să cureţe pământul. Nickelsburg consideră secundare 

107 George W. E. Nickelsburg, 1 Enoch 1:A CommentaryoftheBookofl Enoch, Chapters 
1-36; 81-108, Fortress Press, Minneapolis, 2001, p. 202, n. b. 

108 Ms. etiopian Kebran 9/II (sec. XV d. Hr.): „Mihail, Surafel şi Gabriel”; Ms. etiopian 
Princeton Ethiopic 3 (sec. XVIII-XIX d. Hr.): „Mihail, Uriel, Suriei şi Gabriel” Ms. 
etiopian EMML 2080 (sec. XIV-XV d. Hr.): „Mihail, Uriel, Rafael şi Gabriel” (cf. James 
H. Charlesworth, The Old Testament Pseudepigrapha, voi. 1, p. 16, n. a). In manuscrisul 
grecesc de la Akhmim (Codex Panopolitanus - sec. V-VI d. Hr.) şi la G. Syncellus (sec. 
IX d. Hr.) apar „Mihail, Uriel, Rafael şi Gabriel” (cf. G. W. E. Nickelsburg, p. 202, n. b). 

109 Iarăşi numele variază: Syncellus are Uriel, dar ms. grec de la Akhmim Istrael 
(numele angelic Israel) (cf. G. W. E. Nickelsburg, p. 215, n. c.). 

misiunile lui Rafael şi Gabriel, ţinând cont de dublete (distrugerea fiilor 
veghetorilor - 10, 9 şi 15; curăţarea pământului - 10, 7 şi 16, 20). 110 Se 
poate însă observa că misiunea cea mai importantă îi revine lui Mihail, 
care deţine astfel rolul cheie în grupul celor patru, 
în Regula războiului din Qumran, patru nume de îngeri sunt scrise pe 
scuturile turnurilor de atac: Mihail, Gavriil, Sariel şi Rafael (1QM 9:14- 
16). Aceiaşi patru apar şi în 4Q285//4QSM fragm. 10:3. Grupul celor 
patru îngeri cu nume devine nucleul arhanghelilor de mai târziu. Probabil 
că la originea numărului de patru stau „cele patru laturi ale pământului” 
(Is. 11,12; Iz. 7, 2) „cele patru vânturi din cele patru margini ale cerului” 
(Ir. 49, 36; cf. Zh. 2,10; Dn. 8, 8; 11, 4), care arată desigur universalitatea 
responsabilităţii angelice. Patru reprezenta deplinătatea, ca depăşire a 
numărului trei, încă din texte vechi profetice (sec. VIII î. Hr.): „Pentru 
trei păcate... ba chiar pentru patru...” (Am. 1, 3 repetat în cap. 1-2 în total 
de opt ori în textul canonic actual). O primă ocurenţă a numărului patru 
în legătură cu făpturile cereşti se întâlneşte la Iezechiel (Iz. 1, 5-6): patru 
fiare ( hayyot ) cu patru feţe şi patru aripi, fiind apoi preluat de Zaharia: 
patru coarne (Zh. 2,1), patru făurari (2, 3), patru vânturi, care - extrem 
de sugestiv - apar personificate drept nişte fiinţe cereşti (6, 5); iar apoi 
preluat chiar şi de Daniel: patru fiare/fiinţe (aram. heywan, corespunzând 
lui hayyot - Dn. 7, 3), patru coarne (Dn. 8, 8). 

în straturile ulterioare ale Cărţii Veghetorilor, cap. 12-36, numărul se 
amplifică la şase şi apoi şapte. Sub numele de „veghetori”, 1 Enoh 20,1-7 
oferă şase (în manuscrisele etiopinene) sau şapte nume de îngeri (în cele 
greceşti). în greacă numărul lor este şapte şi sunt numiţi chiar „arhan¬ 
gheli”. Aceştia sunt: Uriel (în etiopiană Suruel), responsabil cu lumea şi 
cu tartarul; Rafael, responsabil cu duhurile oamenilor; Raguel (Reuel), 
care îi pedepseşte pe luminători (astre); Mihail, răspunzător de cei buni 
şi de popor; Sariel (în etiopiană Saraqael), responsabil de duhurile care 
păcătuiesc împotriva duhului; Gabriel, care stăpâneşte grădina Edenu¬ 
lui, şerpii (dragonii) 111 şi heruvimii; Remiel, responsabil ce cei înviaţi. 112 
Aşa cum a arătat şi Bousset, numărul şapte este confirmat de 1 Enoh 81, 

110 G. W. E. Nickelsburg, 1 Enoch 1, p. 165. 

111 Asocierea heruvimilor cu şerpii confirmă ipoteza după care serafimii sunt şerpi 
înaripaţi. 

112 G. W. E. Nickelsburg, 1 Enoch 1, p. 294. 

5, „cei şapte sfinţi” sau de 90, 21 „cei şapte albi ca zăpada”. 113 în 1 Enoh 
87, 2, cei patru şi respectiv cei trei „oameni în alb” se referă la cei patru 
îngeri speciali din cap. 9-10, la care se adaugă cei trei îngeri din cap. 20. 
în 90, 21 se regăsesc iarăşi ca „aceşti şapte [oameni] în alb dintâi”. Rolul 
de îndrumători pe care îl au Uriel, Raguel şi Remiel în 87, 3-4 şi 90, 31 
nu prezintă paralele în Cartea Veghetorilor. 114 Faţă de Cartea Vegheto¬ 
rilor, în Apocalipsa Animalelor (cap. 85-90) Dumnezeu nu este menţio¬ 
nat ca Cel care îi trimite pe îngeri în misiune, dar diferenţa nu implică 
vreo consecinţă majoră pentru că motivul ar putea fi trezirea curiozită¬ 
ţii narative ca artificiu literar. 115 După Tob. 12,15, Rafael este „unul din 
cei şapte sfinţi îngeri, care ridică rugăciunile sfinţilor şi le înalţă înain¬ 
tea slavei Celui Sfânt” sau - după varianta din Sinaiticus - „care stau 
şi intră înaintea slavei Domnului”. Şi în Ap. 1, 4 este vorba de „şapte 
duhuri care stau înaintea tronului” lui Hristos, numite şi „şapte stele” 
sau îngeri (1, 20) sau şapte sfeşnice (4, 5) sau „şapte ochi” ai Mielului (5, 
6; cf. Zh. 4,10) sau „şapte îngeri” (1, 20; 8, 2.6). 

Ca şi numărul patru, şapte reprezintă întregul (şapte planete, şapte zile 
ale săptămânii în calendarul ebraic). Şase se sprijină probabil pe numărul 
îngerilor nimicitori din Iz. 9, 2, apărând şi în alte contexte: de pildă după 
Targumul Pseudo-Ionatan la Dt. 34, 6, înmormântarea lui Moise a fost 
pregătită de Mihail, Gavriil, Metatron, Iofiel, Uriel şi Iefefia. 

Grupul celor patru îşi păstrează însă importanţa, chiar dacă în etapele 
ulterioare suferă modificări. în Cartea Parabolelor (cap. 37-71), cea mai 
recentă carte din 1 Enoh, ultimul înger din grupul celor patru devi¬ 
ne Fanuel, în locul lui Sariel/Uriel - 1 Enoh 40, 9: „Primul este Mihail, 
îngerul cel milostiv şi îndelung răbdător; al doilea este Rafael, cel care 
veghează asupra tuturor bolilor şi suferinţelor omeneşti; al treilea este 
Gavriil, care veghează peste orice putere; al patrulea veghează la căinţa şi 
nădejdea celor care vor moşteni viaţa veşnică, el se numeşte Fanuel”. în 
1 Enoh 40, 2.9-10 cei patru sunt identificaţi cu cele patru fiinţe din Iz. 1, 
ceea ce confirmă ipoteza legată de originea şi semnificaţia numărului lor. 

113 Ihid., p. 340. 

114 Milik, p. 43. 

115 Daniel Assefa, L’apocalypse des animaux (1 Hen 85-90): une propagande militaire? 
Approches narrative, historico-critique, perspectives theologiques, Brill: Supplements to 
the Journal for the Study of Judaism 120, Leiden/Boston, 2007, pp. 241-242. 

P. Schăfer consideră fie că autorul Cărţii Parabolelor a modificat inten¬ 
ţionat numele lui Sariel/Uriel cu Fanuel probabil pentru a arăta mai 
bine funcţia acestor îngeri, fie îngerii feţei fiind la început anonimi au 
fost ulterior identificaţi cu cei patru îngeri din Cartea Veghetorilor. 
Această tradiţie veche a fost influenţată şi de cei patru heruvimi (fiin¬ 
ţe) din Iz. 1, 5. 116 

Cei patru arhangheli, Mihail, Gavriil, Uriel şi Rafael, apar în varianta 
grecească a Vieţii lui Adam şi a Evei, numită şi Apocalipsa lui Moise 40, 
2. Dumnezeu le porunceşte să pregătească de înmormântare trupu¬ 
rile lui Adam şi Abel. Unele manuscrise îl menţionează însă doar pe 
Mihail, ca în 40, 1, unde acesta şi este numit „arhanghel”. 117 In 43, 1, 
când Eva moare, lângă ea stă „arhanghelul Mihail”, iar trei îngeri vin 
şi îi iau trupul. Cei trei ar putea fi ceilalţi trei arhangheli din 40, 2. In 
varianta latină ( Vitae Adae et Evae, 48) Dumnezeu îi trimite doar pe 
îngerii Mihail şi Uriel. 118 Mihail este numit arhanghel şi în 1 Enoh 
70, 3. Insă în alte locuri din Cartea Parabolelor există confuzii: dacă în 
1 Enoh 40, 2, cei patru îngeri (Mihail, Rafail, Gavriil şi Fanuel) sunt 
menţionaţi printre „cei care nu dorm”, deci veghetori, pe de altă parte 
în 1 Enoh 39, 12-13 „cei care nu dorm” sunt identificaţi cu serafimii, 
pentru că rostesc triasaghionul ca în Is. 6, 3. Se poate deci observa 
că în final există o confuzie între arhangheli, fiare/fiinţe, heruvimi 
şi serafimi, pe care o putem discerne şi în Ap. 4, 6-8, unde heruvi¬ 
mii sunt identificaţi indirect cu serafimii, pentru că sunt combinate 
imaginile din Iezechiel şi Isaia. Termenul de „arhangheli” mai apare 
în 2 Bar. 59, 11, iar în 4 Ezr. 4, 1.36 este menţionat Uriel. Mihail mai 
apare şi în 3 Bar. 15, 1-16, 4 (scrisă după 70 d. Hr.), unde se spune că 
el se găseşte în cerul al cincilea. 

Primele enumerări sau chiar ierarhizări nesistematice ale grupelor de 
îngeri sunt întâlnite în Cartea Parabolelor (cap. 37-71). De pildă în 1 
Enoh 61,10 se precizează: „Va striga, de asemenea, toată oştirea ceru¬ 
rilor, precum şi toţi sfinţii din înălţime, oştirea Domnului, Heruvimii, 

116 Peter Schăfer, Rivalităt zwischen Engeln und Menschen. Untersuchungen zur 
rabbinischen Engelvorstellungen, W. de Gruyter: Studia Judaica 8, Berlin/New York, 
1975, p. 21. 

117 James H. Charlesworth, The Old Testament Pseudepigrapha, voi. 2, p. 292. 

118 Ibid., p. 291. 

Genii înaripate, 
flancând pomul 
vieţii, sigiliu 
descoperit la Tel 
el-Ajul, sec. XVI- 
II-XVI î. Hr. 


Serafimii, Ofanimii, toţi îngerii puterii, îngerii stăpânirilor, Alesul şi 
toate puterile de pe pământ şi din ape”. 119 

Către sfârşitul cărţii, în 1 Enoh 71, 7, ideea se reia: „Mai mult, sera¬ 
fimii, heruvimii, ofanimii - cei neadormiţi care păzesc tronul slavei 
Lui - înconjurau de asemenea”. 

Se pot distinge trei grupe menţionate în proximitatea lui Dumnezeu: 
heruvimii, serafimii şi ofanimii, primele două grupe fiind inversate 
în celălalt text, ceea ce atestă oscilarea în tendinţa de a da întâietate 
tradiţiei lui Isaia (serafimii) sau lui Iezechiel (heruvimii). Ca o grupă 
angelică separată sunt înţeleşi ofanimii (ebr. ’ofannim), „roţile” în 
număr de patru de lângă fiecare faţă a fiarelor (cf. Iz. 1, 15), înţelese 
ca vii pentru că „duh de viaţă era şi în roţi” (Iz. 1, 20). 

Se constată o tendinţă de a fixa numărul îngerilor, ca de exemplu în 
2 Enoh 19, 6 unde atât heruvimii, cât şi serafimii („cei cu şase aripi”) 
sunt în număr de şapte. 120 

în sfârşit, în Dn. 7 (versiunea Theodotion) apar trei dintre denumirile 
claselor angelice de la Sf. Pavel: „tronuri” ( thronoi - v. 9), „stăpâniri” 
( 1 exousia - v. 27) şi „începătorii” ( archai - v. 27, redând aramaicul şolta- 
naya, la singular şoltan, înrudit de altfel cu arabul sultan). în Dn. 8, 
10 (Theodotion) apare şi expresia „puterea cerului” ( dynamis tou oura- 
nou), care redă ebraicul „oştirea cerului”. De altfel LXX traduce „Iahve 
al oştirilor” (Domnul Savaot) prin „Domnul puterilor”, acestea din 
urmă devenind o denumire angelică. 121 

119 Apocalipsa lui Enoh, trad. R. Onişor, p. 92. 

120 James H. Charlesworth, The Old Testament Pseudepigrapha, voi. I, p. 134. 

121 Wesley Carr, Angels and Principalities: The Background, Meaning and Development 
ofthe Pauline Phrase hai archai kai hai exousiai, Cambridge University Press: Society for 
New Testament Studies. Monograph Series 42 , Cambridge, 1981, p. 37. 

Heruvim, deta¬ 
liu din templul 
sirian de la Ain 
Dara, sec. X î.Hr. 



Concluzii 

Câteva concluzii sumare se impun. In perioada monarhică funcţionea¬ 
ză două variante angelice: antropomorfă, reprezentată de sfatul divin 
şi oştirea cerească, şi teriomorfă, reprezentată de heruvimi şi serafimi, 
cu multiple atestări grafice. Profeţii scriitori din această perioadă nu 
manifestă un interes pentru fiinţele cereşti, descrierea chemării profe¬ 
tice din Is. 6 fiind o excepţie. 

In perioada exilică şi post-exilică, pe fondul consolidării - mulţi cerce¬ 
tători ar spune naşterii - monoteismului, se constată o sporire a intere¬ 
sului faţă de îngeri, anume în literatura apocaliptică dedicată aşa cum 
îi arată şi numele „revelaţiilor” cereşti (fiarele/heruvimi, îngerul revela¬ 
tor la Iezechiel şi redactorii săi, îngerul interpret la Zaharia). Pe de altă 
parte, în literatura narativă (Pentateuh şi Judecători) se pune accentul 
pe îngerul Domnului care se confundă cu Dumnezeu, deşi redactarea 
sacerdotală va fi foarte reţinută în privinţa îngerilor (nu îi menţionează 
decât pe heruvimii de pe chivot şi pe cei brodaţi pe perdeaua Cortului 
Sfânt). 

In perioada elenistică, apocaliptica se dezvoltă şi mai mult: îngerii au 
nume (1 Enoh, Daniel) şi se împart în diverse clase. In literatura din 

Qumran angelologia joacă un rol deosebit de important, rezervat însă 
exclusiv cercurilor iniţiate care păstrau secretul învăţăturilor şi nume¬ 
lor angelice. Noul Testament atestă o angelologie moderată, ca reacţie 
probabil la doctrinele elaborate în curentele apocaliptice. 


între Dionisie Areopagitul 
şi Grigorie Palama 

fundamente patristice ale angelologiei părintelui Dumitru Stăniloae 


Bogdan Tătaru-Cazaban 


„îngerii cunosc mai mult adâncurile Dumnezeirii; 
oamenii, mai mult taina ei (...) prin înviere” 

Părintele Dumitru Stăniloae 1 


Preliminarii la o teologie a proximităţii 

Intre reconstrucţia istorică şi interpretările post-moderne, proble¬ 
ma fundamentală a angelologiei biblice, patristice sau contemporane 
rămâne medierea între fiinţa divină şi cea umană 2 . Dar angelologia nu 
poate fi numai o reflecţie asupra statutului ontologic al intermediarului 
pentru că funcţia fiinţelor mediatoare este de a „converti abisul dintre 
Dumnezeu şi om într-un spaţiu al comunicării” 3 . Există o preeminenţă 


* Versiune revizuită şi adăugită a articolului „între Dionisie şi Palama: o angelologie 
ortodoxă”, apărut iniţial în Teodor Baconsky şi Bogdan Tătaru-Cazaban (ed.), Dumitru 
Stăniloae sau paradoxul teologiei, Anastasia, Bucureşti, 2003, pp. 371-393. 

1 Teologia dogmatică ortodoxă (TDO), I, Editura Institutului Biblic şi de Misiune al 
Bisericii Ortodoxe Române, Bucureşti, 1996, ed. a Il-a, p. 298. 

2 Pentru o argumentaţie a necesităţii angelologiei din perspectiva „paradoxului 
monoteismului”, Henry Corbin, „Necesitatea angelologiei”, în Paradoxul monoteismului, 
trad. de Janina Ianoşi, Biblioteca Apostrof, Cluj, 1997, pp. 84-175. 

3 Andrei Pleşu, Despre îngeri, Humanitas, Bucureşti, 2003, p. 260. 

a „funcţiei” asupra „naturii”, pe care datele biblice au susţinut-o dintot- 
deauna şi care se regăseşte în toate încercările de a gândi condiţia înge¬ 
rului ca mediator, ca interval ontologic. Astfel, angelologia este în egală 
măsură o ontologie a intermediarului şi o teologie a proximităţii. Ea 
menţine în gândirea patristică şi medievală semnificaţia filosofică anti¬ 
că a intervalului ( metaxy) şi ilustrează, din perspectiva istoriei ideilor, 
principiul continuităţii şi al plenitudinii, „marele lanţ al Fiinţei” 4 . Ca 
interval, îngerul nu semnifică doar o distanţă, ci se constituie ca loc 
al întâlnirii hermeneutice. Or, tocmai datorită faptului că îngerul face 
cu putinţă întâlnirea celor de care este „aproape”, angelologia devine 
o teologie a proximităţii. Transcendenţa prinde chip şi iese din tăce¬ 
re prin mediatorii săi care, înfăţişându-se şi vorbindu-le oamenilor, 
iau forma celor cărora li se adresează. In îngeri, condiţia divină şi cea 
umană ajung la o „convieţuire” care nu este nici propriu-zis divină, 
întrucât e creaturală, nici propriu-zis umană, întrucât are libertăţile 
lipsei de materie, ci este semn al proximităţii. 

îngerul ca făptură de interval care urcă şi coboară între cele două capete 
ale scării lui Iacob, este deopotrivă inferior şi superior: inferior ca fiin¬ 
ţă creată, superior ca mesager al lui Dumnezeu în relaţie cu omul. Dar 
această superioritate conţine, prin chiar faptul că aparţine unui media¬ 
tor, posibilitatea unei redimensionări, pentru că nu se defineşte doar în 
funcţie de Dumnezeu, ci şi în raport cu omul. Superioritatea îngerului 
constă în a coborî spre oameni, rămânând în urcuşul continuu al lumii 
sale, şi în a urca spre Dumnezeu, purtând semnul unei relaţii cu umani¬ 
tatea: în splendoarea condiţiei de mediator celest, îngerul, de fapt, 
ascultă; în inima puterii sale stă o smerenie desăvârşită, care îl face să 
participe la relaţia dintre Dumnezeu şi om în mod paradoxal, retrăgân- 
du-se. Vocaţia mediatorului se vădeşte astfel a fi de ordinul diafanului 5 : 
el este mediul sau receptacolul vederii; virtutea sa constă în a permite 
întâlnirea, în timpul căreia se retrage discret în spatele scenei. 

Chiar şi într-o situaţie de aparentă părăsire, Dumnezeu face ca firele 
alianţei sale cu omul căzut să fie ţesute continuu de făpturile înge- 

4 A. O. Lovejoy, Marele lanţ al Fiinţei. Istoria ideii de plenitudine de la Platon la Schelling , 
traducere de Diana Dicu, Humanitas, Bucureşti, 1997. 

5 Pentru istoria conceptului de diafan, Anca Vasiliu, Du diaphane. Image, milieu , 
lumiere dans la pensee antique et medievale, Vrin, Paris, 1997. 

reşti 6 , care nu sunt doar urmele unei transcendenţe ce se retrage sau 
îşi „întoarce privirea”, ci şi treptele care îi manifestă voinţa şi conduc 
spre prezenţa ei deplină. Ca mesageri, îngerii vădesc o intenţie origina¬ 
ră şi slujesc în virtutea unei cunoaşteri superioare: captează şi transmit 
ceea ce se refuză unei întâlniri frontale, dar, prin chiar faptul medie¬ 
rii, marchează distanţa faţă de prezenţa transcendentă. Astfel, dina¬ 
mica deopotrivă ascendentă şi descendentă a lumii angelice constituie 
un coridor al proximităţii 7 şi transformă o ontologie binară, dificil de 
conceput şi de experiat (transcendenţa vs. lumea creată), într-o ontolo¬ 
gie unitară şi ierarhică. 


Ontologie ierarhică şi hristologie: interpretări dionisene 

Dacă angelologia înseamnă un discurs despre ierarhie, ordine şi medie¬ 
re, rolul esenţial îi revine lui Dionisie care integrează în gândirea creş¬ 
tină ceea ce Etienne Gilson numea „metafizica gradelor fiinţei ca etape 
ale exodului multiplului din Unu” 8 . Structura ternară a lumii inteligibi¬ 
le, de sorginte plotiniană, pe care neoplatonismul târziu a diversificat-o 
enorm, îşi găseşte corespondentul creştin în viziunea ierarhică oferită 
de textele dionisiene. S-a spus că „universul lui Proclos este aproape 
acelaşi cu cel al lui Dionisie în privinţa structurii şi a funcţiilor sale” 9 . 
Analogiile structurale şi lexicale între neoplatonismul târziu şi ierarhii¬ 
le dionisiene au făcut deja obiectul mai multor studii istorice fundamen¬ 
tale, ale căror teze parcurg intervalul cuprins între susţinerea originii 

6 Armând Abecassis, „Genese, histoire et signification de l’angelologie dans la 
tradition d’Israel”, în A. Faivre et Fr. Tristan (dir.), LAnge et Vhomme, Albin Michel, 
Paris, 1978, pp. 83-106. De asemenea, art. AyyrjĂoc;, Gerhard Kittel (ed.), Theological 
Dictionary of the New Testament , transl. Geoffrey W. Bromiley, I, 1995 (1964 1 ), 
pp. 74-87. 

7 Vezi A. Pleşu, „îngerii. Elemente pentru o teorie a proximităţii”, în Limba păsărilor, 
Humanitas, Bucureşti, 1994. 

8 Etienne Gilson, Le Thomisme. Introduction au systeme de saint Thomas d’Aquin, Vrin, 
Paris, 1927, p. 151. 

9 Rene Rocques, Introduction, la Denys l’Areopagite, La Hierarchie celeste, etude et 
texte critiques par G. Heil, trad. et notes par M. de Gandillac, Sources Chretiennes [SC] 
58, Cerf, Paris, 1958, p. LXVII. 

neoplatonice directe a viziunii dionisiene 10 şi afirmarea nuanţată a unei 
sinteze între cadrul neoplatonic şi elaborările patristice anterioare 11 . 
Toate aceste teme fac parte din zestrea „platonismului creştin” 12 . 

S-a remarcat de asemenea că o dată cu Dionisie angelologia este inte¬ 
grată într-o concepţie mai largă despre univers ca ordine, având două 
sensuri: o ordine arhitectonică şi o ordine a voinţei divine ca „loc al 
inteligibilităţii universului şi ca normă a ceea ce el trebuie să fie” 13 . 
Astfel, făcând parte dintr-un cosmos traversat de o dinamică dublă 
- ascendentă şi descendentă -, îngerii dobândesc funcţia de mediere 
inteligibilă (în sensul că universul nu poate fi înţeles fără creaturile pur 
spirituale), având atât rolul de a manifesta voinţa şi lumina Creatorului, 
cât şi pe acela de a converti întreaga ierarhie a creatului spre Creator, 
de a o orienta permanent spre Principiul ei. Proclos şi Dionisie se întâl¬ 
nesc în a acorda lumii inteligibile funcţia de a fi „vocea lui Dumnezeu” 
şi expresia sa plurală, ceea ce nu înseamnă altceva decât o traducere 
filosofică a funcţiei religioase a mesagerilor 14 . De asemenea, activitatea 
ierarhică de purificare, iluminare şi unire (sau desăvârşire) corespunde 
cu exactitate celei întâlnite la Proclos 15 . Desigur, îngerii la care se referă 
Dionisie nu sunt zei, nu au o cauzalitate demiurgică, ci sunt integraţi 
cu funcţie mediatoare în ordinea providenţială. Arhitectura pe care 
o prezintă cuprinde trei ierarhii, fiecare cu câte trei ordine: în prima 
ierarhie, cea mai apropiată de Dumnezeu, sunt serafimii, heruvimii şi 
tronurile; în cea de-a doua, domniile, puterile, stăpâniile, iar în cea de-a 
treia, începătoriile, arhanghelii şi îngerii. 

10 Hugo Koch, Pseudo-Dionysius Areopagita in seinen Beziehungen zum Neuplatonismus 
undMysterienwesen, Mainz, 1900, pp. 190-197. 

11 Cf. Salvatore Lilla, „Pseudo-Denys LAreopagite, Porphyre et Damascius”, în Y. 
de Andia, Denys LAreopagite et sa posterite en Orient et en Occident, Actes du colloque 
internaţional, Paris, 21-24 septembrie 1994, Institut d’Etudes Augustiniennes, Paris, 
1997, pp. 117-152. 

12 Endre von Ivânka, Plato christianus. La reception critique du platonisme chez Ies Peres 
de l’Eglise, trad. fr. Elisabeth Kessler, PUF, Paris, 1990, pp. 247-273. 

13 Tiziana Suarez-Nani, Les anges et la philosophie. Subjectivite et fonction cosmologique 
des substances separees â la fin du XHIe siecle, Vrin, Paris, 2002, p. 15. 

14 H. Koch, op. cit., pp. 266-269. 

15 Ibid., pp. 174-178. 

Heruvim, 
Serafim, bise¬ 
rica Mănăstirii 
Tismana 


Analize textuale detaliate au condus la concluzia că „toate elementele 
angelologiei dionisiene sunt prezente în tradiţia creştină anterioară” 16 . 
Denumirile ordinelor existau în tradiţia patristică, dar ordinea lor 
varia chiar în interiorul aceleiaşi lucrări, poate cu excepţia heruvi¬ 
milor şi serafimilor, aflaţi pe primele locuri. Deja Constituţiile aposto¬ 
lice conţin toate denumirile prezente la Dionisie: îngeri, arhangheli, 
tronuri, domnii, începătorii, stăpânii, puteri, oştiri veşnice, heruvimi, 
serafimi 17 . Mai ales începând din secolul al IV-lea se întâlnesc liste de 
ordine angelice care au termeni identici sau aproape echivalenţi cu cei 
folosiţi în corpusul areopagitic. Chirii al Ierusalimului prezintă cel 
puţin o dată seria completă a celor nouă denumiri dionisiene: „După 


16 R. Rocques, Introduction, p. LVII. 

17 Const. Apost. VIII, 12, 27, ed. F. X. Funk, Didascalia et Constitutiones Apostolorum 
I, Paderborn, 1895, p. 504, 26-28. In acelaşi capitol mai apare o enumerare din care nu 
mai fac parte domniile, iar oştirile cereşti sunt înlocuite de eoni şi de oştiri. 

aceasta facem pomenire de cer, de pământ şi de mare; de soare şi de 
lună; de stele şi de toată zidirea cugetătoare şi necugetătoare, văzută şi 
nevăzută: de îngeri, de arhangheli, de puteri, de domnii, de începăto¬ 
rii, de stăpânii, de tronuri, de heruvimii cei cu multe feţe, spunând cu 
tărie cuvintele lui David: Măriţi pe Domnul cu mine. Facem pomenire 
şi de serafimi, pe care, în Duhul Sfânt, i-a văzut Isaia, stând în jurul 
tronului lui Dumnezeu” 18 . Grigore de Nazianz enumeră şapte dintre 
denumirile prezente la Dionisie 19 : îngeri, arhangheli, tronuri, domnii, 
începătorii, puteri, splendori, înălţări, virtuţi intelectuale sau inteli¬ 
genţe. Insă nu este limpede dacă textul său oferă o enumerare exhausti¬ 
vă a categoriilor lumii angelice sau o dezvoltare a problematicii naturii 
îngerilor, întrucât aceştia sunt numiţi „puteri intelectuale, inteligenţe, 
naturi pure şi neschimbătoare”. Sfântul Ioan Gură de Aur reţine aceeaşi 
enumerare ca şi Chirii al Ierusalimului, schimbând doar locul tronu¬ 
rilor: îngeri, arhangheli, puteri, tronuri, domnii, începătorii, stăpânii, 
heruvimi, serafimi 20 . Dar într-un fragment din Contra anomeilor, în care 
prezintă ordinele cereşti, îi omite pe serafimi şi heruvimi 21 , iar în altul 
inversează ordinea între ei, acordând preeminenţă heruvimilor 22 . într¬ 
una dintre Catehezele baptismale 23 , ascensiunea apostolului Pavel este 
descrisă de-a lungul unui univers angelic care îl anunţă pe cel dionisian: 
„Străbătând dincolo de toţi îngerii, arhanghelii, tronurile, domniile, 
începătoriile, stăpâniile, toate puterile nevăzute, dincolo de heruvimi 
şi de serafimi, el statorniceşte mintea credincioşilor în faţa tronului 
însuşi al regelui”. 

Ideea structurii ierarhice ar putea fi identificată la Chirii al Ierusalimu¬ 
lui ca ordine iniţiatică: „Dacă cineva - de ar fi cu putinţă - s-ar urca în 
primul cer şi ar privi pe îngerii care se găsesc acolo şi dacă, apropiin- 

18 Cat. 23, 6, PG 33,1113 B ( Cateheze mistagogice V, 6, trad. de pr. Dumitru Fecioru, 
EIBMBOR, 2003, p. 361). 

19 Or. 28, 31. 

20 Omilii la Geneză, 4, 5, în Jaques Paul Migne ed., Patrologiae cursus completus, Series 
Graeca [PG] 53, 44. 

21 Sur l’incomprehensihilite de Dieu, II, SC 28, 1951, ed. F. Cavallera, J. Danielou, R. 
Flaceliere, pp. 136-138. 

22 Ibid., III, SC 28, pp. 184-186. 

23 Huits catecheses baptismales, VII, 20, ed. A. Wenger, SC 50,1957, pp. 238-239. 

du-se de ei, i-ar întreba cum a născut Dumnezeu pe Fiul Său, probabil 
că ar răspunde: Deasupra noastră avem îngeri mai mari; întreabă-i pe 
aceia. Urcă-te la al doilea cer, ajungi chiar la al treilea, iar de poţi, la 
tronuri şi domnii, la începătorii şi stăpânii; chiar dacă ar ajunge cineva 
până la aceia, lucru cu neputinţă, nici ei nu vor spune ceva, căci nici 
ei nu ştiu.” 24 R. Rocques evocă suplimentar un fragment din tratatul 
anonim De communi essentia Patris et Pilii et Spiritus Sandi , pe care îl 
consideră „mai aproape de concepţia lui Dionisie”: „Aşa cum cunoaş¬ 
tem o diferenţă de rang între puterile de sus, la fel putem observa 
această diferenţă în privinţa alcătuirii şi cunoaşterii lor: pe de o parte, 
tronurile, serafimii şi heruvimii primesc ştiinţa lor de la Dumnezeu, 
fără mediere, pentru că formează ordinele cele mai înalte şi trăiesc în 
intimitatea divină; pe de altă parte, aceste ordine le învaţă pe cele de 
rang inferior, şi tot astfel, ordinele superioare le învaţă pe cele inferi¬ 
oare; iar în privinţa ordinului cel mai de jos, el este format din îngeri, 
care sunt şi povăţuitorii oamenilor”. Textul conţine în mod limpede 
teza medierii ierarhice a raporturilor angelice, definirea împreună a 
primelor trei ordine aflate în proximitatea imediată a lui Dumnezeu şi, 
pe de altă parte, a funcţiei îngerilor în raport cu oamenii, dar nu vorbeş¬ 
te despre „structura ternară a ierarhiei” şi a activităţii ierarhice 25 . 

Dar pentru că în lumea îngerilor discreţia nu suprimă splendoarea, iar 
prezenţa diafană nu presupune inconsistenţa, întrebarea care a stră¬ 
bătut întreaga perioadă patristică, a cunoscut diferite expresii medi¬ 
evale de la mistica bernardiană până la reflecţia asupra „nobleţei” 
omului în raport cu îngerul, la Dante şi Meister Eckhart 26 , şi a repre¬ 
zentat un aspect central al controversei palamite din veacul alXIV-lea, 
a fost aceasta: ce efect are venirea lui Hristos, ca unic mijlocitor, asupra 
medierilor angelice? 

In universul dionisian, Hristos este deopotrivă „mintea cea mai înaltă 
dumnezeiesc ierarhică şi mai presus de fiinţă, începutul şi sfârşitul a 

24 Cat. XI, 11, PG 33, 704B-705A (trad. rom., ed. cit., pp. 151-152). 

25 Cf. R. Rocques, Introduction, p. LXII-LXIII. 

26 Alain de Libera, Penser au Moyen Age, Seuil, Paris, 1991, pp. 299-347. Am schiţat 
această relaţie într-un articol intitulat „Demnitatea îngerului şi nobleţea omului la 
Meister Eckhart”, reluat în Bogdan şi Miruna Tătaru-Cazaban, Iter sapientiae. Studii 
patristice şi medievale, Galaxia Gutenberg, 2003, pp. 147-169. 

toată ierarhia, sfinţirea şi lucrarea dumnezeiască şi puterea cea mai 
dumnezeiesc ierarhică ” 27 şi cap al ierarhiei bisericeşti. Dar accesul la 
Hristos ca principiu al ierarhiei cereşti nu poate să nu ţină seama de 
treptele angelice. îngerii, pe care Sfântul Grigorie de Nazianz îi numea 
„iniţiaţii întrupării”, cunosc cei dintâi, potrivit lui Dionisie, taine¬ 
le dumnezeieşti pe care le vor vesti oamenilor. Iisus însuşi, ca om, se 
supune legii medierii angelice: „Ba văd că şi în taina dumnezeiască a 



iubirii de oameni a lui Iisus au fost introduşi întâi îngerii, apoi prin ei a 
trecut şi la noi harul cunoştinţei. (...) Căci (...) şi Iisus însuşi, cauza mai 
presus de fiinţă a fiinţelor celor mai presus de ceruri, după ce a venit 
fără schimbare la noi, nu iese din buna rânduială potrivită oamenilor, 
aşezată şi aleasă de El, ci se supune ascultător chipurilor de lucrare 
stabilite de Tatăl şi Dumnezeu prin îngeri şi mijlocirea lor” 28 . Cu alte 
cuvinte, îngerii nu sunt doar mesageri pentru oameni, ci mediază şi 


Arhanghel 
şi heruvimi, 
pridvorul bise¬ 
ricii Mănăstirii 
Humor, 1535 


27 Dionisie Areopagitul, Despre ierarhia cerească, cap. IV, 4, în Opere complete, trad. de 
pr. Dumitru Stăniloae, Paideia, Bucureşti, 1996, p. 71. 

28 Ibid., pp. 21-22. 

în legătură cu umanitatea lui Hristos 29 . Paradoxal este că în persoana 
lui Hristos, „cauza mai presus de fiinţă a îngerilor” se supune, ca om, 
îngerilor. Prin întrupare, Fiul întemeiază ierarhia umană în strictă 
dependenţă de ierarhia cerească. Astfel, venirea lui Hristos nu elimi¬ 
nă funcţia mediatoare a îngerilor în cunoaşterea lui Dumnezeu şi nici 
structura ierarhică a acestei medieri. îngerii cunosc un progres conti¬ 
nuu întru bine, dar nu-şi pot schimba locul pe care l-au primit şi la care 
aderă în mod spontan, într-o sinergie perpetuă cu voinţa divină 30 , în 
vreme ce oamenii pot trece de la o treaptă la alta a ordinii ierarhice, dar 
nu fără consacrare şi în lipsa unei chemări superioare. Consecinţa rigu¬ 
roasă a acestei necesităţi universale a medierii angelice pare a fi, după 
Rene Roques, unul dintre cei mai profunzi cunoscători ai universului 
lui Dionisie, că Hristos nu poate fi experiat direct de către credincioşi. 
Astfel, viziunea dionisiană în sens strict s-ar opune Părinţilor anteriori 
care susţineau mai degrabă o încetare a necesităţii rolului mediator al 
îngerilor 31 . Jean Danielou vede în această „tensiune” două aspecte ale 
unei singure taine: pe de o parte, este vorba de iconomia vetero-testa- 
mentară ale cărei figuri intermediare prin excelenţă sunt îngerii; pe de 
altă parte, chiar dacă o dată cu întruparea Fiului, care este şi „îngerul” 
Noului Testament, necesitatea funcţiei mediatoare a îngerului dispa¬ 
re, ea continuă totuşi ca slujire a unicului mediator 32 . O soluţie internă 
corpusului areopagitic propune tot Rene Roques: dacă am pune în legă¬ 
tură doctrina medierii universale din cele două Ierarhii cu experienţa 
descrisă în Teologia mistică, am avea, poate, o perspectivă mai completă 
asupra relaţiei dintre Hristos şi oameni 33 . în acest cadru, ordinea ierar¬ 
hică ar fi o pregătire şi o receptare a relaţiei directe cu Dumnezeu, deşi 
această experienţă este foarte rară, proprie doar unor aleşi, şi de scurtă 
durată în viaţa pământească. în cele din urmă, concluzia lui Roques este 
că Dionisie, privilegiind doctrina medierilor ierarhice, „a minimalizat 

29 Jean Danielou, Les anges et leur mission d’apres Ies Peres de l’Eglise, Desclee, Paris, 
ed.all-a, 1990, p. 48. 

30 R. Roques, L’univers dionysien. Structure hierarchique du monde selon le Pseudo- 
Denys, Cerf, Paris, 1983 (1954 1 ), p. 325. 

31 De pildă, Eusebiu, Dem. Evang, VII, 2, PG 22, 540 C. 

32 Jean Danielou, op. cit., p. 50. 

33 R. Roques, L’univers dionysien, p. 328. 


ÎNTRE DIONISIE AREOPAGITUL SI GRIGORIE PALAMA 


77 


şi parţial a diminuat forţa vie care este consecinţa esenţială a întrupă¬ 
rii Cuvântului, şi anume prezenţa intimă a lui Hristos în conştiinţele 
creştine” 34 . însă dacă vedem în scrierile lui Dionisie o teologie liturgică, 
după cum ne dezvăluie remarcabil Andrew Louth, admiţând în acelaşi 
timp inspiraţia lor neoplatonică, „contextul Teologiei Mistice nu este 
urcuşul solitar spre Dumnezeu al unui mistic, ci înălţarea spre altar a 
preotului sau, mai bine zis, a episcopului, care are loc pentru şi împreună 
cu întreg poporul lui Dumnezeu” 35 . într-adevăr, în această interpretare, 
relaţia dintre unirea mistică şi medierea angelică are drept fundament 
comuniunea doxologică a îngerilor şi oamenilor, singura care ne permite, 
potrivit lui Dionisie, să vorbim despre o „asemănare” cu îngerii, ierarhia 
lor dobândindu-şi astfel sensul deplin în raport cu lumea pământească. 
Problema distanţei întreţinute de ierarhie şi a „afirmării ordinii ierarhi¬ 
ce care a putut părea uneori excesivă” 36 , nu este deloc ocolită. însă este 
privită sub o altă lumină, ţinând seama şi de ceea ce nu apare explicit în 
texte, pentru că este, de fapt, prezent peste tot. Acest principiu herme- 
neutic „holist ” 37 îi permite lui Andrew Louth să deplaseze accentul de pe 
funcţia paradigmatică a ierarhiei cereşti pentru universul dionisian, aşa 
cum apărea la Rene Roques, pe experienţa contemplării iubirii divine, la 
care sunt chemaţi liturgic (deci şi ierarhic) toţi oamenii şi care presupu¬ 
ne totodată un răspuns nemijlocit din partea fiecăruia: „Iar acest act de 
extaz reciproc ocoleşte sistemul ierarhiei: aşa cum Dumnezeu ocoleşte 
ierarhiile când creează, tot aşa şi făptura ocoleşte ierarhiile când reali¬ 
zează legătura ei nemijlocită cu Dumnezeu în iubirea extatică. Ce rost 
mai au atunci ierarhiile? Singura semnificaţie pe care le-o acordă Dioni¬ 
sie: aceea de a descoperi slava divină, de a fi o teofanie pură şi diafană 
şi de a chema astfel înapoi la Dumnezeu acele făpturi care şi-au pierdut 
sensul originii lor divine şi al frumuseţii dumnezeieşti” 38 . 

34 R. Roques, art. „Denys”, în Dictionnaire de spiritualite, III, Beauchsene, Paris, 1967, 
col. 284. 

35 Andew Louth, Dionisie Are op agitul. O introducere, trad. de Sebastian Moldoveanu, 
studiu introuctiv de diac. Ioan I. Ică jr., Deisis, Sibiu, 1997, p. 64. 

36 Ibid., p. 72. 

37 Pentru o perspectivă mai amplă asupra interpretărilor la Dionisie, vezi studiul 
introductiv al diac. Ioan I. Ică jr., la Andew Louth, op. cit. 

38 Andrew Louth, op. cit., pp. 148-149 (traducere uşor modificată). 

în angelologia părintelui Stăniloae însă, discuţia în jurul dimensiunii 
ierarhice nu ocupă un loc central. Raporturile dintre ordinele angeli¬ 
ce sunt văzute mai degrabă ca expresie a comuniunii ierarhice, citân- 
du-1 pe Pachymeros (1242-c. 1310), a cărui parafrază la Dionisie 39 , 
inspirată şi de Sfântul Maxim Mărturisitorul, pare să nu fi avut însă 
o influenţă deosebită în lumea bizantină, precum şi ca mişcare spiri¬ 
tuală anagogică spre Dumnezeu, descriind deopotrivă un progres şi o 
stabilitate a căror relaţie este proprie temporalităţii eonice a îngeri¬ 
lor, aflată între devenire şi eternitate. Invocându-1 la finalul capitolu¬ 
lui consacrat angelologiei pe Sfântul Ioan Gură de Aur, potrivit căru¬ 
ia „şi îngerii au fost recapitulaţi împreună cu oamenii în capul comun 
al Bisericii”, părintele Stăniloae susţine ideea unui efect al întrupării 


Liturghia înge¬ 
rească, detaliu, 
altarul bisericii 
Mănăstirii 
Tismana 


39 Cf. art. „Denys”, în Dictionnaire de spiritualite, III, col. 290. 

şi al învierii chiar şi în planul ierarhiei cereşti printr-o diminuare a 
distanţei, îngerii devenind astfel mai aproape unii de alţii 40 , 
în privinţa felului în care este privită diversitatea structurată ierar¬ 
hic a lumii angelice, credem că părintele Stăniloae este mai aproape 
de interpretarea lui Endre von Ivanka. Potrivit acesteia, „succesiu¬ 
nea graduală a comunicării divinului, concepută în neoplatonism ca 
o degradare şi o diminuare a divinului, devine la Dionisie o pluralitate 
de forme ale participării imediate la divin, participare care este integrală 
şi desăvârşită la fiecare grad, chiar dacă în funcţie de natura fiecăruia. 
Diferenţa între grade nu mai semnifică, la el, distincţii de valoare în 
planul fiinţei, ci indică doar o pluralitate a formelor fiinţei, necesară 
pentru a reflecta bogăţia fiinţei divine în diversitatea multiplă a fiin¬ 
ţelor finite" 41 . Nu ştim dacă părintele Stăniloae cunoştea interpreta¬ 
rea lui von Ivanka, dar viziunea descrisă mai sus este similară celei 
prin care debutează secţiunea de angelologie din Teologia dogmatică, 
potrivit căreia bogăţia divină se reflectă în multitudinea treptelor 
creaţiei spirituale, acestea fiind „structuri indefinite de comunicare 
a adâncimii infinite a lui Dumnezeu” 42 , care dau relief acestei adân¬ 
cimi, iar pandantul unei astfel de oglindiri diverse este solidaritatea 
creaţiei ca expresie a unităţii şi a unicităţii divine. Pe de altă parte, 
diversitatea formelor de manifestare a plenitudinii divine se întâl¬ 
neşte, în structura lumii angelice, cu o pluralitate a intuiţiilor care 
se disting prin intensitate 43 . Dar ceea ce pare a fi mai relevant este 
faptul că E. von Ivanka respinge validitatea principiului neoplato¬ 
nic al sferelor intermediare în viziunea lui Dionisie. El insistă asupra 
inspiraţiei fundamental creştine a corpusului areopagitic, susţinând 
că în raporturile dintre diferitele ordine şi ierarhii cu Dumnezeu este 
vorba mai curând de o „co-activitate şi o conlucrare” 44 . Totuşi Rene 
Roques, deşi acceptă această din urmă idee ca fiind esenţială pentru 
concepţia dionisiană, nu vede cum am putea eluda principiul medi- 

40 TDO, p. 308. 

41 E. von Ivanka, „La signification du Corpus Areopagiticum”, în Revue des Sciences 
Religieuses, 36,1949, p. 18. 

42 TDO, p. 290. 

43 Ibid. 

44 E. von Ivanka, art. cit., p. 16, cf. CH 165 B. 


8o 


BOGDAN TATARU-CAZABAN 


erii, afirmat de Dionisie cu preţul unor curajoase exegeze biblice 45 . 
Oricum, în angelologia părintelui Stăniloae accentul nu cade pe rapor¬ 
turile ierarhice între îngeri şi pe superioritatea lor faţă de om, ci, 
dimpotrivă, pe dimensiunea de slujire a vieţii angelice. Dacă îngerul ca 
spirit pur, definit de o acuitate intelectuală superioară omului, de „un 
amor intellectualis greu de închipuit”, se bucură de o participare mai 
adecvată la spiritualitatea divină, aceasta nu înseamnă că desăvârşi¬ 
rea lui poate fi obţinută în afara slujirii omului. Urmându-1 pe Sfân¬ 
tul Grigorie Palama, părintele Stăniloae susţine că îngerul a fost creat 
pentru a-i sluji omului 46 , având în acest sens două funcţii descrise după 
modelul dionisian: una anagogică, de a urca lumea în eon, în tempo- 
ralitatea înaintării neîncetate în Dumnezeu, şi una hermeneutică, 
de a-i ajuta pe oameni „să înţeleagă realitatea eternă a lui Dumnezeu 
prin simbolurile sensibile ale lumii”, întrucât simbolurile sunt forma 
receptării umane a intuiţiei divine pe care o comunică îngerii. Ca 
putere spirituală care conlucrează la mântuirea omului, îngerul este 
privit din perspectiva relaţiei dintre două tipuri de slujire, prin care 
se menţine şi aspectul ierarhic: slujirea proprie făpturilor superioare, 
expresie a unei conştiinţe responsabile (în care putem vedea o accen¬ 
tuare a personalităţii îngerului, care nu este epuizată de transparenţa 
unei funcţii), şi slujirea venită din partea celor inferioare, dezvăluind 
aspiraţia de a participa la o cunoaştere şi la o desăvârşire superioa¬ 
ră sau necesitatea unei supuneri. Dacă slujirea lucrurilor materiale 
denotă o carenţă ontologică, slujirea superioară a îngerilor manifes¬ 
tă un surplus de fiinţă care trebuie comunicat. Convergenţa acestor 
două forme de asistenţă la nivel uman are ca temei atât superiorita¬ 
tea omului în creaţie, întrucât acesta este „dintr-un punct de vedere, 
mai mult după chipul lui Dumnezeu decât îngerii” 47 , cât şi întruparea 
Fiului care putea îndumnezei întreaga creaţie doar asumându-şi natu¬ 
ra umană 48 . 


45 CH, cap. XIII, cf. R. Roques, op. cit., p. 325, dar şi A. Louth, op. cit., p. 86. 

46 Grigorie Palama, Horn. 3, col. 33 B-C, cf. TDO, p. 292. 

47 TDO, p. 293. 

48 TDO, p. 294. 

Sfântul Grigorie Palama: argumentele superiorităţii omului 
faţă de înger 

Viziunea lui Meister Eckhart asupra relaţiei dintre înger şi om în 
contextul teologiei îndumnezeirii şi al metafizicii intelectului, proprie 
şcolii lui Albert cel Mare, are, în Bizanţul veacului alXIV-lea, un cores¬ 
pondent subtil în teologia Sfântului Grigore Palama, moment suprem 
de sinteză şi creativitate a tradiţiei orientale. Cunoscută pentru 
distincţia sa între „esenţa” şi „energiile” lui Dumnezeu, distincţie care 
a provocat polemici aprige, viziunea palamită îşi propune să apere 
caracterul real al experienţei spirituale a luminii divine şi totodată să 
ofere înţelegerea îndumnezeirii ca participare a creatului la necreat. 
Problema comunicării cu Dumnezeu aduce în prim plan diferenţa radi¬ 
cală dintre Creator şi creatură, dintre fiinţa în sine şi fiinţa prin parti¬ 
cipare. Or, pentru Palama, comunicarea înţeleasă ca o cunoaştere reală 
nu implică doar atingerea limitei, a hotarului dintre creat şi necreat, 
ci şi o comuniune pe care o acordă necreatul, o unire fără confuzie, o 
participare transfiguratoare. Astfel, Dumnezeu se face cunoscut prin 
energiile sale, fiinţa sa rămânând incognoscibilă. „Această distincţie, 
afirmată ca dogmă de sinoadele zise „palamite”, este principiul însuşi 
al oricărei dezvoltări teologice a Sfântului Grigore Palama, care avea 
scopul să ofere o bază dogmatică experienţei mistice, să fundamente¬ 
ze realitatea acestei experienţe pe o dogmă privind modul de existen¬ 
ţă a lui Dumnezeu. Totuşi, Palama nu a fost autorul acestei distincţii 
între esenţă şi energiile lui Dumnezeu; el a valorificat doar un punct de 
doctrină comun mai multor Părinţi” 49 . 

Angelologia palamită 50 se construieşte în cadrul acestei teologii a 
vederii energiilor necreate, o teologie a experienţei Duhului Sfânt şi 
a îndumnezeirii, dar şi în continuitatea unei tradiţii potrivit căreia 
întruparea şi învierea lui Hristos au determinat o schimbare în reia- 

49 Vladimir Lossky, „Teologia luminii la Sfântul Grigore Palamas”, în După chipul şi 
asemănarea lui Dumnezeu, trad. de Anca Manolache, Humanitas, Bucureşti, 2006, p. 48. 

50 Triade 2, 3, 10-11, pp. 634-635 ; 28, pp. 666-667 ; 30, pp. 670-671 ; 61, pp. 
732-733 ; 73, pp. 754-755 ; 3, 2,15, pp. 874-875 ; 24, pp. 888-889, în Atto e luce divina. 
Scritti filosofici e teologici, testo greco a fronte, introduzione, traduzione, note e apparati 
di Ettore Perrella, con la collaborazione di Marco Zambon, Sofia Georgopoulos, 
Emanuele Greselin, Bompiani, „Ilpensiero occidentale”, 2003. 

ţia dintre oameni şi ierarhiile cereşti. De pildă, pentru Sfântul Ioan 
Hrisostom 51 , revelaţia hristică depăşeşte cu mult aşteptările îngeri¬ 
lor care sperau în eliberarea oamenilor din idolatrie, dar nu îşi puteau 
închipui că neamurile vor fi chemate să devină fii ai lui Dumnezeu, să 
alcătuiască Biserica, trup şi Mireasă a lui Hristos, în care ei, ca prieteni 
ai Mirelui, vor contempla o înţelepciune cu care nu erau obişnuiţi 52 . In 
această tradiţie se înscrie Sfântul Grigorie Palama, afirmând că întru¬ 
parea Cuvântului şi ceea ce urmează Veştii celei bune reprezintă chiar 
şi pentru îngeri o noutate capabilă să-i uimească şi să le suscite dorinţa 
de a o cunoaşte. De aceea, oamenii sau îngerii inferiori (exemplul predi¬ 
lect este Arhanghelul Gabriel - primul care a cunoscut taina întrupă¬ 
rii) pot transmite celor superiori o cunoaştere capabilă să-i îmbogă¬ 
ţească. Ceea ce înseamnă că principiul dionisian al medierii universale 
este suspendat prin venirea lui Hristos, care a adus posibilitatea vede¬ 
rii imediate şi a experierii directe a Dumnezeirii 53 . După Jean Meyen- 
dorff, în disputa cu Varlaam 54 , care susţinea o lectură riguroasă în 
această privinţă a corpusului areopagitic, Palama salvează autoritatea 
lui Dionisie aplicându-i „un corectiv hristologic” (iniţiat deja de Sfân¬ 
tul Maxim Mărturisitorul), dar şi o exegeză „forţată şi artificială” 55 . Pe 
de altă parte, în opinia lui Andrew Louth, contrastul dintre Dionisie 
şi Maxim sau Palama s-ar baza pe o distincţie între teologie şi teurgie, 
ultima fiind înţeleasă ca „activitate a ierarhiei”, ceea ce este însă „pur şi 

51 Sf. Ioan Hrisostom, Horn. in Eph., 3, PG 52, 49-50, cf. Danielou, op. cit., p. 54. 

52 Grigorie de Nyssa, Hom. in Cant., 8, PG 44, 948 D-949 B. 

53 Grigore Palama, Tr. II, 3, 28-30. 

54 Vezi Jean Meyendorff, „Notes sur l’influence dionysienne en Orient”, în Byzantine 
Hesychasm: historical, theological and social problems. Collected Studies, Variorum 
Reprints, London, 1974, pp. 547-552. De asemenea, Antonio Rigo, „II corpus pseudo- 
dionisiano negii scritti di Gregorio Palamas e di Barlaam del 1336-1341”, în Ysabel de 
Andia (dir.), Denys VAreopagite et sa posterite en Orient et en Occident. Actes du Colloque 
International, Paris, 21-24 septembre 1994, Institut d’Etudes Augustiniennes, Paris, 
1997, pp. 519-534 şi Juan Nadal, „Denys lAreopagite dans Ies Traites de Gregoire 
Akindynos”, în Ysabel de Andia (dir.), op. cit., pp. 533-562. 

55 J. Meyendorff, Introduction ă Vetude de Gregoire Palamas, Seuil, Paris, p. 262. Vezi 
şi Adolf Martin Ritter, „Gregor Palamas als Leser des Dionysius Ps.-Areopagita”, în 
Ysabel de Andia (dir.), op. cit., pp. 563-577. 

simplu o neînţelegere” 56 întrucât Dionisie nu foloseşte theourgia decât 
în sensul de lucrare divină în act, mai precis de lucrare a lui Hristos Cel 
întrupat; liturghia este astfel o celebrare a „actelor lui Dumnezeu, mai 
cu seamă a întrupării” 57 şi tocmai în aceasta constă orientarea hristo- 
centrică dionisiană. Pe de altă parte, Dionisie îi oferă sfântului Maxim 
„genul de cosmografie de care are nevoie pentru a elabora dimensiunile 
cosmice ale întrupării şi Liturghiei” 58 . Aşadar, Sfântul Grigorie Pala- 



ma nu „deformează” sensul scrierilor dionisiene, ci le receptează în 
sensul lor profund, ilustrând „continua influenţă a lui Dionisie în ceea 
ce priveşte înţelegerea sa asupra întâlnirii iubitoare cu Dumnezeu în 
întunericul divin” 59 . Totuşi, trebuie să remarcăm faptul că şi pentru 
Meyendorff, Dionisie constituie o sursă importantă în privinţa „inter- 


Maica Domnu¬ 
lui cu Pruncul 
şi Arhangheli, 
pronaosul bise¬ 
ricii Mănăstirii 


Moldoviţa, 1537 


56 A. Louth, „Influenţa lui Dionisie Areopagitul asupra Sfântului Maxim 


Mărturisitorul”, în A. Louth, Dionisie..., p. 194. 


57 Ibid., p. 195. 

58 Ibid., p. 198. 

59 A. Louth, op. cit., p. 161. 

pretării eshatologice a Schimbării la Faţă” 60 , astfel încât contrastul 
invocat mai înainte nu mai este valabil cel puţin într-un aspect esenţi¬ 
al al teologiei palamite. 

Sfântul Grigorie Palama susţine că ierarhia îşi păstrează întreaga 
semnificaţie de dinaintea venirii lui Hristos doar în ordinea naturii, 
idee pe care o regăsim întocmai la părintele Stăniloae 61 , şi că noul prin¬ 
cipiu al ordinii hristice este harul. Felul în care resemnifică doctrina 
dionisiană comportă trei aspecte principale: 1) o reacţie împotriva 
caracterului constrângător al ierarhiei, invocând principiul potri¬ 
vit căruia Dumnezeu nu Se supune legilor creaţiei, deci nici medierii 
angelice; 2) înţelegerea mântuirii prin Hristos ca început al unei noi 
creaţii, ca o împrospătare a relaţiilor care definesc creatura în raport 
cu Dumnezeu, ceea ce implică forme noi de revelare şi de lucrare a lui 
Dumnezeu în lume; 3) întruparea Celui Care este singurul mijlocitor 
suprimă necesitatea medierii prin îngeri: Dumnezeu a coborât prin¬ 
tre oameni, asumându-Şi propria lor natură şi instaurând o relaţie 
directă. Astfel, în ordinea harului de după întrupare şi înviere, natura 
umană nu se află doar deasupra celei angelice, ci are, potrivit lui Pala¬ 
ma, şi puritatea absolută, prin faptul enipostazierii sale, inaccesibilă 
îngerilor 62 . 

Totuşi, în experienţa luminii necreate, există o „asemănare” reală între 
oameni şi îngeri ca semn al unei comuniuni naturale, dar şi al iden¬ 
tităţii luminii care este Dumnezeu ce se revelează pe sine atât făptu¬ 
rilor cereşti, cât şi celor aflate în trup. Accederea la lumina „suprace- 
rească” nu presupune numai o purificare, ci şi o depăşire a intelectului, 
proprie deopotrivă intelectului angelic şi celui uman „devenit îngeresc 
prin eliberarea de patimi” 63 . Intelectul vede „suprafiresc” nu fiinţa lui 
Dumnezeu, ci îl vede „pe Dumnezeu care se revelează” 64 . Experien¬ 
ţa vederii este comună cu cea a îngerilor, primii receptori ai luminii 

60 Cf. Dionisie, Despre numele divine, I, 4, PG 3, 592 C; Meyendorff, op. cit., p. 267. 

61 TDO, p. 299. 

62 Hom. 62, cf. J. Meyendorff, Introduction..., p. 252. 

63 Triada 1, 3, trad. Stăniloae, în Pr. Dumitru Stăniloae, Viaţa şi învăţătura Sfântului 
Grigore Palama, Scripta, Bucureşti, 1993, p. 281 (Stăniloae foloseşte cuvântul „minte” 
pentru a reda pe nous). 

64 Ibid. 

îndumnezeitoare, care este „hrana celor din cer” şi, potrivit lui Evagrie, 
citat fără să fie numit, „dovada iubirii lui Dumnezeu faţă de oameni”. 
Intelectul uman, devenit „supraceresc”, se uneşte „vădit şi negrăit” cu 
Dumnezeu, primind frumuseţe de la frumuseţea originară şi umplân- 
du-se „de strălucire în atingere cu strălucirea lui Dumnezeu”: „în acelaşi 
fel se umplu şi duhurile cele mai presus de lume, cum spune cel ce a 
luminat pentru noi cerul şi a descris ierarhiile lor, care se împărtăşesc 
« nu numai de cunoştinţa şi ştiinţa dată în prima treaptă, ci şi de prima 
lumină de la Izvorul treimic cel mai înalt, după ierarhia lor; ba devin 
părtaşe şi privitoare nu numai ale unicei slave treimice, ci şi ale arătării 
luminoase a lui Iisus, Care S-a descoperit ucenicilor pe Tabor »” 65 . Lumi¬ 
na de pe Tabor este revelarea luminii necreate prin „condescendenţă” 
faţă de creaturi, pentru că bogăţia ei nu poate fi receptată integral nici 
de îngeri 66 . într-una dintre scrierile sale cele mai importante pentru 
problematica angelologiei, Sfântul Ioan Hrisostom susţinea tocmai 
inaccesibilitatea şi incognoscibilitatea fiinţei divine chiar şi pentru 
îngeri, cunoaşterea lui Dumnezeu fiind posibilă doar prin „pogoră- 
mânt”: „Dar ca să afli că nu numai oamenii, ci şi puterile cele de sus nu 
se pot apropia de fiinţa lui Dumnezeu, ascultă ce spune Isaia, iar când 
spun Isaia, spun hotărârea Domnului (...). Spune-mi, pentru ce pricină 
îşi acoperă feţele şi pun înainte aripile? Pentru care altă pricină dacă nu 
pentru aceea că nu pot suferi fulgerul, care iese de la tronul lui Dumnezeu, 
şi sclipirile acelea? Deşi Serafimii nu vedeau lumina aceea curată, nici 
însăşi fiinţa aceea prea curată a lui Dumnezeu, ci cele ce vedeau erau un 
pogorământ. Dar ce este pogorământul? Când Dumnezeu nu se arată 
aşa cum este El, ci se arată atât cât este în stare să-L vadă cel ce poate, 
când îşi potriveşte arătarea Feţei Lui pe măsura slăbiciunii celor ce-L 
văd” 67 . 

Potrivit Sfântului Grigorie Palama, perseverenţa în unificarea intelec¬ 
tului prin rugăciune este urmată de „sădirea unei aptitudini aşa-zicând 

65 Ibid., p. 283, citat din PG 3, 208-209. 

66 Antireticul Vcontra lui Achindin, în Pr. D. Stăniloae, Viaţa, p. 398. Despre tradiţia 
interpretării Luminii taborice, v. VI. Lossky, „Teologia luminii la Sfântul Grigore 
Palamas”, în După chipul şi asemănarea lui Dumnezeu, p. 56. 

67 Cuvântări împotriva anomeilor, III, 3, trad. de pr. Dumitru Fecioru, EIBMBOR, 
2007, pp. 45-46. 

îngereşti, care face cu putinţă ca firea noastră să intre în legătură cu cele 
mai presus de lire” 68 . Păstrând antinomia căilor dionisiene, aşa cum o 
va face şi Nicolaus Cusanus, în Occident, vederea energiilor necreate 
rămâne cu totul inefabilă, depăşind deopotrivă demersul catafatic şi 
apofatic, căci Dumnezeu este dincolo de cunoaştere şi necunoaştere. 

Ca şi pentru Nemesius din Edessa, Sfântul Grigore de Nazianz 69 şi 
Sfântul Maxim Mărturisitorul, omul este, pentru Sfântul Grigore Pala- 
ma, microcosmos, „convergenţă a universului”. Grigore de Nyssa însă 
respinsese ideea ca insuficientă pentru a reda măreţia omului, întrucât 
o raporta doar la universul material 70 . La Sfântul Maxim, omul micro¬ 
cosmos avea funcţia de mediere între cele cinci distincţii sau polari¬ 
tăţi: creat şi necreat, inteligibil şi sensibil, paradis şi lumea oamenilor, 
cer şi pământ, masculin şi feminin 71 . Vocaţia unificatoare a umanită¬ 
ţii traversează, de fapt, reflectarea structurii cosmosului, restaurând 
sensul creaţiei după model hristic. Potrivit Sfântului Grigorie Palama, 
dacă măreţia universului e cantitativă, cea a omului este de ordinul 
demnităţii sale 72 : „(sufletul) e lucru mare şi minunat şi care transcen- 
de tot (universul), vede totul, stăpâneşte peste toate şi în acelaşi timp 
cunoaşte şi primeşte pe Dumnezeu, fiind mai mult decât orice un 
rezultat al măreţiei transcendente a Meşterului Său; şi nu numai că îl 
primeşte pe Dumnezeu prin luptă (ascetică) şi har, dar poate şi să se 
unească cu El într-o unică ipostasă. Căci singur omul dintre toate cele 
pământeşti şi cereşti a fost creat „după chipul” Celui ce l-a plămădit 
ca să privească spre El, să-L iubească pe El şi să fie iniţiat şi închinător 
numai al Lui, iar prin credinţa, înclinarea şi dispoziţia faţă de El să-şi 
păstreze frumuseţea” 73 . 

68 „Capitole despre rugăciune şi curăţia inimii”, în Grigorie Palama, Scrieri II: 
Fecioara Maria şi Petru Atonitul, prototipuri ale vieţii isihaste şi alte scrieri duhovniceşti, 
studiu introductiv şi traducere de diac. Ioan I. Ică jr., Deisis, Sibiu, 2005, p. 251. 

69 Or. 38, PG 36, 324; Or. 45, 632. 

70 Despre facerea omului, cap. XVI, trad. de pr. T. Bodogae, PSB 30, EIBMBOR, 
Bucureşti, 1998, p. 46. 

71 Cf. L. Thunberg, Omul şi cosmosul în viziunea Sfântului Maxim Mărturisitorul, trad. 
de Remus Rus, EIBMBOR, Bucureşti, 1999, p. 74. 

72 „Cuvânt despre intrarea în Sfânta Sfintelor ...”, în Ibid., p. 209. 

73 „Capitole antropologice, psihoteologice şi economice”, în ibid., pp. 253-254. 

Astfel, intelectul omului depăşeşte în demnitate „cerul”, pentru că, în 
calitate de chip creat al lui Dumnezeu, îl poate cunoaşte pe Dumnezeu şi, 
mai ales, poate primi, dacă vrea, „să devină dumnezeu, înălţându-se cu 
trupul umilinţei” 74 . Crearea sa „după chipul” lui Dumnezeu se referă, 
în viziunea palamită, la natura intelectului pe care o are în comun cu 
îngerii. Aceştia sunt superiori prin incorporalitate şi proximitate faţă 
de natura necreată, dar sunt „slujitori” împreună cu oamenii. Superi¬ 
oritatea lor priveşte „rangul” sau poziţia în ordinea creaţiei, în vreme 
ce omul le este superior ca vocaţie şi finalitate: „Prin urmare, orice altă 
natură inteligentă e sclavă a Lui împreună cu noi şi „după chipul” celui 
ce a creat-o, chiar dacă sunt mai de cinste decât noi, întrucât sunt în 
afara unor corpuri şi mult mai aproape de natura întru totul necor¬ 
porală şi necreată. (...) Unii dintre aceştia (îngerii) care şi-au păzit 
rangul (taxis) şi îndrăgesc lucrul pentru care au fost făcuţi, măcar că 
sunt sclavi împreună cu noi, sunt cinstiţi de către noi în ce priveşte 
rangul.” 75 „Fiinţa” sau „esenţa” acestei naturi inteligente este „viaţa”. 
Insă, spre deosebire de îngeri, viaţa oamenilor este şi „energie” care 
face ca trupul unit cu sufletul să fie viu şi să poată participa la nemuri¬ 
re 76 . „Dar natura inteligentă a îngerilor nu are viaţa şi drept o activita¬ 
te, fiindcă n-a primit de la Dumnezeu un trup din pământ unit cu ea, 
ca să primească şi o putere făcătoare de viaţă cu referire la acesta” 77 . 
Deşi viaţa îngerilor nu este şi energie, totuşi ei sunt făpturi compuse, 
întrucât fiinţa lor admite o calitate contrară: bunătatea sau răutatea, 
ei nefiind buni decât prin participare 78 . 

Reflectând lectura din De Trinitate, în traducerea lui Maximos Planu- 
des 79 , Palama prezintă natura inteligentă şi raţională a sufletului şi 
a îngerului ca având o constituţie treimică: nous, logos, eros. La om, 
intelectul (nous) este privit depotrivă ca „energie” (activitate noetică) 
şi ca „dynamis”, capacitate de a determina activitatea noetică, echi- 

74 Ibid., pp. 209-210 şi 253-254. 

75 Ibid., pp. 254-255. 

76 Ibid., p. 267. 

77 Ibid., p. 258. 

78 Ibid., pp. 258-259. 

79 Cf. Rheinhardt Flogaus, TheosisbeiPalamasundLuther.EinBeitrăgzumdkumenischen 
Gesprăch, Gottingen, 1997. 

valată în limbaj spiritual cu „inima”. „Eros”-ul, ca relaţie a Zogos-ului 
cu nous-ul, reprezintă partea pneumatică a naturii umane care constă 
în „puterea de a da viaţă trupului” (pneuma zoopoion) 80 . Insă „natura 
inteligentă şi raţională a îngerilor are şi inteligenţă (nous) şi raţiune 
(logos) şi dragoste (eros) a inteligenţei faţă de raţiune, dragoste care 
este şi ea din inteligenţă şi coexistă pururi împreună cu raţiunea şi 
inteligenţa şi care ar putea fi numită şi duh (pneuma) ca unul care înso¬ 
ţeşte pururi raţiunea. Dar ea nu are acest duh şi ca făcător de viaţă, 
fiindcă nu a primit de la Dumnezeu un trup din pământ unit cu ea” 81 . 
Superioritatea naturii umane faţă de cea angelică constă în faptul că 
„natura inteligentă şi raţională a sufletului (...) a fost ea singură creată 
de Dumnezeu după chipul Lui mai mult decât îngerii incorporali” 82 . 
Omul a respins prin cădere şi păcat asemănarea, dar nu a pierdut 
chipul. Această „demnitate” depăşeşte caracterul incorporai al fiinţe¬ 
lor angelice, îngerul şi sufletul fiind în egală măsură realităţi incor- 
porale. Prima explicitare a „chipului” şi, prin urmare, primul semn al 
superiorităţii omului constă în capacitatea de a alege, dar numai dacă 
este în acord cu pecetea creării sale: „Nimic nu e mai bun decât omul, 
întrucât poate să delibereze, să ia o hotărâre şi prin ea să cunoască 
şi să afle ce e de folos, dar numai dacă îşi păzeşte rangul (taxis) şi se 
cunoaşte pe sine însuşi şi pe Singurul mai bun decât el (...). Căci chiar 
şi îngerii, măcar că sunt mai presus de noi prin demnitate, şi ei slujesc 
sfaturilor pentru noi ale Aceluia, „fiindcă sunt slujitori trimişi pentru 
cei ce vor moşteni mântuirea” (Evr. 1, 14). (...) Şi chiar dacă ne sunt 
superiori în multe, sunt însă unele în care sunt în urma noastră, cum 
spuneam şi vom spune, în ce priveşte faptul de a fi „după chipul” Crea¬ 
torului, şi din pricina cărora am fost făcuţi mai mult decât ei „după 
chipul” lui Dumnezeu.” 83 . 

Pe lângă libertatea voinţei, evocată în acelaşi sens şi într-o expunere 
sintetică a Sfântului Ioan Damaschin 84 , Sfântul Grigorie Palama intro- 

80 Ibid., pp. 266-267 (am păstrat doar una dintre cele două variante terminologice 
din traducere). 

81 Ibid., pp. 266-267. 

82 Ibid., p. 267. 

83 Ibid., pp. 270-271. 

84 Despre cele două voinţe ale lui Hristos, trad. de pr. Olimp Căciulă, cronologie, note şi 

duce încă trei raţiuni ale faptului de a fi mai mult decât îngerii după 
chipul lui Dumnezeu: 

1. a avea „viaţa” ca „energie” pentru trup. Prin aceasta, omul format 
din „esenţă” şi „energie”, ultima fiind manifestarea „esenţei” în raport 
cu trupul căruia îi dă viaţă, este cu adevărat chipul lui Dumnezeu, 
incognoscibil ca „esenţă” şi revelându-se pe sine ca „energie”. Trebuie 
să notăm în acest punct că, potrivit Sfântului Grigore de Nyssa, incog- 
noscibilitatea lui Dumnezeu se reflectă în mod necesar în caracterul 
incognoscibil al chipului lui Dumnezeu în om, care devine astfel impo¬ 
sibil de definit 85 . Pe de altă parte, crearea „după chipul” se aplică la 
întregul naturii umane, ceea ce se regăseşte explicit şi la Sfântul Grigo- 
rie Palama, corporalitatea fiind integrată în definirea creării „după 
chip” a omului, spre deosebire de numeroase interpretări patristice, 
iar „energia” umană corespunzând „energiei” creatoare a divinităţii. 
Am putea spune că sufletul se manifestă ca energie a trupului aşa cum 
Dumnezeu se descoperă pe sine ca lumină necreată. Crearea omului 
„după chipul lui Dumnezeu” are astfel o dimensiune incarnaţională, 
hristologică 86 , şi una pneumatologică. în calitate de „chip energetic”, 
potrivit expresiei lui Flogaus 87 , omul reflectă deopotrivă manifestarea 
lui Dumnezeu în creaţie prin „cele două mâini” ale sale, cum spunea 
Sfântul Irineu al Lyonului, prin Hristos şi prin Duhul Sfânt, fiind prin 
urmare „mai mult” decât oglinda trinitară a structurii angelice. 

2. a fi menit să stăpânească creaţia vizibilă, ca reflex al structurii lăun¬ 
trice, în care este prezentă facultatea archikon 88 , în vreme ce îngerii au 
fost rânduiţi să supravegheze creaţia, după căderea omului. Potrivit 
Sfântului Ioan Damaschin, „(...) ceea ce este mai propriu sufletului, 
ceea ce îl deosebeşte de esenţa îngerilor, este (...) faptul de a conduce 


bibliografie de B. Tătaru-Cazaban, Anastasia, 2004, p. 29. 

85 Vezi VI. Lossky, Introducere în teologia ortodoxă, traducere de Lidia şi Remus Rus, 
Ed. Sophia, Bucureşti, 2006, p. 167. 

86 St Gregory Palamas, The One Hundred and Fifty Chapters, Pontifical Institute of 
Medieval Studies, Toronto, 1988, pp. 19-21; „Gregory Palamas”, în C. G. et V. Conticello 
(ed.), La theologie hyzantine et sa tradition (XlIIe-XIXe siecles), Brepols, Turnhout, 2002, 
p. 170. 

87 R. Flogaus, op. cit., pp. 139-154. 

88 „Capitole antropologice, psihoteologice şi economice”, p. 283. 

liber şi după propria lui dorinţă, sau voinţă, trupul şi dorinţa neraţio¬ 
nală, pofta, mânia şi mişcarea instinctivă, stăpânind în chip natural 
trupul, tocmai ca pe un sclav al propriei sale naturi. Pentru aceasta, omul 
este mai mult decât îngerii în ceea ce priveşte „chipul lui Dumnezeu”. Căci 
îngerul nu are un sclav natural şi nici nu este în chip natural stăpân” 89 . 
Accentul în această viziune cade mai degrabă asupra relaţiei de tipul 
„stăpân-sclav” dintre suflet şi trup, şi mai puţin asupra manifestării 
sufletului ca dătător de viaţă. Este, de altfel, ecoul interpretării patris¬ 
tice a vocaţiei omului de a fi stăpân în sensul puterii lăuntrice asupra 
naturii, el nefiind supus „suveranităţii naturii, ci putând să ia hotărâri 
potrivit propriei sale judecăţi, căci virtutea este independentă, fiind 
propriul său stăpân” 90 . VI. Lossky consideră că prin această viziune 
se afirmă în mod clar preeminenţa persoanei asupra naturii în fiin¬ 
ţa umană 91 . Astfel, asocierea, în cazul omului, dintre vocaţia de a fi 
stăpân şi libertate aduce în planul relaţiei cu îngerul tema raportului 
dintre libertate şi natură: în slujirea îngerului pare a fi mai multă natu¬ 
ră decât în „asemănarea” cu Dumnezeu pe care omul o redobândeşte 
prin libertatea de a stăpâni natura. 

3. a fi creator: „Ar putea spune cineva că, între multe altele, ne arată că 
suntem mai mult decât îngerii după chipul lui Dumnezeu şi caracterul 
trinitar al cunoaşterii noastre, nu numai pentru că este trinitar, ci şi 
pentru că cuprinde orice gen de cunoaştere. Fiindcă noi singuri dintre 
toate creaturile avem pe lângă facultatea inteligentă şi cea raţională şi 
pe cea senzitivă, care fiind unită prin fire cu cea raţională inventează o 
mulţime extrem de variată de meşteşuguri şi ştiinţe.” 92 . Ecoul direct al 
acestui argument al superiorităţii omului în viziunea palamită poate fi 
regăsit în teologia secolului al XX-lea la părintele Dumitru Stăniloae, 
potrivit căruia slujirea îngerilor este interpretată ca asistenţă acordată 
formei sub care trebuie să se exprime darul creator al omului (pecete a 
chipului lui Dumnezeu în om): transfigurarea naturii materiale. 


89 Despre cele două voinţe ale lui Hristos, p. 29. 

90 Grigore de Nyssa, Despre facerea omului, XVI, PG 44, 184B. 

91 VI. Lossky, Introducere în teologia ortodoxă, p. 169. 

„Capitole antropologice, psihoteologice şi economice”, pp. 284-285. 

Cunoaştere si comuniune: 

y y 

angelologia părintelui Dumitru Stăniloae 

Stăpânirea lumii materiale are tocmai sensul de a o transforma într-un 
receptacol al spiritului, de a permite o comunicare a Duhului prin mate¬ 
rie, ceea ce presupune exerciţiu, luptă, efort, asceză în vederea redo¬ 
bândirii dimensiunii iconice a lumii. însoţind această lucrare specifică 
omului, îngerii îşi împlinesc puterea cosmică asupra elementelor 93 prin 
susţinerea inspirată a efortului de a face transparentă materia - un 
transfer diafan din lumea duhurilor netrupeşti asupra lumii materiale, 
transfer căruia îi corespunde, în plan uman, reflectarea într-un trup 
spiritualizat a fiinţei îngerilor 94 . Acesta este unul dintre aspectele cele 
mai însemnate ale viziunii părintelui Stăniloae despre îngeri, a căror 
raţiune de a fi se împlineşte în transfigurarea trupurilor, prin care 
se descoperă, după cum spune şi Sfântul Vasile cel Mare, frumuseţea 
dumnezeiască, fiind totodată şi o ilustrare a solidarităţii între spiritual 
şi sensibil. 

Un alt aspect al acestei solidarităţi constă în „transmiterea reciprocă 
a cunoaşterii” între îngeri şi oameni. Aici avem contribuţia esenţială 
a angelologiei părintelui Stăniloae, obţinută prin aplicarea explici¬ 
tă a principiilor teologiei Sfântului Grigorie Palama la interpretarea 
textelor dionisiene şi prin continuarea unei hermeneutici patristi¬ 
ce a momentului înălţării Domnului. Dacă Naşterea este, în viziunea 
multor Părinţi 95 , momentul jubilaţiei angelice - Fiul venind intr-ajutor 
şi îngerilor neamurilor, care nu mai reuşeau în vremea din urmă să-i 
îndrume pe oameni spre Dumnezeu - înălţarea este momentul stupo- 
rii angelice 96 : deşi aud vestea biruinţei, adusă cu glas mare de îngerii 
din cetele mai de jos, mai aproape de pământ, îngerii din ceruri nu-L 
recunosc pe Fiul care se înalţă cu trupul purtător al semnelor păti- 

93 TDO, p. 303. 

94 TDO, p. 304. 

95 Origen, Horn. in Luc., 12; Eusebiu, Dem. Evang. IV, 10, PG 22, 277 B; Com. in Psalm. 
71, PG 23, 808 D; Hilarie din Poitiers, Com. in Mat., VII, 3, PL 9, 955; Tract. In Psalm. 2, 
PL 9, 280 A; cf. Jean Danielou, op. cit., p. 45. 

96 Iustin Martirul şi Filosoful, Dial. 36, 4-5; Irineu, Demonstrarea propovăduirii 
apostolice, 84; Ioan Hrisostom, Serm. Ascens. 4, PG 50, 449; Eusebiu, Com. Ps. 23, PG 
23, 224 A. 

mirii Sale. Şi nu doar aceasta îi umple de uimire, ci mai ales înălţarea 
naturii umane, asumate de Cuvântul lui Dumnezeu, pe tronul slavei 
Sale 97 . înălţarea Domnului este, în această privinţă, semnul unei noi 
ordini şi pentru îngerii care beneficiau de o cunoaştere superioară. Ei 
primesc abia atunci revelaţia deplină a tainei întrupării şi a înţelepciu¬ 
nii infinit variate a lui Dumnezeu. Această cezură în istoria medierilor 
îngereşti este reafirmată şi în teologia părintelui Dumitru Stăniloae: 
„Câtă vreme Dumnezeu stătea mai la distanţă, cunoaşterea despre El 
era comunicată în mare parte prin îngeri. Oamenii primeau prin îngeri, 
care le sunt mai accesibili, o anumită fermitate a intuiţiei absolutului, 
încă foarte depărtat spiritual de ei (...). Dar când Fiul lui Dumnezeu 
ia trup omenesc, Dumnezeirea se revelează prin trăirea şi transfigu¬ 
rarea celor omeneşti într-un mod care nu poate fi experiat sau înţeles 
de îngeri” 98 . Dar părintele Stăniloae insistă nu atât asupra supremei 
înălţări a naturii umane în Dumnezeu, cât asupra modurilor de revela¬ 
re a lui Dumnezeu în planul sensibilităţii, adică al spiritului întrupat, 
pe care îngerii nu le pot cunoaşte decât în relaţie cu oamenii. Există 
o complementaritate între tipul de cunoaştere angelică (revelarea lui 
Dumnezeu pentru un spirit pur) şi tipul de cunoaştere umană definit, 
poate şi după o sugestie balthasariană, ca „estetică spirituală” (reve¬ 
larea lui Dumnezeu pentru un spirit întrupat) 99 , alcătuind împreună 
„un receptacol deplin al revelării lui Dumnezeu şi al valorificării ei” 100 . 
Pe lângă formele de manifestare divină în sensibil, făcute posibile de 
întrupare şi vestind îngerilor dimensiunea chenotică şi suprem iubitoa¬ 
re a Dumnezeirii, relaţia directă cu omul prilejuieşte totodată făptu¬ 
rilor cereşti o apropiere de felul de a fi al spiritului întrupat. Aşadar, 
nu este vorba doar de descoperirea unor aspecte noi, proprii acţiunii 
divine în lumea materială, ci şi de o „comuniune lăuntrică atât de inti¬ 
mă” a îngerilor cu oamenii „încât (aceştia) pot vedea prin ochii oame¬ 
nilor ca şi când ar fi ai lor şi pot simţi cu oamenii bucuriile şi durerile 
provocate în ei de lumea sensibilă” 101 - o descriere insolită, care pare a 

97 Jean Danielou, op. cit., p. 59. 

98 TDO, p. 289. 

99 Ihid., p. 59. 

100 TDO, p. 303. 

101 TDO, p. 296. 

fi în contradicţie cu ideea formulată peste câteva pagini (p. 298), atunci 
când se spune că îngerii „nu cunosc nici chiar gândurile nemanifesta¬ 
te ale oamenilor” 102 ; o descriere care poate fi totuşi acceptată cel puţin 
prin contrast (gândindu-ne la cât de insidioasă reuşeşte să fie prezen¬ 
ţa îngerilor căzuţi), cât şi pe baza solidarităţii dintre lumea cerească şi 
cea umană. Am spune că forma supremă de comuniune între îngeri şi 
oameni constă în participarea celor dintâi la bucurie şi la durere, ceea 
ce reprezintă un reflex al sensibilităţii umane în lumea duhurilor fără 
de trup. însă această comuniune are şi limite menite să definească cele 
două regiuni ontologice şi să le păstreze diferenţa în relaţie: „îngerii 
nu sunt capabili, spune părintele Stăniloae, să primească şi să trăias¬ 
că intern această revelare ‘estetică’ (sensibilă) a lui Dumnezeu. Dacă 
ei ‘văd’ formele sensibile prin care Dumnezeu Se revelează oamenilor, 
ei văd în primul rând oarecum structura lor internă” 103 . Astfel, finitu- 
dinea creaturală a îngerului este dată tocmai de ceea ce îl defineşte ca 
superior: intuiţia intelectuală. El vede „întâlnirea dintre Dumnezeu 
şi om, o înţelege fără greş, dar rămâne doar la acest înţeles, lipsindu-i 
capacitatea de a-i gusta savoarea proprie petrecerii sale intr-un suflet 
întrupat. Venirea lui Hristos înseamnă, după cum am spus, o suprimare 
a distanţei, o intensificare a proximităţii, care nu priveşte doar fiecare 
lume în parte, ci se reflectă în relaţia dintre îngeri şi oameni inclusiv 
prin înclinaţia acestora de a se apropia de cunoaşterea tipic umană, fără 
a o putea atinge şi asuma. în acest sens, părintele Stăniloae se gândeşte 
chiar la existenţa posibilă a unei „capacităţi intrinseci pentru sesiza¬ 
rea şi influenţarea lumii materiale, fără ca această capacitate să ajungă 
până la cea a spiritului uman înrădăcinat în trup” 104 , atingând astfel 
„ipoteza” corpului subtil al îngerilor întâlnită la Părinţii greci de până 
la Dionisie. Dacă trupul este limita dintre cele două lumi, atunci relaţia 
dintre ele (care cunoaşte forme foarte personale de adecvare reciprocă 
când ni se vorbeşte despre îngerul-model) este menită să fie o potenţa¬ 
re mutuală: am spune că, potrivit teologiei părintelui Stăniloae, înge¬ 
rii şi oamenii nu se întâlnesc pentru că se aseamănă, ci pentru că vor 
să se împărtăşească de revelaţia pe care Dumnezeu o rezervă fiecărei 

102 Sfântul Chirii al Alexandriei, Comentariul la loan, II, 1, PG 73, 224. 

103 TDO, p. 299. 

104 TDO, p. 296. 

lumi. Comuniunea dintre aceste lumi este, în cele din urmă, o vedere 
în profunzime, o ascensiune lăuntrică, dobândirea unei transparen¬ 
ţe depline în viaţa spirituală, atunci când „prin om se vede îngerul şi 
prin îngerul din om Dumnezeu” 105 . Acest tip de interiorizare a ierarhiei 
dionisiene, întâlnit în lumea latină la Isaac Stella, dar şi la alţi autori 
medievali, tranşează, fără să o spună, disputa privitoare la existenţa 
unei tensiuni între „legea” medierii universale dionisiene şi experienţa 
directă a Dumnezeirii, care i s-ar opune pe baza unui realism incarna- 
ţional. Căci, pentru părintele Stăniloae, ierarhia trăită nu marchează 
o distanţă, ci o „sobornicitate lăuntrică”. El recuperează astfel dimen¬ 
siunea liturgică, esenţială pentru înţelegerea angelologiei lui Dionisie 
în şi prin Tradiţia Bisericii, îngerii slujind lui Dumnezeu prin însoţirea 
mistică a omului, şi mântuirii acestuia prin contemplarea lucrării lui 
Dumnezeu în el. 


105 TDO,p. 305. 

Angelologia, ca direcţie particulară a reflecţiei teologice creştine, are 
în spaţiul răsăritean o tradiţie bogată, fapt explicat în mare măsură de 
permanenta nevoie de sistematizare şi supraveghere a unei devoţiuni 
populare mereu viguroase, dar uneori înclinată spre practici aflate, din 
perspectiva dogmei ortodoxe, la limita heterodoxiei sau a ereziei. 

Acest efort de sistematizare de pe poziţii ortodoxe a luat drept reper 
multitudinea de pasaje scripturale referitoare la apariţii angelice. Difi¬ 
cultatea majoră a acestei abordări o constituie însă diversitatea înfă¬ 
ţişărilor sub care se prezintă îngerii în viziunile deopotrivă vetero- 
testamentare sau neotestamentare, precum şi varietatea impresiilor 
produse asupra vizionarilor, îngerii părând a fi prin excelenţă multi¬ 
formi şi manifestându-se, cel mai adesea, sub aspecte înfricoşătoare. 
Problema crucială a reflecţiei teologice creştine o constituie aşadar 
natura angelică, a cărei definiţie scripturală este focul sau spiritul 1 . 
Intrebându-se despre fiinţa, organizarea şi sarcinile îngerilor, teologii 
nu vor ajunge la un acord deplin, în schimb vor afirma în unanimitate 
că puterile cereşti au un statut median între radical diferitele naturi 
divină şi umană 2 ; dacă nu există un consens în ceea ce priveşte gradul 

1 Ps. 103, 4, qui facis angelos tuos spiritus et ministros tuos ignem urentem = 104, 4, 6 
TToicbv zovg âyyeĂovg avzov nvevpaza Kai zovg Ăsizovpyovg avzov nvp (pĂeyov. 

2 In secolul al II-lea, Teodot afirmă că îngerii sunt un foc inteligibil, diferit de focul 


CULTUL ARHANGHELILOR - SURSE LITERARE SI ICONOGRAFICE 


97 


de participare a naturii angelice la materie, există totuşi preocuparea 
de a menţine diferenţierea dintre îngeri şi Dumnezeu, pe de-o parte, 
şi dintre ei şi oameni pe de alta 3 . O primă dezvoltare clasică a angelo- 
logiei o întâlnim la Pseudo-Dionisie Areopagitul 4 (către 500?), a cărui 
elaborată taxonomie, bazată pe surse scripturale, dar şi pe elemente 
din tradiţia Bisericii 5 , reprezintă cea mai cunoscută şi mai completă 
încercare de descriere a ierarhiei cereşti. începând cu secolul al Vl-lea, 
teologia simbolică propusă de acest autor va influenţa în mod decisiv 
percepţia îngerilor, prin insistenţa asupra imposibilităţii înţelegerii 
lucrurilor divine în mod adecvat şi complet, cunoaşterea umană fiind 


sau lumina materială; ei au trupuri, dar lipsite de formă şi corporalitate, în raport cu cele 
omeneşti. Metodiu al Olimpului, în secolul al IV-lea, compară natura îngerilor cu cea a 
sufletului, compoziţia ambelor fiind aerul şi focul. Tot acum, Macarie cel Mare lansează 
termenul de trupuri subtile (hemă), în timp ce Grigorie de Nyssa aparent neagă orice 
corporalitate a îngerilor, iar Grigorie de Nazianz afirmă că îngerii nu pot fi percepuţi 
decât raţional, întrucât sunt compuşi din spiritualitate pură; apud Glenn Peers, Subtle 
Bodies. Representing Angels in Byzantium, University of California Press: Transformation 
ofthe Classical Heritage XXXII, Berkley, Los Angeles, Londra, 2001, pp. 1-4. 

3 Astfel, preotul Chrysip din Ierusalim (aprox. 405-479), în Enkomionul pe care 
i-1 închină Arhanghelului Mihail, deduce natura lui Dumnezeu din Deut. 4, 24 şi 
9, 3 (foc), respectiv In. 4, 24 (spirit) - identică aşadar, în aparenţă, cu cea angelică; 
autorul precizează însă că o asemenea concluzie ar fi inacceptabilă, îngerii neputând fi 
asimilabili cu Dumnezeu nici măcar în cinstire, având în vedere calitatea lor de fiinţe 
create; apud ibid., pp. 3-4. 

4 Rene Roques, L’univers dionysien : structure hierarchique du monde selon le Pseudo- 
Denys, Aubier, Paris, 1954, pp. 135-167. 

5 Spre deosebire de izvoarele biblice, angelologia areopagitică preconizează legi 
sistematice aplicate ordinelor de îngeri, poziţiile ocupate, precum şi acţiunile şi 
interacţiunile fiecărui rang angelic în parte. Astfel, prima triadă radiază dragostea, 
înţelegerea şi înţelepciunea lui Dumnezeu, cea de-a doua dă puterea de conformare 
la înţelepciune şi abilitatea de a depăşi ispitele, iar cea de-a treia anunţă şi explică 
oamenilor intenţiile lui Dumnezeu. (R. Roques, „Introduction”, La Hierarchie Celeste, 
XXI sqq., Sources Chretiennes 58, R. Roques, G. Heil şi M. de Gandillac (ed.), du Cerf, 
Paris, 1958). Această ierarhie este paralelă cu ascensiunea umană spre Dumnezeu, în 
trei etape: purificare, iluminare, unire cu Dumnezeu. („Angel”, The Oxford Dictionary of 
Byzantium, I, Oxford University Press, New York, 1991, p. 97). 

produsă în cadrul contemplării personale a simbolurilor, între aseme¬ 
nea forme simbolice putând sta şi apariţiile îngerilor, oferite reflectării 
umane în vederea unui efort contemplativ niciodată încheiat. 

In opoziţie cu tatonările precaute şi profunzimea mistică specifice 
angelologiei, cultul popular a ales o abordare radical diferită a îngeri¬ 
lor, manifestând o preferinţă aparte pentru arhangheli, dintre aceştia 
detaşându-se puternic figura lui Mihail, îngerul cel mai venerat şi care, 
tocmai datorită acestui fapt, este un personaj bine conturat în hagi¬ 
ografia creştină 6 . Acest cult al îngerilor nu se bazează pe speculaţiile 
teologice, ci se naşte spontan prin moştenirea unor credinţe ebraice 
heterodoxe 7 şi prin contactul cu unele culte păgâne ale mesagerilor 
divini, respectiv ale personificărilor forţelor elementare 8 . Venerarea 
arhanghelilor este o veche practică iudaică, în dependenţă faţă de 
magia iudeo-babiloniană, pe care magii evrei au răspândit-o în lumea 
mediteraneană, dar care s-a dezvoltat ulterior mai ales în vestul Asiei 
Mici 9 , probabil prin sincretism cu unele culte locale păgâne, astfel 
încât primul creştinism din acest spaţiu a moştenit un veritabil cult al 
arhanghelilor, în care principalele atribute ale acestor îngeri sunt cele 
de vindecători şi paznici împotriva puterilor oculte; aceste atribute au 

6 Ovidiu Victor Olar, împăratul înaripat. Cultul Arhanghelului Mihail în lumea bizantină, 
Anastasia, Bucureşti, 2004. 

7 Există o serie de credinţe, de factură animistă, în îngeri care controlează 
fenomenele naturale, exprimate în Cartea Juhileelor (aprox. 140-100 î. Hr.), în care se 
vorbeşte despre îngerii focului, vântului sau întunericului, sau în Cartea lui Enoch (sec. 
III î. Hr.), unde sunt pomeniţi îngerul îngheţului şi al zăpezii; ele prezintă similitudini 
cu asocierea Arhanghelului Mihail cu diversele forţe elementare ale naturii (de pildă, în 
Egiptul copt el preia atribuţiile zeităţii Nilului de control asupra ploii), sau cu credinţa 
că îngerii controlează aceste forţe. Rolul arhanghelilor în superstiţiile iudaice din 
antichitatea târzie este considerabil; v. Marcel Simon, Verus Israel, de Boccard, Paris, 
1948, p. 401 sqq. 

8 Intensitatea cultului Arhanghelului Mihail la Colossae (Chonae) nu este 
întâmplătoare, dacă avem în vedere că acest spaţiu geografic reprezintă în antichitate 
o zonă bogată în divinităţi cărora li se atribuiau puteri asupra fenomenelor naturale. 

9 Fapt vădit de dovezi epigrafice, iar după creştinare, de hramurile bisericilor. Louis 
Robert, Hellenica: Recueil d’epigraphie, de numismatique et d’antiquities grecques, 11-12, 
Impr. A. Bontemps, Limoges, 1960, pp. 432-433. 

trezit încă de timpuriu suspiciunea Bisericii, care şi-a exprimat deschis 
dezacordul în ceea ce priveşte obiceiul invocării îngerilor 10 . Ea nu a 
putut totuşi elimina cu totul venerarea lor, fiind în consecinţă nevoită 
să caute şi să impună măsura adecvată unui asemenea cult 11 . 

Astfel, în creştinismul timpuriu, teologii îi privesc pe îngeri nu ca indi¬ 
vidualităţi, ci ca manifestări ale acţiunilor lui Dumnezeu, sau îi asoci¬ 
ază cu elemente ale naturii 12 . Ierarhia cerească propusă de Pseudo- 
Dionisie a fost rapid îmbrăţişată de Biserică, definiţia naturii angelice 
şi a venerării ei adecvate, cuprinsă în acest sistem teologic, rămânând 
un punct de reper pentru mistica bizantină. în devoţiunea cotidiană 
însă, a existat o permanentă tendinţă de uniformizare a cetelor înge¬ 
reşti, fapt încurajat de liturgică şi de practica artistică; în cadrul litur¬ 
gicii, cele nouă ranguri de îngeri sunt rar menţionate în totalitate 13 , în 
timp ce în reprezentările vizuale doar prima triadă s-a detaşat treptat, 
ajungând la o iconografie proprie, restul îngerilor fiind înfăţişaţi sub 
aspectul stereotip al tinerilor înaripaţi 14 . Această iconografie, deveni- 

10 Cyril Mango, „St. Michael and Attis”, AeXziov zr/g Xpicmaviicijg Ap/aioĂoynajg 
Ezaipeiag, 'A/12 (1984), p. 61. 

11 încă Sfântul Apostol Pavel, scrindu-le colosenilor, avertizează asupra pericolului 
pe care îl reprezintă venerarea îngerilor (Col. 2,18). Mai radical, canonul 35 al Sinodului 
local din Laodiceea în Phrygia (380) îi anatemizează ca idolatri pe cei care abandonează 
Biserica şi invocă îngerii {ăyyeXovg ovond.L'civ). Teodoret din Cyr (393-466) critică la 
rândul său „tipica superstiţie iudaică”, menţionând că această boală (zovzo zd izăOog) 
este endemică în Pisidia, Lycaonia şi provinciile învecinate, deci în sud-vestul Asiei 
Mici; C. Mango, „St. Michael and Attis”, pp. 53-54. 

12 „Angelo”, Enciclopedia Cattolica, Ente per l’Enciclopedia Cattolica e per il Libro 
Cattolica, Cittâ del Vaticano, I, 1949; Henri Leclercq, Fernand Cabrol, Dictionnaire 
d’archeologie chretienne et de liturgie (DACE), 1/2, Letouzey et Ane, Paris, 1924, 2080- 
2161. 

13 Formulări din rugăciunile Liturghiei au încurajat confuzia dintre serafimi şi 
heruvimi, reprezentaţi adesea uniform, cu şase aripi şi cu mulţi ochi, aşa cum sunt 
prezentaţi, de pildă, în prima rugăciune tainică a anaforalei liturghiei Sfântului Ioan 
Hrisostom (za XepovfSeip Kai za Zepatpeip, ccanzcpvya, mXvoppazd)\ liturgica în general 
a influenţat dezvoltarea iconografiei creştine a îngerului şi diseminarea ei (vezi G. Peers, 
Suhtle Bodies, pp. 48-49). 

14 Arta nu s-a lăsat influenţată de speculaţiile lui Pseudo-Dionisie, nici de bogata 

tă tradiţională, va fi comentată în secolul al Xl-lea de Mihail Psellos 15 . 
In ceea ce priveşte figura arhanghelului, aceasta, deşi nu ocupă un loc 
de frunte în scrierile biblice (termenul arhanghel lipseşte complet din 
Septuaginta, apărând doar de două ori în Noul Testament - 1 Tes. 4,16 
şi Iuda 1, 9), este foarte venerată în tradiţia iudaică, mai ales în apocri¬ 
fe, fapt cu bogate repercursiuni asupra cultului creştin. El a receptat 
chiar şi nume ale arhanghelilor, transmise prin intermediul a numeroa¬ 
se talismane, amulete, texte magice şi legende; în perioada iudeo-creş- 
tină aceste nume apar frecvent în tetrade şi hebdomade, dintre care o 
mare popularitate o are tetrada Mihail, Gavriil, Rafail, Uriil, primii trei 
primind în cele din urmă şi recunoaşterea canonică din partea Bisericii. 
Dintre aceştia, Gavriil, pe care Biblia îl numeşte doar înger, dar apare 
ca arhanghel în apocrife (Qumran - rulourile militare 16 , Evanghelia lui 
Bartolomeu 17 , Proto-Iacob 18 , Apocalipsa lui Moise 19 ), este înfăţişat primor- 

literatură polemică anti-iudaică, preocupată în special de figura heruvimului, fiind 
în schimb evidente influenţele directe ale descrierilor liturgice; îngerii sunt adesea 
diferenţiaţi doar prin inscripţii, această ambiguitate rămânând permanentă în arta 
bizantină. In ceea ce priveşte problema originii iconografiei îngerilor, v. C. Mango, „St. 
Michael and Attis”, passim, iar, mai recent, Smiljka Gabelic, Vizantijski i postvizantijski 
ciklusiArhandela (XI-XVII vek). Pregled spomenika, Belgrad 2004, pp. 17-19, şi mai ales G. 
Peers, Subtle Bodies, în special cap. 1, pp. 13-60, cu bibliografie recentă. 

15 Kenneth Snipes, „An Unedited Treatise of Michael Psellos on the Iconography 
of Angels and on the Religious Festivals Celebrated by the Church on Each Day of the 
Week”, Gonimos: Neoplatonic and Byzantine Studies presented to Leendert G. Westerink at 
75, John Duffy, John Peradotto (ed.), Arethusa, Buffalo, New York, 1988, p. 200 sqq ; 
Psellos afirmă că reprezentarea îngerilor în formă umană subliniază atributul lor de 
fiinţe raţionale, în timp ce aripile simbolizează tendinţa lor către ceruri, globusul, 
viteza cu care se deplasează (într-adevăr, sfera este corpul geometric care atinge planul 
orizontal într-un singur punct, fiind prin excelenţă dispusă la mişcare), iar bentiţa care 
le strânge părul este interpretată ca simbol al purităţii şi castităţii. 

16 Geza Vermes, The Dead Sea Scrolls: Qumran in Perspective, Fortress Press, 
Philadelphia, 1977. 

17 Constantin von Tischendorf, Evangelia apocrypha, Avenarius & Mendelssohn, 
Leipzig, 1853. 

18 Ibid. 

19 C. von Tischendorf, Apocalypses apocryphae, Avenarius & Mendelssohn, Leipzig, 1866. 

dial ca mesager divin, în scrierile lui Efrem Şirul şi Ioan Hrisostom, unele 
legende copte atribuindu-i şi funcţiile de intercesor şi vindecător; pe de 
altă parte, Rafail şi Uriil sunt mai frecvent întâlniţi în literatură decât 
în artă. In schimb Mihail s-a bucurat de o veneraţie cu totul specială, 
reflectată în primul rând de multitudinea de atribute ale sale în devoţiu- 
nea populară, de ampla dezvoltare a literaturii referitoare la el, precum 
şi de numărul ridicat de altare închinate lui 20 . Numele său este menţio¬ 
nat de două ori în Septuaginta (Dn. 10, 21, respectiv 12, 1), în calitatea 
sa de intercesor pentru poporul evreu, fiind însă numit simplu, înger; în 
Noul Testament, Mihail apare tot de două ori (Iuda 1, 9 şi Ap. 12, 7-9), de 
această dată în ipostaze războinice, angajat în lupta cu diavolul; şi mai 
frecvente sunt apariţiile sale în literatura apocrifă: în manuscrisele de la 
Qumran şi în Cartea lui Enoch 21 , în care i se atribuie funcţii militare, sau 
în Apocalipsa lui Baruch 22 , Apocalipsa lui Moise şi Viaţa lui Adam şi a Evei 23 , 
în care este înfăţişat ca protector al poporului ales şi principal intercesor 
al lui; apocrifele Noului Testament confirmă că în epoca timpurie a creş¬ 
tinismului, Arhanghelul Mihail era considerat intercesor şi psihopomp, 
cu timpul adăugându-se atributele de conducător al oştirilor cereşti 
(preconizat încă de Apocalipsa lui Ioan şi prezent în scrieri apocrife cum 
sunt Evanghelia lui Bartolomeu sau Apocalipsa lui Pavel 24 ) şi de vindecă- 

20 Aceste altare sunt în directă legătură cu rolul de vindecător atribuit Arhanghelului 
Mihail, propagat de scrieri apocrife, de istorii eclesiasatice (în primul rând cea a lui 
Sozomenos, lib. II, cap. III - Jaques Paul Migne ed., Patrologiae cursus completus, Series 
Graeca ( PG ), Paris, 1887, t. LXVII, 939-942), de legende conservate pe papyri greci 
antici sau în variante copte, ecouri înregistrându-se până târziu, chiar la autori care 
reprezintă poziţia oficială a Bisericii (cum este cazul diaconului Pantaleon, în al său 
Enkomion ). Frecvenţa cea mai mare a altarelor se întâlneşte în Asia Mică (Germia, 
Nikoleia, Chonae - cel mai important) şi la Constantinopol. Pentru acest subiect, v. 
Pier re Canivet, „Le Michaelion de Huarte (V e siecle) et le culte syrien des anges”, 
Byzantion 50 (1980), pp. 85-117. 

21 Matthew Black, The Book of Enoch or 1 Enoch. A new English Edition, Brill: Studia in 
Veteris Testamenti Pseudepigrapha 7, Leiden, 1985. 

22 Sebastian P. Brock; Jean-Claude Picard, Testamentum lobi. Apocalypsis Baruchi 
Graece, Brill: Pseudepigrapha Veteris Testamenti Graece 2, Leiden, 1967. 

23 C. von Tischendorf, Apocalypses apocryphae. 

24 Ibid. 

tor 25 . Părinţii Bisericii vor comenta în cheie figurată funcţia militară a 
arhanghelului, vorbind despre o luptă spirituală; în schimb, funcţia de 
vindecător, în jurul căreia se dezvoltase un întreg cult suspect de hete- 
rodoxie, a fost drastic amendată. Astfel, din secolul al IV-lea, Mihail 
va fi venerat în primul rând în calitatea sa de conducător al oştirilor 
cereşti, primind atributele de ăpxicJTpăTrjyoq şi ra^iap/og, şi aflându-se 
în centrul unui cult imperial, care propagă ideea că biruinţa în luptă 
este asociată cu intervenţia arhanghelului. Treptat, Mihail va deveni 
arhanghelul prin excelenţă, popularitatea sa ca arhistrateg şi protector 
al împăratului asigurându-i în Bizanţ o devoţiune prin care rivalizează 
cu cei mai veneraţi sfinţi ai creştinismului răsăritean 26 . 

Astfel, arhanghelii, şi în special Mihail, s-au aflat în atenţia literatu¬ 
rii religioase creştine răsăritene, ale cărei producţii, larg răspândite în 
arealul de civilizaţie bizantină, au dat naştere şi unor serii de reprezen¬ 
tări artistice; se poate afirma că în cultul creştin (şi nu doar în cel bizan¬ 
tin), Arhanghelul Mihail ajunge la un asemenea grad de particularizare 
încât el atinge dimensiunea hagiografică 27 . Fireşte, multe date referitoa¬ 
re la percepţia arhanghelilor de către Biserică sunt cuprinse în special 
în lecturile rezervate comemorării lor festive; astfel, pe 6 septembrie se 
celebrează miracolul de la Chonae 28 , pe 8 noiembrie, soborul Arhanghe¬ 
lilor Mihail şi Gavriil 29 , iar pe 26 martie şi 13 iulie, soborul Arhanghelu¬ 
lui Gavriil. Din acest punct de vedere, cea mai completă selecţie de texte 
se află în volumele aferente acestor date ale calendarului bisericesc din 
Velikîia Minei Cetii, ampla compilaţie datorată mitropolitului Macarie 
al Moscovei, care a păstorit în a doua jumătate a secolului al XVI-lea. 
Aici este cuprins, pentru prăznuirea Soborului Arhanghelilor, şi cel mai 

25 Johannes Peter Rohland, Der Erzengel Michael Arzt und Feldherr. Zwei Aspekte des 
vor- und fruhbyzantinischen Michaelkultes, Brill: Beihefte der Zeitschrift fur Religions und 
Geistesgeschichte 19, Leiden, 1977. 

26 S. Gabelic, Ciklus arhandela, p. 20-30. 

27 Ibid., p. 140. 

28 Hyppolite Delehaye, Synaxarium Ecclesiae Constantinopolitanae, Societe des 
Bollandistes, Bruxelles, 1902, pp 19-20; Velikîia Minei Cetii, septiabrî 1-13, Sankt 
Petersburg, 1868, 283-306. 

29 H. Delehaye, Synaxarium Ecclesiae Constantinopolitanae, 203-204; Velikîia Minei 
Cetii, noiabrî 1—12, 233-282. 

detaliat şi semnificativ text bizantin referitor la minunile arhangheli¬ 
lor, Air/yr/au; Oavpăzcov zov nafifiEyiozov ăpxa-yyekov MixaijĂ (Povestire 
despre minunile preamăritului Arhanghel Mihail), datorat lui Pantale- 
on, diacon şi chartophylax al Marii Biserici, din secolul al IX-lea 30 , text 
inclus de către Migne, în traducere latină, în volumul CXL al Patrologiei 
greceşti 31 , şi care oferă detalii referitoare la peste treizeci de astfel de 
minuni. In afara acestei ample omilii, producţia literară bizantină mai 
înregistrează şi un număr de enkomia, dintre care cel mai vechi este 
opera preotului Chrysip din Ierusalim, autor din secolul al V-lea 32 , la 
care se adaugă cel scris de Sf. Clement al Ochridei 33 (sec. IX-X), în care 
sunt descrise zece apariţii ale arhanghelului, cele aparţinând lui Nice- 
tas Choniates 34 (sec. XII), descriind douăzeci de apariţii şi minuni, 
patriarhului Sofronie al Ierusalimului 35 (sec. VII), lui Mihail Psellos 36 

30 EyKVKĂonaiSiKov Xeţncov EXevdEpovSăKrj, X, CHkoc; E^eu0epoi)8dKr|<;, Atena, 1930, p. 
44; Mango a datat acest text în a doua jumătate a secolului al IX-lea - C. Mango, „The Date 
of the Studius Basilica at Istambul”, Byzantine and Modern Greek Studies, 4 (1978), 115-122. 

31 „Pantaleonis diaconi et chartophylacis Magnae Ecclesiae Narratio miraculorum 
maximi archangeli Michaelis”, PG 140, col. 573B-592B; traducerea latină s-a făcut după 
Cod. Gr. Nan. 308, un exemplar înrudit (deşi apar şi unele deosebiri) cu Cod. Graec. 
Synod Mosquensis 171, care a stat la baza variantei din Velikiia Minei Cetii; arhim. 
Vladimir (Vasilii Filantropov), Sistematiceskoe opisanie rukopisej Moskovskoj SinodaVnoj 
Biblioteki, I Rukopisigrecheskie, Moscova, 1894, p. 548. 

32 Antonios Sigalas, „Xpuoinnou npeapuxspou, syiccopiov siq iov Apx<xyy£A,ov Mixaf|A”, 
EnsTrjpit;Ezaipsiag Bv&vtivcdvZttovScov 3 (1926), 88-93, cu emendări ale lui I. Sikourtes, 
Byzantinische-neugriechischeJahrbucher, 7 (1928-1929), p. 199-200 şi A. Sigalas, Texte und 
Forschungen zur Byzantinische-neugriechische Philologie, 20 (1937), pp. 110-111. 

33 Iordan Ivanov, Bălgarski starini iz Makedoniia , Sofia, 1970 - „Pohvalno slovo na 
Mihaila i Gavrila ot Klimenta Ohridski”, cu fotocopii ale manuscrisului; textul apare şi 
în Velikiia Minei Cetii, noiabrî 1-12, pp. 237-241, 282. 

34 Nicetas Choniates, Opera omnia, Laudatio sanctorum archangelorum Michaelis et 
Gabrielis, PG 140,1221-1246. 

35 Sophronius hierosolymitanus patriarcha, Orationes, Sanctorum Archangelorum et 
Angelorum coeterarumque coelestium Virtutum Enkomion, PG 87, 3315C-3322C. 

36 Michaellis Pselli scripta minora magnum partem adhuc inedita, Eduard Kurtz, Franz 
Drexl (ed.), I, Vita e pensiero, Milano, 1936, p. 120-141, „Ton auxou, si q ia Gaupaxa xou 
dpxiaxpaxf|yoi) MixarjA,”. 

(sec. XI), care menţionează cincisprezece minuni ale arhanghelu¬ 
lui, îndeosebi vindecări, lui Theophanes Kerameus, episcopul Taor- 
minei din Sicilia 37 (sec. XI), dedicat în întregime doborârii lui Satan 
de către arhistrateg, şi, nu în ultimul rând, diaconului Pantaleon 38 , 
care dovedeşte astfel o preocupare aparte pentru figura arhanghe¬ 
lului, menţionând din nou multe minuni şi apariţii pentru a ilustra 
atributele acestuia, care fac obiectul laudelor autorului. Un impresi¬ 
onant număr de apariţii şi minuni sunt relatate de literatura coptă şi 
siriacă 39 , dar circulaţia ulterioară a acestor texte nu cuprinde aria de 
interes a cercetării de faţă. In schimb, printre sursele referitoare la 
minuni ale arhanghelului se numără şi legende privind alte persoane 
şi evenimente (de pildă Viaţa sfântului Nicolae din Sion 40 ori Povestea 
căderii Babilonului 41 ), omilii care interpretează evenimente biblice ca 
fapte ale arhanghelilor (cum sunt predica lui Theodor Studitul (sec. IX) 
pentru praznicul Puterilor Cereşti 42 , sau cea atribuită lui Ioan Hrisostom, 
pentru Soborul Arhanghelilor 43 ), sau pasaje din opere bizantine de isto- 

37 Theophanes Cerameus, archiepiscopus tauromenitanus, Homilia XLVIII, Dicta est 
in festo principis militiae S. Michaelis, PG 132, 867C-883B. 

38 Pantaleon diaconus, Enkomion in maximum et glorisissimus Michaelem coelestis 
militiae principem, PG 98,1259D-1266B. 

39 Saint Michael the Archangel. Three Encomiums hy Theodosius, archhishop of 
Alexandria, Severus, patriarch of Antioch, and Eustathius, bishop of Thrake, Sir Ernest 
Alfred Thompson Wallis Budge (ed.), Kegan Paul, Trench, Trubner 8 î Co., Londra, 
1894; Die Bticher der Einsetzung der Erzengel Michael und Gabriel, Caspar Detlef Gustav 
Miiller (ed.), Secretariat du Corpus SCO: Corpus Scriptorum Christianorum Orientalium, 
225-226; Scriptores Coptici, 31-32, Louvain, 1962. 

40 The Life of Saint Nicholas of Sion, Ihor Sevcenko, Nancy Patterson Sevcenko (trad.), 
Hellenic College Press: Archhishop Iakovos Library of Ecclesiastical and Historical Sources 
10, Brookline, Massachusetts, 1984. 

41 Emile Amelianeau, Contes et romans de VEgypte chretienne, II, Ernest Leroux, Paris, 
1888, pp. 97 sqq, 152 sqq, 255-263; cf J. P. Rohland, Der Erzengel Michael, 109-112. 

42 Theodorus Studita, Opera omnia, Oratio VI, In coelestium coetum (In sanctos angelos), 
PG 99, 729C-748A; cf. Franţois Halkin, Bibliotheca hagiographica graeca, seu Elenchus 
vitarum sanctorum ( BHG ), ed. Societe des Bollandistes, Bruxelles, 1,1895, pp. 40-43. 

43 Joannis Chrysosotomus, Opera omnia, In synaxin archangelorum, PG 59, 755. 

rie ecleziastică 44 şi chiar din istorii, cum este cea a lui Skyllitzes 45 . 
După cum se poate observa, sursele literare ale reprezentărilor minu¬ 
nilor arhanghelilor, adeseori atribuite nediferenţiat lui Mihail, sunt 
deosebit de variate şi numeroase. După cum era de aşteptat, problema 
circulaţiei lor este departe de a fi elucidată, cu atât mai mult cu cât tradi¬ 
ţia manuscrisă este la rândul ei amplă şi mai ales poliglotă, multe texte 
cunoscând o răspândire prin traduceri în slavonă. Din acest punct de 
vedere, cazul ţărilor române este unul simptomatic; pentru intervalul 
cronologic care face obiectul studiului de faţă, nu sunt atestate pe teri¬ 
toriul românesc în general (înlăturând aşadar ab initio orice separare a 
realităţilor culturale munteneşti şi moldoveneşti) decât versiuni slave 
ale câtorva dintre opusurile bizantine enumerate mai sus. Evident, în 
absenţa unui studiu comparat al acestor manuscrise slavo-române cu 
prototipurile lor slavone, pe de-o parte, şi cu originalele greceşti, pe de 
alta, nu putem preciza încă modul în care au pătruns aceste scrieri în 
cultura noastră, nici nu ştim în ce măsură se apropie variantele locale 
române de cele alese de editorii originalelor. 

In orice caz însă, putem fi încredinţaţi că una din sursele fundamentale 
referitoare la minunile arhanghelului, Povestirea lui Pantaleon, a circu¬ 
lat pe teritoriul român, într-o variantă mediobulgară, fiind inclusă 
într-un Sbornic din prima jumătate a secolului al XVI-lea, provenind din 
Ţara Românească 46 (Biblioteca Academiei Române - BAR - ms. sl. 298, 
ff. 113 v -117''). în plus, românii citeau în versiuni slave şi alte materiale 
omiletice referitoare la arhangheli: Cuvânt de laudă celor fără de trup Mihail 
şi Gavriil, alcătuit de Climent episcopul (BARms. sl. 301, ff. 221 v -225 47 ; 302, 

44 Sozomenos, Historia ecclesiastica, PG 67, 939C-942C; Nicephorum Callistus, 
Ecclesiasticae Historiae, lib VII, cap. L, PG 145,1330B. 

45 Joannes Scylitzes, Breviarum historicum, PG 122, 415A-B. 

46 Petre P. Panaitescu, Manuscrisele slave din biblioteca Academiei R.P.R., I, Ed. 
Academiei R.P.R., Bucureşti, 1959, pp. 397-400; Pantoleona diakona velikîia crkve, povest 
cudesm velikago i ves slavnago Mihaila arhistratiga [A lui Pantoleu (sic) diacon al Marii 
Biserici, Povestea minunilor marelui şi atotslăvitului arhistrateg Mihail], incipit: Velici 
i mnodzi i razlicni... cf. incipit latin Magnae et multae et variae sunt... (PG 140, 573B), 
respectiv cel grec MsyaĂai Kai noĂĂai Kai noiKiĂai... (BHG , II, s.v. Michael, 3). 

47 P. P. Panaitescu, Catalogul manuscriselor slavo-române şi slave din Biblioteca 
Academiei Române, II, Ed. Academiei Române, Bucureşti, 2003, pp. 9-16; provine din 

ff. 154-158 v48 ), Povestire despre minunile arhistrategului Mihail - autor 
neprecizat (BAR ms. sl. 152, ff. 9 V -14 49 ), Povestire despre minunile arhis¬ 
trategilor Mihail şi Gavriil în lăcaşul de la Sfântul Munte, numit Dochia- 
riu (BAR ms. sl. 152, ff. 14-18 v ; 312, ff. 262-274 50 ; 327, ff. 439 v -445 vS1 ), 
Povestirea descoperirii preacuviosului părintelui nostru Arhip, trăitorul în 
pustie şi priveghetorul întru tot slăvitului şi cinstitului lăcaş al arhanghelu¬ 
lui Mihail, de la Konieh (BAR ms. sl. 301, ff. 8-14 v ), Cuvânt la soborul celor 
fără de trup - autorul nefnnd menţionat (BAR ms. sl. 301 ff. 203 v -215 v ; 
302, ff.l41-150 v ), Cuvânt la soborul sfântului arhistrateg Mihail - nu se 
indică autorul (BAR ms. sl. 75, ff. 176 v -178 52 ), Cuvânt din cărţi sfinte şi 
despre puterile cereşti - din nou anonim (BAR, ms. sl. 298); există de 
asemenea şi omilii al căror conţinut atinge tangenţial problema mai 
amplă a minunilor arhanghelilor, ca de pildă Al celui între sfinţi părintelui 
nostru Ioan Gură de Aur, arhiepiscopul Constantinopolului: Cuvânt despre 
prorocii Iona şi Daniil şi despre cei trei copii şi despre pocăinţă, a fost rostit 
la intrarea în sfântul post 53 (BAR ms. sl. 73, ff. 166 v -175 v ), Al celui între 
sfinţi părintelui nostru Ioan Gură de Aur, arhiepiscopul Constantinop olului: 


Ţara Românească, este scris în slavona de redacţie sârbească. Incipit: Nasta praz(d)- 
noljubci... ; datat în sec. XV. 

48 Ibid., pp. 16-26; provine din Moldova, este scris în slavona mediobulgară. Incipit: 
Nasta praznoljubci...; datat în sec. XV. 

49 P. P. Panaitescu, Manuscrisele slave, pp. 200-210; provine de la Mănăstirea Neamţ, 
fiind scris chiar acolo, în slavona de redacţie sârbească. Incipit: Vz carstvo Nikifora 
Votaniata...; datat în sec. XV. 

50 P. P. Panaitescu, Catalogul manuscriselor slavo-române şi slave, pp. 60-62; provine 
din Ţara Românească, scris în slavona de redacţie sârbească. Incipit: Vz carstvo Nikifora 
Votaniata...; datat în sec. XVI-XVII. 

51 Ibid., p. 90-95; provine din Ţara Românească, scris în slavona de redacţie 
sârbească. Incipit: Vî carstvo Nikifora...; datat sec XVI. De remarcat faptul că acest 
incipit, omniprezent în variantele locale, nu se potriveşte cu cel din manuscrisul 
grec cod. Athon. Dochiar. 95, din secolul al XVI-lea: Aapnpă psv sopzrf Kai navpyvpig 
ar/pspov...; conf. BHG, II, s.v. Michael et Gabriel archangeli, B. 

52 P. P. Panaitescu, Manuscrisele slave, pp. 95-99; Evanghelie cu învăţături, de la 
sfârşitul sec. XVI. 

53 Ibid., pp.88-92; Sbornic scris probabil în Ţara Românească, în slavona 
mediobulgară, datat în sec. XV. 

Cuvânt precum că acelui care nu-şi face singur rău, nimeni nu-i poate dăuna 
şi Poveste despre cei tineri 54 (BAR ms. si. 308, ff. 62 v -83), Al preacuviosului 
părintelui nostru Efrem Şirul, Despre prorocul Daniil şi despre cei trei coconi 
şi despre cei ce spun că vremea este rea şi nu ne putem mântui (BAR ms. 
sl. 302, ff. 209 v -211 bis ), Al lui Chirii, arhiepiscopul Alexandriei: Cuvânt la 
săvârşirea din viaţă a celor trei sfinţi coconi şi a lui Daniil prorocul (BAR, ms. 
sl. 302, ff. 211 bls -214 v ) şi Al lui Grigore al Nyssei, Cuvânt în care (se spune): 
„Şi iată îngerul s-a arătat în vis lui Iosif, zicând «Scoală-te, ia pruncul şi pe 
mama Lui şi fugi în Egipt şi stai acolo până ce-ţi voi spune»” (BAR ms. sl. 
301, ff. 547 v -551; 302, ff. 283 v -286 v ). O importanţă aparte o au textele 
cărţilor de cult, mai ales antologhioanele cu slujbe de sfinţi, printre care 
şi cea a soborului arhanghelilor (BARms. sl. 115 55 ; 252 56 ; 253, ff. 6-18 57 ; 
273, ff. 28-66 v5S ; 280, ff. 73-99 v59 ), mineiele, care cuprind şi ele de obicei 
asemenea slujbe, dimpreună cu un material omiletic rămas încă necer¬ 
cetat (BAR ms. sl. 257 60 , 258 61 , 264 62 , 278 63 , 287 64 ,489 65 ), şi cărţile de 
rugăciuni, care reflectă gradul de venerare a arhanghelilor (BAR ms. sl. 

54 P. P. Panaitescu, Catalogul manuscriselor slavo-romăne şi slave, pp. 49-53; 
manuscrisul provine din Ţara Românească, este scris în slavona de redacţie sârbească 
şi este datat în sec. XVI. 

55 P. P. Panaitescu, Manuscrisele slave, p. 142, scris în slavona mediobulgară, provine 
din Moldova, datat în sec. XVI. 

56 Ibid., pp. 350-351, slavonă mediobulgară, provine din Transilavania, datat în 
sec. XVI. 

57 Ibid., p. 352, slavonă de redacţie sârbească, provine din Ţara Românească, datat 
sfârşit în sec. XVI-început de sec. XVII. 

58 Ibid., p. 373, slavonă mediobulgară, provine din Ţara Românească, datat în 
sec. XVI. 

59 Ibid., pp. 375-376, slavonă mediobulgară, provine din Moldova, datat în 
sec. XVI. 

60 Ibid., p. 355, slavonă sârbească, provine din Ţara Românească, datat în sec. XV-XVI. 

61 Ibid., p. 355, slavonă sârbească, provine din Ţara Românească, datat în sec. XVI-XVII. 

62 Ibid., p. 359, slavonă sârbească, provine din Ţara Românească, datat în sec. XVI. 

63 Ibid., p. 373, slavonă mediobulgară, provine din Ţara Românească, datat în sec. XVI. 

64 Ibid., p. 385, slavonă sârbească, provine din Ţara Românească, datat în sec. XVI. 

65 P. P. Panaitescu, Catalogul manuscriselor slavo-romăne şi slave, pp. 319-320, slavonă 
mediobulgară, provine din Moldova, datat în sec. XVII, ante 1628. 


io8 


VLAD BEDROS 


215 66 , 219 67 , 415 68 , 549 69 ). Un interes particular îl prezintă frecvenţa 
unui Canon de rugăciune împreună a Treimii, Arhanghelului, înainte mergă¬ 
torului, lui Nicolae şi Născătoarei de Dumnezeu, cu atât mai mult cu cât 
acest text, dimpreună cu Cinstitul paraclis al Sfinţilor Arhangheli Mihail şi 
Gavriil, este inserat într-o Psaltire din 1579 70 (BAR ms. sl. 103, ff. 141 v - 
145 - Paraclisul 71 ,145 v 148 - Canonul 72 ). 

Problema circulaţiei acestei literaturi de certă obârşie bizantină pe teri¬ 
toriul românesc se înscrie în discuţia mai amplă legată de natura rela¬ 
ţiilor dintre cultura noastră şi Bizanţ, atingând de asemenea un aspect 
conex al acestei discuţii, respectiv relaţiile eclesiastice dintre cele două 
civilizaţii, întrucât suntem în faţa unor texte a căror pătrundere a fost 
eminamente legată de activitatea centrelor spirituale ale statelor româ¬ 
ne, în cadrul unor relaţii preferenţiale cu anumite focare de iradiere a 
influenţei bizantine pe căi religioase şi artistice. 

In finalul acestei succinte prezentări a problemelor legate de sursele 
reprezentărilor minunilor arhanghelilor în arta moldovenească, merită 
atenţie o ipoteză referitoare la circulaţia unui text fundamental pentru 
acest ciclu hagiografic, omilia lui Pantaleon Povestire despre minunile 
preamăritului arhanghel Mihail. Acest text, pentru a cărui amplă răspân¬ 
dire stau mărturie şase manuscrise în biblioteca din Paris şi paispreze¬ 
ce la Vatican 73 , a fost publicat într-o versiune latină de Migne, dar şi în 


66 P. P. Panaitescu, Manuscrisele slave, p. 310. 

67 Ibid., pp. 316-318, slavă mediobulgară, provine din Moldova, datat în sec. XVI. 

68 P. P. Panaitescu, Catalogul manuscriselor slavo-romăne şi slave, pp. 226-229, 
slavonă mediobulgară, provine din Ţara Românească (copist: monahul Theoctist), 
datat în sec. XVI. 

69 Ibid., pp. 397-399, slavonă mediobulgară, provine din Moldova datat în sec. XVII. 

70 P. P. Panaitescu, Manuscrisele slave, pp. 130-133, din Moldova. 

71 Acesta reapare în ms. sl. 549, ff. 60-67 v . 

72 Acesta reapare în ms. sl. 219, ff. 47-51; 415, ff. 207 v -213; 549, ff. 89-94, fiind 
însoţit de un Canon de rugă către îngerul păzitor (în ms. sl. 219, ff. 30 v -35; 415, ff. 
213-219), canon care apare separat în ms. sl. 215, ff. 244 v -248; în ms. sl. 415, f. 224, li 
se adaugă şi o Rugăciune către îngerul său. 

73 C. Mango, „St. Michael and Attis”, p. 47, n. 15; F. Halkin, Inedites byzantines 
d’Ochrida, Candie etMoscou, Subsidia Hagiographica 38, Bruxelles, 1963, p. 147. 

greacă, fragmentar din păcate, de către Franţois Halkin 74 ; această versi¬ 
une greacă este de fapt un manuscris identificat de eruditul bollandist 
la Ohrida, (ms. 50). Lucrul nu este lipsit de importanţă, având în vedere 
faptul că altă scriere referitoare la minunile arhanghelilor provenind 
din biblioteca ohridană şi, de această dată, redactată chiar în acest sediu 
arhiepiscopal, Enkomionul sfântului Clement, s-a bucurat de o circula¬ 
ţie bine atestată în ţările române (vezi supra), fiind copiată chiar în 
Moldova, în secolul alXV-lea (BAR ms. sl. 302, ff. 154-158 v ). Pe de altă 
parte, posibilele legături canonice ale Bisericii Moldovei cu Ohrida 75 - o 

74 F. Halkin, Inedites byzantines - Ohrid Ms. 50, Homelie pour la fete des anges. 

75 Legături reflectate de tradiţia românescă şi în sprijinul cărora poate fi invocat un 
schimb de scrisori între Ştefan cel Mare şi titularul contemporan al scaunului ohridan, 
Dorotei, corespondenţă descoperită de slavistul rus Viktor Grigorovic şi publicată de 
el în Vremennik imperatorskago moskovskago obscestva istorii i drevnostei rosiîskih din 
1850, iar ulterior de Vladimir Kacanovskij în Starine al Academiei croate, în 1880, 
şi de Ştefan-Stoica Nicolaescu în Documente slavo-romăne cu privire la relaţiile Ţării 
Româneşti şi Moldovei cu Ardealul în secolele XV-XVI, Bucureşti, 1905, pp. 126-129; în 
traducere românească, scrisorile au fost publicate în Magazinul istoric pentru Dacia, I 
(1845), pp. 277-278. Originalitatea corespondenţei a fost contestată de Ioan Bogdan, 
„Corespondenţa lui Ştefan cel Mare cu arhiepiscopul de Ohrida, an 1456/57”, Buletinul 
Comisiei Istorice a României, I (1915), pp. 106-122, dar, în viziunea altor învăţaţi - 
Jurdan Trifonov, Ivan Snegarov - legăturile moldo-ohridane reprezintă o certitudine. 
Un adversar al ipotezei dependenţei de Ohrida a fost Michel Laskaris - „Joachim 
metropolite de Moldavie et Ies relations de l’Eglise moldave avec le Patriarcat de Pec 
et l’archeveche dAchris au XV e siecle”, Bulletin de la Section Historique de VAcademie 
Roumaine, XIII (1927), pp. 129-159; apropiat de poziţia sa este şi articolul lui Răzvan 
Theodorescu, „Implications Balkaniques aux debuts de la Metropole de Moldavie. Une 
hypothese”, Revue Roumaine d’Histoire, 25/4 (1986), pp. 267-286. în 1947 Alexandru 
Elian lua însă o poziţie favorabilă ipotezei dependenţei ierarhice, măcar nominale, 
de Ohrida, printr-o comunicare făcută în 1947, al cărei text mi-a fost accesibil 
prin amabilitatea domnului prof. Şerban-Nicolae Tanaşoca, în prezent domnia sa 
pregătind o ediţie a acestuia; cf. A. Elian, „Legăturile Ungrovlahiei cu Patriarhia de 
Constantinopole şi cu celelalte Biserici ortodoxe”, Biserica Ortodoxă Română, 62 
(1959), p. 910. Elian face în primul rând o drastică respingere a argumentelor cu care I. 
Bogdan încercase să infirme autenticitatea corespondenţei lui Ştefan cel Mare, iar apoi 
argumentează că Teoctist va fi fost hirotonit la Pec, dar, în virtutea trecerii, cel mai 

ipoteză tot mai puţin reevaluată 76 - ar fi putut favoriza pătrunderea, 
alături de opusculul sfântului Clement, şi a scrierii diaconului Panta- 
leon, a cărei circulaţie în Ţara Românească în acest interval este sigură 
(BAR ms. sl. 298, ff. 113 v -117 v ). Din nefericire, în aşteptarea ediţiilor 
textelor slavo-române şi a paralelelor cu originalele greceşti, suntem 
constrânşi să ne limităm la conjecturi în privinţa circulaţiei manuscri¬ 
selor. Situaţia se complică în ceea ce priveşte materialul euchologiilor şi 
cărţilor de slujbă; deşi este atestată existenţa în Moldova a unui Paradis 
al arhanghelilor încă din ultimul sfert al veacului al XVI-lea, deşi rugă¬ 
ciuni adresate lor sau slujbe pentru zilele dedicate puterilor cereşti de 
calendarul Bisericii, apar în manuscrise încă din secolul al XV-lea, nu 
putem totuşi să evaluăm nivelul interferenţei liturgicii şi devoţiunii cu 
practica artistică, întrucât, datorită schimbărilor intervenite în slujirea 
Bisericii, se impune precauţia de a cerceta textele vechi, care adeseori 
pot prezenta variante diferite faţă de practica liturgică actuală. 


târziu în 1459, a acestui scaun sub ascultarea Ohridei, Moldova intră în orbita fostei 
Iustiniane Prima, fapt dovedit de includerea lui Prohor în pomelnicul de la Bistriţa, în 
cadrul căruia el este singurul ierarh străin. Sub succesorii lui Dorotei, îndeosebi sub 
Prohor, Ohrida va cunoaşte o înflorire deosebită a culturii slavone. Chiar dacă după 
1557, prin reînfiinţarea Patriarhatului de Pec/Ipek, situaţia se înrăutăţeşte, Ohrida 
îşi păstrează dependenţele canonice devenite tradiţionale (inclusiv Moldova), care se 
găsesc chiar confirmate de ceilalţi mari ierarhi ai epocii - patriarhii Constantinopolului 
şi Alexandriei. Existenţa unor legături între Moldova şi Ohrida mai târziu, în secolul 
al XVI-lea, a fost evidenţiată de Mihai Maxim, în articolul „Les relations des Pays 
roumains avec larcheveche d’Ohrid â la lumiere de documents turcs inedits”, Revue des 
Etudes Sud-Este Europeenes, XIX/4 (1981) p. 653-671. Pentru o istorie a arhiepiscopiei 
de Ohrida, I. Snegarov, Istorija na Ohridskata arhiepiskopija-patriarsija ote padaneto i 
pode turcite do nejnoto uniscozenie (1439-1767), Pecatnica P. Gluskov, Sofia, 1932. 

76 Este cunoscută disputa în jurul pretinsei autocefalii a Moldovei în intervalul 
de după Conciliul din Ferrara-Florenţa, ipoteză căreia i s-a contrapus o posibilă 
dependenţă de Patriarhia ecumenică; v. Liviu Pilat, Intre Roma şi Bizanţ. Societate şi 
putere în Moldova (secolele XIV-XVI), Iaşi, 2008, cap. 2.2 „Autocefalia”, pp. 357-386, cf. 
Dan Ioan Mureşan, „Bizanţ fără Bizanţ? Un bilanţ”, Studii şi Materiale de Istorie Medie, 
XXVI (2008), pp. 285-324. 

Ciclurile minunilor arhanghelilor păstrate din arta secolului 
al XVI-lea în Moldova 

MĂŞCĂTEŞTI: Icoana Sfinţilor Arhangheli Mihail şi Gavriil (1525-1527) 
[fig. 1]. Donaţia vistiernicului Teodor, provine de la biserica din Măşcă- 
teşti, judeţul Neamţ. (Laterala stângă) Soborul Sfinţilor Arhangheli, Scara 
lui Iacov, Pocăinţa lui David, Lupta lui Iacov cu îngerul, Viziunea sfântului 
împărat Constantin (I), Oprirea lui Valaam; (laterala dreaptă) Filoxenia lui 
Avraam, Daniil în groapa cu lei, hrănit de înger, Viziunea lui Iisus Navi, Cei 
trei tineri în cuptor, Distrugerea armatei asiriene, Miracolul de la Chonae. 
HUMOR: Icoana Sfântului Arhanghel Mihail, al doilea sfert al secolului al 
XVI-lea [fig-2] . Din registrul icoanelor împărăteşti al iconostasului biseri¬ 
cii mănăstirii. Scene: (laterala stângă) Filoxenia lui Avraam, Cei trei tineri 
în cuptor, Viziunea Sfântului împărat Constantin (II), Viziunea lui Iisus 
Navi, Lâna lui Ghedeon, Miracolul de la Chonae; (laterala stângă) Soborul 
Sfinţilor Arhangheli, Pocăinţa lui David, Daniil în groapa cu lei, hrănit de 
Avacum adus de înger, Scara lui Iacov, Viziunea Sfântului împărat Constan¬ 
tin (I), Oprirea lui Valaam. 

HUMOR: Gropniţa bisericii mănăstirii, 1535, frescă. (Peretele vestic) 
Filoxenia lui Avraam, Soborul Sfinţilor Arhangheli, Distrugerea armatei 
asiriene [fig- 3], Scara lui Iacov; (turnul scării către tainiţă) Oprirea lui 
Valaam, Lupta lui Iacov cu îngerul; (peretele nordic) Pocăinţa lui David; 
(peretele estic) Miracolul de la Chonae, Lâna lui Ghedeon, Viziunea lui 
Iisus Navi [fig- 4], Viziunea Sfântului împărat Constantin (II), Cei trei 
tineri în cuptor [fig 5]; (glaful ferestrei sudice) Lupta cu diavolul pentru 
trupul lui Moise [fig. 6], Daniil în groapa cu lei, hrănit de înger. 
MOLDOVIŢA: Exonarthexul bisericii mănăstirii, 1537, frescă. Miracolul 
de la Chonae, Filoxenia lui Avraam, Soborul Sfinţilor Arhangheli, Viziunea 
Sfântului împărat Constantin (I) [fig. 7], Pocăinţa lui David, Oprirea lui 
Valaam, Cei trei tineri în cuptor, Lupta cu diavolul pentru trupul lui Moise, 
Viziunea Sfântului împărat Constantin (II) [fig. 8], Viziunea lui Iisus Navi, 
Lâna lui Ghedeon, Distrugerea armatei asiriene, Miracolul de la Dochiariu. 
NEAMŢ: Gangul de intrare, Frescă, cu repictări masive din secolul al XlX-lea. 
Distrugerea armatei asiriene, Filoxenia lui Avraam, Viziunea lui Iisus Navi, 
Viziunea lui Agar în deşert, Sfântul Gheorghe înviind boul lui Glykerios, Scara 
lui Iacov, Pocăinţa lui David, Oprirea lui Valaam, Anapeson, Minunea de la 
Chonae, Soborul Sfinţilor Arhangheli, Viziunea Sfântului împărat Constantin (I). 
SUCEVIŢA: Exonarthexul bisericii mănăstirii, cca 1596, frescă. Scara lui 

[fig. 1] Icoana 
Sfinţilor Arhan¬ 
gheli, Măşcăteşti, 
Muzeul Mănăsti¬ 


rii Secu 

[fig.2] Icoana 
Sfântului Arhan¬ 
ghel Mihail, ico¬ 
nostasul bisericii 


Mănăstirii Humor 

Iacov, Lupta lui Iacov cu îngerul, Pocăinţa lui David, Viziunea lui Iisus Navi, 
îngerul îl împiedică pe împăratul Egiptului să se căsătorească cu Sara, înge¬ 
rul îi arată împăratului Iustin (sic) Sfânta Sofia [fig. 9], Filoxenia lui Avraam, 
Distrugerea Sodomei şi Gomorei [fig. 10], Lupta cu diavolul pentru trupul 
lui Moise, Potopul, Cei trei tineri în cuptor, Oprirea lui Valaam, Distrugerea 
armatei asiriene, Eliberarea Sfântului Petru. 

SUCEVIŢA: Icoana Sfântului Arhanghel Mihail, Sfârşitul secolului al XVI- 
lea - începutul secolului al XVII-lea (perioada domniei lui Ieremia Movilă, 
1595-1606) [fig. 11]. (Rama stângă) Soborul Sfinţilor Arhangheli, Scara 
lui Iacov, Lupta lui Iacov cu îngerul, Pocăinţă lui David, Viziunea lui Iisus 
Navi; (rama dreaptă) Potopul, Filoxenia lui Avraam, Viziunea lui Constantin 
(I), Cei trei tineri în cuptor; (rama superioară) Urcuşul lui Moise pe muntele 
Nebo, Lupta cu diavolul pentru trupul lui Moise. 

Ciclurile moldoveneşti ale minunilor arhanghelilor se remarcă prin selec¬ 
ţia deosebit de unitară şi constantă în timp, astfel încât, la sfârşitul seco¬ 
lului al XVI-lea, în ciuda unor sensibile schimbări, poate fi recunoscut un 
nucleu de scene veterotestamentare care alcătuiesc un fel de structură 
obligatorie în articularea seriei, lucru ce ar putea presupune existenţa 
unei surse literare comune, utilizată pe parcursul întregului interval. 
Astfel, Soborul Sfinţilor Arhangheli (absent doar în fresca de la Suceviţa), 
Filoxenia lui Avraam, Oprirea lui Valaam, Viziunea lui Iisus Navi [fig. 4], 
Pocăinţa lui David, Cei trei tineri în cuptor [fig- 5] şi Minunea de la Chonae 
reprezintă scene obligatorii, prezente în variante iconografice stabile atât 
în ciclurile murale cât şi în cele de icoane. Este vorba de scene cu o mare 
frecvenţă şi în ciclurile bizantine, ilustrând momente din Vechiul Testa¬ 
ment care au fost încă din timpuri străvechi puse în relaţie cu arhanghe¬ 
lii, cu Mihail în special. Scene cu o frecvenţă din nou mare, dar nu omni¬ 
prezente, sunt Distrugerea armatei asiriene [fig. 3], Daniil îngroapă cu lei, 
Lâna lui Ghedeon, Lupta cu diavolul pentru trupul lui Moise [fig. 6], Scara 
lui Iacov şi Lupta lui Iacov cu îngerul. Preferinţa pentru temele desprinse 
din Legea Veche este din nou vădită, completarea nucleului principal 
cu aceste subiecte secundare dând naştere unor variante de ciclu de-a 
lungul celui de-al doilea sfert al secolului al XVI-lea, în timp ce la sfâr¬ 
şitul veacului se face simţită o tendinţă enciclopedistă, ciclul mural de 

[fig. 3] Distru¬ 
gerea armatei 
asiriene, gropniţa 
bisericii Mănăsti¬ 
rii Humor 


[fig. 4] Viziunea 
lui Iisus Navi, 
gropniţa bise¬ 
ricii Mănăstirii 
Humor 



[fig. 5] Cei trei 
tineri în cuptor, 
gropniţa bisericii 
Mănăstirii Humor 


[fig. 6] Lupta cu dia¬ 
volul pentru trupul 
lui Moise, gropniţa 
bisericii Mănăstirii 


Humor 

la Suceviţa cuprinzând toate aceste teme tradiţionale moldoveneşti 77 . 
In al doilea rând, se observă că la sfârşitul secolului îşi fac apariţia o serie 
de teme noi, fără precedent în pictura din Moldova, unele dintre ele, în 
schimb, deosebit de populare în mediul rusesc 78 , a cărui influenţă asupra 
Moldovei la sfârşitul secolului al XVI-lea este cunoscută 79 . In această 
serie se înscriu reprezentările Potopului, Distrugerii Sodomei şi Gomorei 
[fig. 10], împiedicării împăratului Egiptului să o ia de soţie pe Sara, Urcuşu¬ 
lui lui Moise pe Nebo şi Eliberării lui Petru din temniţă. 

O a treia observaţie se leagă de interdependenţa acestor cicluri, nu numai 
prin selecţia iconografică dar şi prin vehicularea unor scheme iconogra¬ 
fice înrudite, ceea ce conferă un puternic aer personal, original, acestor 
ilustrări. 

în fine, cea mai puternică notă de originalitate a acestor cicluri ale Arhan¬ 
ghelilor este integrarea revelaţiilor Sfântului împărat Constantin printre 
minunile lor 80 [fig. 7 şi 8], gest iconografic înrudit probabil prin semni¬ 
ficaţie cu tema Cavalcadei Sfinţilor militari reprezentată în narthexul de la 
Pătrăuţi 81 , în atmosfera de „cruciadă orientală” 82 care a domnit la curtea 

77 Marina-Ileana Sabados, „La peinture d’icones au temps de Pierre Rareş”, 
Revue Roumaine d’Histoire de VArt. Serie Beaux-Arts, t. XXXI (1994), pp. 44-48; idem, 
„Iconografie şi stil în pictura din Moldova secolului al XVI-lea. Fresca, pictura pe 
lemn, miniatura. Vedere comparativă”, Ars Transilvaniae, III (1993), pp. 50-51; idem, 
„Icones Roumaines de XVI e siecle illustrand des cycles hagiographiques”, Iztkustvo/ 
Art in Bulgaria, 33-34 (1996), pp. 40-43; Constanţa Costea, „La sfârşitul unui secol 
de erudiţie: pictura de icoane din Moldova în timpul lui Ieremia Movilă. Ambianţa 
Suceviţei”, Ars Transilvaniae, III (1993), pp. 87-88. 

78 M.-I. Sabados, „Icones Roumaines de XVI e siecle”, p. 40. 

79 C. Costea, „Naosul Suceviţei”, Artă românească. Artă europeană. Centenar Virgil 
Vătăşianu, Muzeul Ţării Crişurilor, Oradea, 2002, pp. 105-112 passim; Andre Grabar, 
„L’Expansion de la peinture russe au XVI e et XVII 6 siecles”, Annales de ITnstitut 
Kondakov, IX (1939), republicat în LArt de la fin de Vantiquite et du Moyen Age, College de 
France, Paris, 1968, II, pp. 939-963 passim. 

80 M.-I. Sabados, „La peinture d’icones”, pp. 45-48, idem, „Icones Roumaines de XVI e 
siecle”, pp. 41-43, C. Costea, Ambianţa Suceviţei, p. 87. 

81 Idem, „La peinture d’icones”, p. 48, idem, „Icones Roumaines de XVI e siecle”, pp. 42-43. 

82 A. Grabar, „Les croisades de l’Europe Orientale dans l’art”, Melanges Charles Diehl, 
III, Paris, 1930, republicat în LArt de la fin de Vantiquite I, pp. 169-175 passim. 

[fig. 7] O viziune a 
Sfântului împărat Con¬ 
stantin, exonartexul 
bisericii Mănăstirii 
Moldoviţa 



[fig. 8] Altă viziune 
a Sfântului împărat 
Constantin, exonartexul 
bisericii Mănăstirii 
Moldoviţa 


de la Suceava o vreme relativ îndelungată. Asocierea lui Mihail cu sfinţii 
militari, apărută în acest context, se prelungeşte în iconografia moldove¬ 
nească prin integrarea Arhanghelului Mihail în rândul acestora, cum este 
cazul, de pildă, în naosul Probotei. 

Trebuie însă menţionat că relaţia strânsă a împăratului cu figura Arhan¬ 
ghelului nu reprezintă neapărat un aspect straniu, întrucât o venerabilă 
tradiţie bizantină, consemnată de Malalas şi Sozomen, vorbeşte despre 
ctitorirea bisericii Arhanghelului de la Sosthenion (unul dintre cele mai 
importante centre de cult ale acestuia) de către împăratul Constantin, în 
urma unei viziuni 83 din timpul marşului spre Bizanţ. Această legendă a 
fost şi ea recepţionată de cultura românească, dar într-o perioadă mult 
mai târzie decât reprezentările care fac interesul studiului de faţă 84 . 

83 C. Mango, „St Michael and Attis”, 58-60. 

84 în BAR ms. rom. 3324, ff. 178-180, din 1781 (Gabriel Ştrempel, Catalogul 

[fig. 9] îngerul îi 
arată împăra¬ 
tului Iustinian 
Sfânta Sofia, 
exonartexul 
bisericii Mănăs¬ 
tirii Suceviţa 



[fig. 10] Distru¬ 
gerea Sodomei 
şi Gomorei, 
pridvorul bise¬ 
ricii Mănăstirii 
Suceviţa, cca 
1596 

Pentru a ne convinge de particularităţile variantelor moldoveneşti ale 
ciclurilor arhanghelilor este suficient să le comparăm cu aria învecinată 
de activitate artistică ortodoxă, cu care Moldova a întreţinut puternice 
relaţii; este vorba despre zona Ruteniei, în care frecvenţa icoanelor cu 
ciclu hagiografic dedicate Arhanghelului Mihail este destul de mare 85 . 
Aceste icoane de tip „carpatic” se particularizează prin dispunerea 
scenelor pe trei laturi, înglobând şi latura inferioară în desfăşurarea 
naraţiunii (formulă de compromis între varianta naraţiunii bogate, 
ocolind câmpul central pe toate cele patru laturi, formulă preferată 
îndeosebi în Rusia, şi laconismul moldovenilor, care se mulţumesc să 
utilizeze narativ doar cele două laturi verticale ale panoului). Selec¬ 
ţia iconografică a icoanelor carpatice pune în evidenţă un ataşament 
faţă de reprezentări cu caracter dramatic, cum ar fi Izgonirea din Rai, 
Jertfa lui Avraam, Distrugerea Sodomei sau înecarea oştirii lui Faraon în 
Marea Roşie 86 . In opoziţie cu o asemenea viziune, moldovenii preferă 
teme mai puţin tensionate, iar dacă acestea îşi fac intrarea spre sfâr¬ 
şitul secolului, lucrul se petrece sub semnul influenţei ruse. In arealul 
rusesc, ciclul minunilor arhanghelilor a luat o fizionomie aparte, prin 
preferinţa vădită pentru tematica încărcată de patos, bogată în viziuni, 
dintre care unele pun în valoare caracterul înfricoşător al Arhanghe¬ 
lilor, îndeosebi al arhistrategului Mihail: Potopul, Profeţia lui Ezekiil, 
Viziunea apocaliptică a Prorocului Daniil, Lupta cu diavolul pentru trupul 


manuscriselor româneşti, Bucureşti, 1987, III, pp. 86-87). 

85 Este vorba mai ales de zona Ruteniei Roşii, dimpreună cu Przemysl şi Sanok, 
unde populaţia, foarte amestecată, era dominată de românii stabiliţi încă din secolul al 
XI V-lea; legăturile artistice ale acestei zone sunt în principal cu atelierele moldoveneşti; 
Janina Klosinska, îkony, Cracovia, 1973, pp. 16-23; autoarea propune pentru icoanele 
lucrate în acest mediu epitetul de „carpatice”. 

86 Ştefan Tkăc, îkony zo 16-19 storocîa na severovychodnom Slovensku, Tatran, 1980, 
cat. 94 (sec. XVI, de la biserica din Rovne, azi la Muzeul din Bardejov); J. Klosinska, 
Ikonen aus Polen, Warsaw, 1989, nr. 63 (a doua jumătate a secolului al XVI-lea, Muzeul 
Naţional din Krakovia), nr. 65 (1631, din satul Szczawnik, azi la Muzeul din S^cz); 
Vasyl’ Otkovich, Vasyl’ Pylyp’iuk, „Light and Shadow”, Ukranian Icon XIV-XVIII 
Centuries, from the Collection ofthe National Museum in Lviv, Svitlo 1 tin’, Lviv, 1999, p. 
17 (sec. XIV, din satul Storona, regiunea Lviv), p. 51 (1560, din oraşul Dolyna, regiunea 
Ivano -Frankivsk). 

lui Moise, Eliberarea lui Petru, Viziunea lui Pahomie, Distrugerea Sodo- 
mei 87 . După cum se poate observa, dintre aceste subiecte, doar Lupta 
cu diavolul pentru trupul lui Moise apare în ciclurile din al doilea sfert 
al secolului al XVI-lea în Moldova, datorită semnificaţiei ei protectoa¬ 
re, şi nici măcar la sfârşitul veacului influenţa rusă nu va introduce în 
întregime această tematică proprie, dislocând tradiţia locală; aceasta se 
va conserva, înglobând însă teme specific ruseşti ( Potopul , Distrugerea 
Sodomei, Eliberarea lui Petru). Cel mai semnificativ fapt care probează 
fidelitatea faţă de o tradiţie a reprezentării minunilor Arhanghelilor 
în „ambianţa Suceviţei” este reluarea în icoană a scenei din exonart- 
hexul bisericii, reprezentând viziunea lui Iustinian - alegerea Sfintei 
Sofii [fig- 9] (caz unic la rândul lui, dar care ar putea fi pus probabil în 
legătură cu tematica sofianică atât de cultivată de erudiţii iconografi 
de la Suceviţa) -, descrisă însă limpede prin inscripţie drept viziunea 
împăratului Constantin 88 . 

Ciclurile murale ale Arhanghelilor se desfăşoară în exonarthexuri, în 
relaţie directă cu tema Judecăţii de Apoi, care ocupă îndeobşte întregul 
perete răsăritean al acestor spaţii. Reprezentările minunilor lor sunt 
dublate de alte cicluri hagiografice. La Moldoviţa, doar Viaţa Sfântului 
Nicolae însoţeşte seria miracolelor, dar la Suceviţa, pe fundalul tendin¬ 
ţei enciclopedice de care vorbeam, accentul hagiografic creşte; sunt 
reprezentate, alături de faptele Arhanghelilor, vieţile Sfinţilor Ioan 
Botezătorul şi Ioan cel Nou. Sensul acestor reprezentări, în contextul 
eshatologic datorat afrontării cu ampla temă a Judecăţii, pare a accen¬ 
tua în principal funcţia de intercesori a arhanghelilor, în special a lui 
Mihail, al cărui rol de protector ţine de cea mai veche tradiţie iudeo- 
creştină, cu timpul adăugându-i-se şi atributul de înger psihopomp 89 . 
Era aşadar firesc să întâlnim un ciclu al arhanghelilor în contextul 
iconografic prin excelenţă funerar al unei gropniţe, la Humor. Nota de 
originalitate a acestei serii de reprezentări constă în organizarea scene¬ 
lor de aşa natură încât în imediata vecinătate a mormântului ctitorului 

87 Viktor N. Lazarev, Moskow School of Icon-Painting, Iskusstvo, Moscova, 1971, 
fig. 51. 

88 C. Costea, Ambianţa Suceviţei, p. 87; M.-I. Sabados, „Icones Roumaines de XVI e 
siecle”, p. 42. 

89 „Les Anges Psychopompes”, DACL, 1/2,1924, 2130-2141. 

[fig. 11] Icoana 
Sfântului Ar¬ 
hanghel Mihail, 
sec. XVI- XVII, 
colecţie parti¬ 
culară 


Teodor Bubuiog se află tocmai scenele cu maximă conotaţie apotro- 
paică şi funerară 90 . In glaful ferestrei de deasupra arcosoliului se află 
ilustrările Luptei cu diavolul pentru trupul lui Moise [fig. 6] şi a lui Daniil 
în groapa cu lei, în timp ce spre răsărit sunt reprezentaţi Cei trei tineri 
în cuptor [fig- 5], scenă a cărei semnificaţie funerară străveche este 
reactualizată, deşi predomină în continuare sensul treimic, dezvoltat 
de comentariile teologice medievale, prin punerea în pandant a acestei 
reprezentări cu cea a Filoxeniei lui Avraam, ilustrată spre vest. Intenţia 
de a constitui un micro-ciclu funerar în zona de deasupra mormântului 
ctitorului este vădită şi de selecţia în zona de sud a scenelor din Viaţa 

90 Ecaterina Cincheza Buculei, „Programul iconografic al gropniţelor moldoveneşti 
(secolul al XVI-lea)”, Centenar Virgil Vătăşianu, pp. 90-91. 








122 


VLAD BEDROS 


Maicii Domnului, celălalt ciclu hagiografic reprezentat în gropniţa de 
la Humor; în registrul al doilea, spre răsărit, este reprezentată tema 
Anapeson 91 , în timp ce în glaf, în jumătatea estică superioară, întâlnim o 
temă foarte rară, dar cu evidentă conotaţie funerară: Rugăciunea Maicii 
Domnului pe Muntele Măslinilor. Silueta Fecioarei în proskineză chiar 
deasupra arcosoliului aproape că nu necesită comentarii suplimentare; 
iconograful a organizat cu pricepere un ansamblu funerar sui generis 
combinând ingenios scene referitoare la cei mai eficienţi intercesori, 
în viziunea devoţiunii creştine 92 , mai ales în forma ei cea mai sinceră 
şi directă, exprimată în mediile monahale şi, probabil, cele populare. 
Reprezentări diverse ale arhanghelilor întâlnite în arta moldovenească 

91 A cărei semnificaţie funerară se datorează asocierii cu liturgica Săptămânii 
Patimilor, v. Bronislav Todic, „Anapeson. Iconographie et signification du theme”, 
Byzantion , 64 (1999), 134-165; asocierea unui ciclu al arhanghelilor cu reprezentările 
temelor Anapeson şi Tronul hetimasiei apare mai de timpuriu în arta moldovenească, 
la Bălineşti. Datarea acestor picturi şi mai ales dificultăţile de identificare a scenelor 
datorită condiţiilor de conservare scot acest ciclu din discuţia de faţă; pentru 
identificări, a se vedea Corina Popa, Bălineşti , Meridiane, Bucureşti, 1981, pl. pp. 22-23; 
cf. Sorin Ulea, „La peinture exterieure moldave: ou, quand et comment est-elle aparue”, 
Revue Roumaine d’Histoire, XXIII/4 (1984), n. 13, cu multe identificări surprinzătoare, 
dar care ar trebui să aştepte, în vederea confirmării, curăţarea murdăriei aderente care 
face ilizibile scenele acestui ciclu. E. C. Buculei propune ipoteza seducătoare a difuziunii 
acestei iconografii funerare care combină minuni ale arhanghelului cu Anapeson de 
la Bălineşti la Humor şi prin intermediul relaţiilor de rudenie dintre Tăutu, ctitorul 
Bălineştiului, şi Bubuiog, ginerele său, ctitor la Humor. Adăugăm că punerea înalţilor 
demnitari sub protecţia Arhanghelului este o practică întâlnită în tradiţia bizantină, a 
cărei receptare în Moldova pare certificată de faptul că marele vistiernic Dan donează 
şi el o icoană cu scene laterale a Arhanghelilor, la Măşcăteşti. Ca ultimă observaţie, 
menţionăm integrarea temei Anapeson în ciclul miracolelor Arhanghelilor de la Neamţ, 
dimpreună cu un miracol al Sfântului Gheorghe, învierea boului lui Glykerie. 

92 De fapt aceasta este metoda prin care iau naştere iconografiile funerare. In arta 
creştină neexistând o temă cu semnificaţie funerară independentă, tematica funerară 
se constituie prin juxtapuneri de imagini cu valenţe de acest tip, împrumutate din alte 
cicluri. Gordana Bahic, Les chapelles annexes de Veglise byzantine. Fonction liturgique et 
programmes iconographiques, Klincksieck: Bibliotheque des cahiers archeologiques 3, Paris, 
1969, p. 162. 

certifică faptul că una dintre funcţiile principale ale acestora în viziu¬ 
nea acestei devoţiuni nesofisticate este aceea de protecţie permanentă, 
mai ales în virtutea reputaţiei lui Mihail de biruitor al lui Satan atât illo 
tempore, în momentul căderii luciferice, moment comemorat de Biseri¬ 
că prin sărbătoarea Soborului Sfinţilor Arhangheli, pe 8 noiembrie, cea 
mai importantă dintre datele rezervate de calendarul religios creştin 
Arhanghelilor în frunte cu arhistrategul oştirilor cereşti, cât şi la ulti¬ 
ma împlinire a vremurilor când, în confruntarea finală dintre antichrist 
şi puterile îngereşti, Mihail va zdrobi definitiv forţele demonice 93 . 
Această credinţă a generat o direcţie aparte de venerare a arhanghe¬ 
lilor, mai ales a cuplului Mihail-Gavriil, ca gardieni cu rost apotropaic, 
păzind accesele în spaţiul sacru al naosului 94 (iconografia acesta, cris¬ 
talizată încă de la sfârşitul Bizanţului, este atât de tradiţională încât în 
Moldova îi întâlnim cu regularitate pe cei doi flancând trecerea dintre 
narthex spre naos, inclusiv la bisericile cu gropniţă, unde intercala¬ 
rea acestui spaţiu funerar ar fi impus totuşi deplasarea „gardienilor” 
în dreptul accesului dinspre gropniţă spre naos - păstrarea lor putând 
totuşi indica o preocupare aparte pentru asigurarea unei protecţii a 
mormintelor; un caz special este cel de la Probota [fig. 12], unde aceşti 
gardieni sunt dublaţi, în glaful uşii, de o foarte amplă cruce-criptogra- 
mă, a cărei funcţie apotropaică este cunoscută 95 ). Un interes deosebit 
îl prezintă în acest sens un detaliu al picturii exterioare de la Voroneţ 
unde, pe absidele de nord şi de sud, deasupra ferestrelor, sunt reprezen¬ 
taţi Arhanghelul Mihail şi dreptul Simeon cu Pruncul Hristos (reprezentare 
concisă a Aducerii la Templu), la sud [fig. 13], respectiv un alt Arhanghel 
(inscripţia, foarte ştearsă, pare totuşi a fi Gavriil ) şi Ioan Botezătorul 
înger în Trup, la nord. 

Arhanghelii s-au bucurat de asemenea de o veneraţie aparte în mediul 
monahal, în virtutea tradiţionalei asocieri a ascezei cu „viaţa îngeres- 
că”; din acest punct de vedere, invocând din nou cazul picturii exteri- 

93 E. C. Buculei, „Programul iconografic al gropniţelor moldoveneşti”, p. 91. 

94 Ioana Iancovescu, „L’Iconographie des entrees d’apres des monuments de 
Roumanie et de Bulgarie”, Iztkustvo/Art in Bulgaria, 33-34 (1996), p. 23; autoarea 
propune pentru această ipostază denumirea sugestivă de paznici ai pragului. 

95 G. Babic, „Les croix â cryptogrammes peintes dans Ies eglises serbes de XIII 6 et 
XIV e siecles”, Byzance et les Slaves. Etudes de civilisation. Melanges Ivan Dujcev, Paris, f.a. 


124 


VLAD BEDROS 


oare, subliniem frecvenţa cu care este reprezentată Viziunea Sfântului 
Pahomie în cadrul cinului de sfinţi monahi care încheie, în zona infe¬ 
rioară, registrele Marii rugăciuni (Duminicii tuturor Sfinţilor, conform 
identificării Taniei Velmans 96 ) reprezentată pe abside. Având în vedere 
importanţa acestui sfânt, întemeietor al vieţii de obşte, este firesc ca 
scena care ne preocupă să apară în locuri bine vizibile, foarte aproape 
de axul absidei răsăritene, adeseori pe exteriorul diaconiconului [fig. 
14]. Uneori chiar şi în pictura interioară Viziunea înlocuieşte portretul 
frontal al sfântului [fig. 15], fapt ce dovedeşte interesul aparte pentru 
hagiografie al mediilor moldoveneşti, care au cunoscut aşadar în tota¬ 
litate, se pare, minunile atribuite Arhanghelilor şi în speţă lui Mihail, 
dar au preferat să facă o selecţie foarte personală în cazul ilustrării 
acestor miracole sub formă de ciclu hagiografic. Intr-adevăr, şi altă 
scenă care intră târziu în componenţa ciclului, sub efectul influenţei 
ruse şi al propensiunii enciclopedice, erudite, Eliberarea Sfântului Petru, 
era bine cunoscută iconografilor moldoveni, întrucât acest eveniment 
neotestamentar are propria dată de comemorare ( Venerarea lanţurilor 
Sfântului Petru - 16 ianuarie), apărând frecvent în Menologurile pictate 
în bisericile din Moldova 97 , cunoscute pentru bogăţia lor de scene. 
Câteva dintre minunile arhanghelilor intră de asemenea în componen¬ 
ţa Arborelui lui lesei, una dintre temele majore ale picturii exterioare din 
Moldova 98 . Este vorba despre Cei trei tineri în cuptor [fig. 16], Lâna lui 
Ghedeon şi Oprirea lui Valaam, aşadar scene dintre cele mai populare în 

96 Tania Velmans, „Message et coherence du programme iconographique des faţades 
peintes en Moldavie”, AIOOZTPQTON. Studieri zur Byzantinischen Kunst und Geschichte. 
Festschrift ftir Marceli Restle, Stuttgart 2000, pp. 296-308, mai ales 297 sqq. 

97 O reprezentare cu totul aparte, care nu a făcut însă tradiţie în Moldova, este cea 
din Menologul reprezentat în gropniţa de la Dobrovăţ, în care nu este reprezentată 
vreuna dintre variantele tradiţionale (secvenţa din închisoare, rugăciunea lui Petru 
sau venerarea lanţului) ci momentul în care Petru conştientizează, odată ieşit 
din temniţă, identitatea eliberatorului său. Aceasta nu este singura originalitate 
a Menologului de la Dobrovăţ, bogat în alte asemenea surprize; E. C. Buculei, „Le 
programme iconographique des peintures murales de la chambre des tombeaux de 
l’eglise du monastere de Dobrovăţ”, Cahiers Balcaniques, 21 (1994), p. 35. 

98 Michael D. Taylor, „A Historiated Tree of Jesee”, Dumbarton Oaks Papers, 34-35 
(1980-1981), pp. 132-134. 

[fig. 12] Sfinţii 
Arhangheli 
păzind intrarea 
în gropniţă, 
exonartexul 
bisericii Mănăs¬ 
tirii Probota 


cadrul ciclurilor iconografice de miracole. Nu ne putem opri acum asupra 
temei Arborelui în ansamblu; semnificaţia ei legată de dogma întrupării 
este bine cunoscută. Ceea ce interesează din perspectiva studiului de 
faţă este lumina pe care o aruncă asupra semnificaţiilor iconografice 
ale minunilor menţionate mai sus, integrarea lor în această compozi¬ 
ţie murală monumentală (deşi se pare că şi alte detalii din compunerea 
temei trimit la minuni ale arhanghelilor, prezente în presupusa imagi- 
ne-sursă, dar transformate în timpul difuzării acestei iconografii în 
spaţiul răsăritean 99 ); astfel, reprezentarea Lănei lui Ghedeon face refe- 

99 Astfel, imaginea Arhanghelului Mihail călare poate fi un avatar al reprezentării 
alungării lui Heliodor, figura acestuia, trântit la pământ, metamorfozându-se în Iacov 
adormit, în timp ce reprezentarea lui Malachia cu îngerul se transformă în Moise cu 
tablele legii în faţa unui înger; ibid., p. 133. 

[fig. 13] Arh. Mihail şi dreptul 
Simeon cu Pruncul Hristos, pic¬ 
tură exterioară, absida de sud a 
bisericii Mănăstirii Voroneţ 
[© Mănăstirea Voroneţ] 



[fig. 14] Viziunea Sfân¬ 
tului Pahomie, pictură 
exterioară, absida alta¬ 
rului bisericii Mănăstirii 
Humor 


rire la întrupare, în timp ce Profeţia lui Valaam argumentează legitimi¬ 
tatea lui Hristos ca Mesia, iar reprezentarea celor trei tineri în cuptor, 
scenă care lipseşte din presupusul prototip al reprezentării Arborelui, 
poate fi considerată o aluzie la fecioria Născătoarei sau chiar la jertfa 
lui Hristos. Nu sunt singurele episoade veterotestamentare interpreta¬ 
te simultan ca minuni ale arhanghelilor şi antitipuri ale Maicii Domnu¬ 
lui sau ale lui Hristos; în aceeaşi situaţie se găseşte şi scena Scării lui 
Iacov 100 . în definitiv, acest fapt este concordant cu teologia simbolică a 
lui Pseudo-Dionisie Areopagitul care consideră apariţiile angelice drept 
simboluri oferite de către Dumnezeu spre contemplare intelectului 
uman, care are astfel posibilitatea unei parţiale şi imperfecte cunoaş¬ 
teri a lucrurilor divine; să nu uităm nici rolul atribuit triadei inferioare 

100 Pentru această problemă în iconografia bizantină târzie, un studiu sugestiv este 
cel al lui Sirarpie Der Nersessian, „Program and Iconography of the Frescoes of the 
Parecclesion”, Paul Atkins Underwood (ed.), The Karye Djami, IV, Routledge, Londra, 
1975, pp. 306-332, mai ales 311 sqq. 

[fig. 15] Viziunea Sfân¬ 
tului Pahomie, gropniţa 
bisericii Mănăstirii 
Probota 


[fig. 16] Arborele lui lesei, 
detaliu: Cei trei tineri în 
cuptor, pictură exterioa¬ 
ră, peretele sudic, biseri¬ 
ca Mănăstirii Moldovita 


în ierarhia gândită de teologul bizantin, acela de instruire a oamenilor, 
prin comunicarea poruncilor şi recomandărilor dumnezeieşti. 

Acesta este contextul de credinţe în care trebuie plasată veneraţia 
moldovenilor pentru Arhangheli, şi mai ales pentru Mihail. Frecvenţa 
icoanelor împărăteşti în care este reprezentat acesta din urmă [fig. 1 
şi 2 ] poate fi explicată prin faptul că, începând cu secolul al XlV-lea, 
îngerii fac parte din iconografia iconostasului 101 ; însă ilustrarea ciclului 
hagiografic al arhanghelilor pe laturile unora dintre aceste icoane deno¬ 
tă o intensitate cu totul aparte a cultului lor, în frunte cu arhistrategul 
puterilor fără de trup; un caz cheie în acest sens îl reprezintă ambi¬ 
anţa Mănăstirii Humor, unde reprezentarea ciclului din gropniţă este 
dublată de prezenţa în cadrul iconostasului a icoanei cu scene laterale, 

101 Michail Chatzidakis, „L’Evolution de l’icâne aux ll e -13 e siecles et la 
transformation du templon”, Ades duXV e Congres International des Etudes Byzantines, I, 
EÂ,Â,r|viKf| ApxaioA-oyiKri Eicupsia: Bi/3Ăio6r/Kt] zr\g ev AOrjvaig ApxouoĂoyiKtjg Ezaipeîag, 
Atena, 1979, p. 362. 

în timp ce, în pictura exterioară, în axul absidei răsăritene, încheind 
seria de ipostaze divine, reîntâlnim silueta războinică a lui Mihail, spre 
care se îndreaptă rugăciunile cetei de sfinţi cuvioşi reprezentaţi în ulti¬ 
mul registru. Această ultimă particularitate trimite, în mod paradoxal, 
la situaţia iconografiei exterioare de la Voroneţ unde, în acelaşi loc cu 
Arhanghelul de la Humor, apare sfântul de hram al bisericii mănăstirii, 
Marele Mucenic Gheorghe; nu poate fi însă invocată nici o dovadă care 
ar susţine ipoteza că la Humor Arhanghelul Mihail ar fi jucat vreodată 
un rol similar. Mai degrabă putem deduce de aici deosebit de puternicul 
cult de care s-a bucurat Mihail în mediul de la Humor, atât în calitatea 
sa de model al ascezei (subliniată puternic nu doar de Viziunea lui Paho- 
mie ci şi de reflecţia teologilor asupra evenimentului de la Chonae 102 , 
fără îndoială cea mai reprezentativă minune făcută de Arhanghelul 
Mihail personal - celelalte fiind de obicei atribuite generic Arhanghe¬ 
lilor - şi care are propria dată de celebrare în calendarul Bisericii, pe 6 
septembrie), cât şi în cea de intercesor şi înger psihopomp, care pare a fi 
atributul datorită căruia Arhanghelul Mihail a ajuns să se bucure de o 
veneraţie adâncă în rândul majorităţii credincioşilor, 
încheiem invocând cea mai emoţionantă şi mai sinceră dovadă a cultu¬ 
lui Arhanghelului Mihail ca arhistrateg şi înger psihopomp în mediul 
moldovenesc. După cum se ştie, în 1496 Ştefan cel Mare ridica la 
Războieni o biserică închinată acestuia, în memoria înfrângerii sufe¬ 
rite în faţa turcilor, în 1476. La restaurarea din 1973-1974 a ieşit la 
iveală faptul că nu ne aflăm în faţa unei simple biserici parohiale; edifi¬ 
ciul se înalţă deasupra unei gropi comune care adăposteşte rămăşiţele 
celor căzuţi în războiul anti-otoman, spre a căror pomenire a şi fost 
clădit lăcaşul, un mausoleu suigeneris 103 . Acest detaliu scoate în eviden¬ 
ţă încrederea, pe de-o parte, în atribuţiile militare ale arhistrategului 
(care, la voia lui Dumnezeu, evident, acordă sau nu sprijin în luptă) şi, 
pe de alta, în rolul său de înger protector al celor cu atribuţii militare şi 
de înger psihopomp. Atributul războinic al lui Mihail pare a fi fost luat 
în calcul şi de iconograful gropniţei de la Humor, unde deasupra accese- 

102 G. Peers, Subtle Bodies, mai ales cap. 4-5. 

103 Gheorghe I. Cantacuzino, „Cercetări arheologice în biserica lui Ştefan cel Mare 
de la Războieni”, Revista Muzeelor şi Monumentelor. Seria Monumente Istorice şi de Artă, 
LXIV/2 (1975), p. 63 sqq. 

lor, afrontate, se află două ipostaze prin excelenţă războinice ale arhis¬ 
trategului: Viziunea lui Iisus Navi (spre naos) şi Alungarea oştirii asiriene 
(spre narthex) [fig 3 şi 4]; grija de a le scoate astfel în evidenţă ar putea 
fi pusă în relaţie cu atribuţiunile militare ale lui Teodor Bubuiog, logo¬ 
fătul înhumat acolo. 

In final, ne putem întreba în ce măsură ciclurile de minuni analiza¬ 
te mai sus ar trebui asociate cu Arhanghelii în general sau numai cu 
Arhanghelul Mihail; configurări speciale de natură culturală şi spiri¬ 
tuală, ca cele de la Războieni sau Humor, par a favoriza a doua ipote¬ 
ză, dar trebuie luate în considerare totuşi şi indiciile clare de ordin 
strict artistic al icoanei de la Măşcăteşti [fig 1]. respectiv al frescei de 
la Moldoviţa, unde seria de fapte miraculoase este asociată cu Arhan¬ 
ghelii Mihail şi Gavriil, perechea de gardieni ai intrărilor bisericii. Din 
acest motiv pare mai prudent să numim aceste serii de imagini minuni 
ale arhanghelilor, cu amendamentul că acest scrupul, bazat pe eviden¬ 
ţa textuală - unele surse atribuind uneori miracole prezente în aceste 
cicluri altor arhangheli decât Mihail - nu aparţine în egală măsură şi 
devoţiunii curente, care manifestă o preferinţă vădită pentru Arhan¬ 
ghelul Mihail, cea mai „personalizată” dintre puterile fără de trup, 
încărcată de atribute şi funcţii precise, dintre care cea de intercesor şi 
psihopomp i-a asigurat o veneraţie puternică, ale cărei ecouri în plan 
artistic se numără printre cele mai creative aspecte ale vieţii spirituale 
în Moldova secolului al XVI-lea. 


np / î- c / 

laţtţ t£poc 

minunile Arhanghelilor de la Stavropoleos* 


Ovidiu Victor Olar 


weil die lieben Engelein /selber Musikanten sein.” 

Martin Luther 1 


în ziua de 7 februarie a anului de la Hristos 1742 se stingea din viaţă, 
în târgul Bucureştilor, ieromonahul epirot Ioanichie din satul Ostaniţa, 
eparhia Pogoniana 2 . 

Trăise - din plin - şaizeci şi unu de ani şi patruzeci şi trei de zile 3 . Fiu al 


* Doresc să mulţumesc drei Marina Tătărâm pentru importantele comentarii, 
sugestii şi corecturi făcute, precum şi obştii Mănăstirii Stavropoleos pentru sprijinul 
acordat cu multă generozitate. Titlul studiului a fost inspirat de frumoasa carte a dlui 
Ivan Biliarsky, Hierarchia. L’ordre sacre. Etude de Vesprit romanique (Fribourg 1997), 
consultată prin bunăvoinţa autorului, căruia îi mulţumesc şi pe această cale. 

1 „Căci dragii îngeri / Sunt ei înşişi muzicanţi.” 

2 Pentru personaj, vezi Vasilios A. Dimos, HIspă Movfj Ta&apxcov ricovpag Kai za eig 
BXaxiav pezoxia avzqg BdĂiag Kai ZzavponoXeog, Ioannina 1983, pp. 228 sq.; Ariadna 
Camariano-Cioran, L’Epire et Ies Pays Roumains, Ioannina, 1984, pp. 18-22; Hariton 
Karanasios, „To Xpoviico zr/g flcoycoviaqg”, Meoaicoviicâ kcli Nea EĂĂrjvvcă 9 (2008), pp. 
128 sq. 

3 Aşa stă scris pe piatra sa de mormânt. Vezi George D. Florescu, Petre Ş. Năsturel, 

lui Eustatie şi al Asprei, fusese tuns de tânăr în monahism. îşi avusese 
metania la Mănăstirea Arhanghelilor Mihail şi Gavril din Goura Pogo- 
nianei, dar plecase în căutare de milostenii spre Rusia - o putere din ce 
în ce mai avidă de informaţii referitoare la starea „bolnavului” Imperiu 
otoman. Pe drumul de întoarcere se stabilise, probabil la cumpănă de 
veacuri, în capitala Valahiei. Devenise, în timp, egumen al mănăstirii 
Grecilor 4 . Ajunsese chiar mitropolit al Stavropolei. 

Nu erau acestea puţin lucru. Totuşi, realizarea de care se simţea Ioani- 
chie cel mai mulţumit era, de departe, zidirea din temelii a „dumneze¬ 
ieştii şi preacinstitei” biserici cunoscute astăzi sub numele de Stavro- 
poleos 5 . 

Satisfacţia lucrului bine făcut răzbate din cuvintele ctitorului însuşi: 
„Pe când domnea cu strălucire preaînţeleptul Nicolae, al lui Alexan¬ 
dru Exaporitul, cel înţelept, şi pe când păstorea chir Daniil cel vestit, a 
ridicat din temelie, cu îndemânare, acest lăcaş. L-a împodobit în fel şi 
chip, cu de toate, după cum se vede, a clădit şi un han, în apropiere, cu 
grădini, precum şi biserica, cu multă râvnă, în care se slăvesc cu cinstire 
Sfinţii Voievozi şi Atanasie cel Mare, păstorul Alexandriei. Biserica a 

Paul I. Cernovodeanu, „Lapidariul bisericii Stavropoleos din Bucureşti”, Biserica 
Ortodoxă Română [BOR] 79 (1961), 11-12, p. 1058; Alexandru Elian, Constantin Bălan, 
Haralambie Chircă, Olimpia Diaconescu, Inscripţiile medievale ale României. Cu studiu 
introductiv, repertoriu cronologic, note explicative, indicaţii bibliografice şi indici. 
Oraşul Bucureşti 1. 1395-1800, Bucureşti, 1965, p. 427 (XCI - nr. 468). 

4 Despre lăcaş şi despre ctitor, epirot şi el, vezi Ştefan Andreescu, „Câteva precizări 
despre ctitoriile bucureştene ale lui Ghiorma banul”, Glasul Bisericii 23 (1964), 5-6, 
pp. 547-567; Idem, „Din relaţiile ţărilor române cu Epirul: ctitoriile bucureştene ale 
lui Ghiorma din Pogoniani”, Studii şi Materiale de Istorie Medie [SMIM] 24 (2006), 
pp. 101-109; Petronel Zahariuc, „ Soră după Sfânta Evanghelie’. Note despre neamul 
jupânesei Caplea şi despre mănăstirea Sfântul Nicolae din Bucureşti, ctitoria lui 
Ghiorma banul”, SMIM 25 (2007), pp. 69-86 [= Idem, De la Iaşi la Muntele Athos. Studii şi 
documente de istorie a Bisericii, Iaşi, 2008, pp. 125-140]. 

5 Pentru detalii, vezi (General) P. V. Năsturel, Biserica Stavropoleos din Bucureşti 
după documentele din Arhivele Statului, cu planuri şi vederi fotografice, Bucureşti, 1906; 
Gheorghe Nedioglu, „Stavropoleos”, Buletinul Comisiei Monumentelor Istorice [BCMI ] 
17 (1924), pp. 147 sq., 20 (1927), pp. 2 sq.; Răzvan Theodorescu, Biserica Stavropoleos, 
Bucureşti 1967; Stavropoleos. Ortodoxie, artă, comunitate, Bucureşti, 2002. 

Voievodul Nico- 
lae Mavrocordat 
şi familia sa, 
tablou votiv în 
pronaosul bise¬ 
ricii Mănăstirii 
Stavropoleos 


înzestrat-o, a împodobit-o din belşug, cu toată cheltuiala sa, dintr-o 
mână preadarnică, vestitul Ioanichie, care este şi arhiereu venerabil 
al vechii Stavropole, fiu al lui Eustatie Pogonis, din Pogoniana, din 
satul Ostaniţa. Şi toate acestea le-a închinat, cu gând cucernic, smeri¬ 
tei [mănăstiri] a Voievozilor, numită Goura, care se află în Pogoniana, 
ţara sa de obârşie.” 6 

Săpate în piatră pe 3 octombrie 1728, spusele „preacuviosului întru 
ieromonahi şi arhimandrit” nu erau deloc exagerate. Zidită în „cinstea 
şi pomenirea marilor celor întru chip de foc şi stăpânitori ai cetelor 
Mihail şi Gavril”, ctitoria sa era o adevărată „bijuterie” ce avea să se 
arate creatoare de stil 7 . 


6 Aşa glăsuieşte o misterioasă inscripţie, astăzi dispărută, care ar data din octombrie 
1728. Vezi Nicolae Iorga, „Fundaţiunile domnilor români în Epir”, Analele Academiei 
Române (Seria II. Tom. 36) Memoriile Secţiunii Istorice 1913-1914, pp. 907-908; 
Inscripţiile medievale ale României..., pp. 410-411 (XCI - nr. 443); Vasilios A. Dimos, op. 
cit., p. 238. 

7 Gheorghe Crutzescu, Podul Mogoşoaiei. Povestea unei străzi. Prefaţă de Eugen 
Barbu. Note de Virgil Teodorescu, Bucureşti, 1986, p. 75; Andrei Paleolog, Pictura 

Iniţial, chir Ioanichie ridicase un han şi refăcuse un vechi paraclis, 
începuse apoi lucrul la un prim locaş, care în octombrie 1724 putea deja 
să-i primească pe credincioşi. în 1728 luau sfârşit lucrările de refacere 
a edificiului. în primăvara anului 1730 se încheia munca la turlă (astăzi 
de mult dispărută, dar înlocuită cu una nouă la restaurarea din 1904), 
pentru ca, un an mai târziu, biserica - ale cărei colorit şi arabescuri de 
piatră îi impresionau deopotrivă pe enoriaşi şi pe vizitatori - să fie gata. 
Cât anume se va fi inspirat Ioanichie de la meşterii şi zugravii care 
trudiseră la mănăstirea sa de metanie e dificil de spus; din păcate, din 
Goura cea „zidită pe o stâncă mare” nu au mai rămas decât ruinele. Cert 
este că bisericuţa bucureşteană funcţiona ca o punte de legătură între 
aici şi acolo - sdcb tcai ekei -, între Valahia şi Epir, între patria de obârşie 
şi cea de adopţie a fondatorului. 

Portretele votive stau mărturie acestei realităţi, fiind o oglindă fidelă 
a „apartenenţelor colective multiple” ale ctitorului 8 . Astfel, în pronaos, 


Ctitorul Ioani¬ 
chie împreună 
cu fraţii săi, 
tablou votiv în 
pronaosul bise¬ 
ricii Mănăstirii 
Stavropoleos 


exterioară din Ţara Românească (secolele XVIII-XIX), Bucureşti, 1984, pp. 67-68; Corina 
Popa, „Biserica Stavropoleos, monument de artă”, în Stavropoleos. Ortodoxie, artă, 
comunitate..., pp. 12, 15. 

8 Pentru concept şi pentru citatul anterior, vezi excelentul studiu al Lidiei Cotovanu, 

în dreapta, sunt zugrăvite portretele domnului - „constructorul” prin 
excelenţă conform normelor vremii şi protectorul întregii întreprinderi 
ale membrilor familiei sale, al mitropolitului ţării şi al marelui 
cămăraş Ioan. Tot în pronaos dar în stânga sunt înfăţişaţi Ioanichie, 
fraţii săi - menţionaţi expres ca „ajutători” - şi cei mai de seamă dintre 
donatori 9 . îi vedem, aşadar, strânşi laolaltă pe membrii fanarioţi, 
valahi şi epiroţi ai unei reţele de patronaj de primă mână în mijlocul 
căreia încearcă să se plaseze răzbătătorul ieromonah şi arhimandrit din 
Ostaniţa 10 . 

închinată mănăstirii Goura - Ioanichie nu putea să nu se îngrijească de 
vechea sa familie -, noua biserică avea hramul Sfinţilor Arhangheli, ale 
căror minuni erau pictate pe peretele de răsărit a pridvorului. 
Amplasamentul ciclului este oarecum surprinzător. Pridvoarele epocii 
brâncoveneşti rezervaseră peretele lor dinspre răsărit Judecăţii de Apoi. 
Aceeaşi scenă figurează, de obicei, şi în pridvoarele bisericilor înălţate 
în primele decenii ale celui de-al XVIII-lea veac. Numai în mănăstirea 
ridicată de principele Nicolae Mavrocordat la Văcăreşti şi în biserica 
ridicată de boierul Iordache Creţulescu pe Podul Mogoşoaiei fusese 
preferată Apocalipsa 11 . 

Ambii ctitori - voievodul şi marele logofăt - trecuseră prin încercări 


„Le diocese de Dryinoupolis et ses bienfaiteurs de Valachie et de Moldavie. Solidarites 
de familie et traits identitaires multiples (XVP-XVIP siecles)”, în volumul editat de 
Petronel Zahariuc, Contribuţii privitoare la istoria relaţiilor dintre Ţările Române şi 
Bisericile răsăritene în secoleleXIV-XIX, Iaşi, 2009, pp. 219-360. 

9 Pentru detalii, vezi Gheorghe Nedioglu, „Stavropoleos”, BCMI 17 (1924), pp. 149 
sq., fig. 3 sq.; Inscripţiile medievale ale României..., pp. 411 sq. (XCI-nr. 444 sq.). 

10 E important de notat că biserica a continuat să funcţioneze ca un loc de întâlnire 
şi de refugiu pentru epiroţii/grecii/grecofonii din capitala Ţării Româneşti; lapidariul 
stă mărturie. Probabil aici, de pildă, în 1763, a compus mitropolitul Partenie, nepotul 
ctitorului Ioanichie, Cronica Pogonianei editată de Hariton Karanasios (op. cit.) după 
manuscrisul grec cu numărul 305 (ff. 4 r -7 r ) păstrat la BAR Bucureşti. 

11 Ambele au fost încheiate în 1722. Vezi Cornelia Pillat, „Quelques aspects du 
theme de l’Apocalypse dans la peinture de la Valachie du XVIII 6 siecle”, Revue Roumaine 
d’Histoire de l’Art [RRHA] Serie Beaux-Arts 10/402 (1973), pp. 165-204 [= Idem, 
Variaţiuni pe teme date în arta medievală românească, Bucureşti, 2003, pp. 139-182]. 

grele, într-o epocă deosebit de tulbure 12 . Vor fi voit ei să depună astfel 
mărturie despre cele trăite. De ce se abate însă monahul Ioanichie 
de la obiceiul locului? A urmat el poate modelul aplicat la Goura; de 
altfel, cromatica şi ornamentele din piatră ale ctitoriei sale au un 
pronunţat aer epirot 13 . Sau va fi fost vorba de o problemă relativ simplă 
de spaţiu - intr-un lăcaş de cult cu hramul Sfinţilor Arhangheli, era cu 
neputinţă ca minunile acestora să nu fie figurate; or, la Stavropoleos, 
locul era suficient de strâmt cât să limiteze considerabil opţiunile 
comanditarului. 

Neîndoios rămâne faptul că cele trei programe iconografice, deşi 
înrudite între ele - îngerii şi arhanghelii au un rol de prim plan atât 
în scenariul apocaliptic cât şi în economia Judecăţii de Apoi 14 -, diferă 
semnificativ din perspectiva mesajului. Care anume este acela transmis 
de seria minunilor voievozilor celeşti ilustrate în pridvorul bisericii lui 
Ioanichie - aceasta mi se pare a fi întrebarea. 

Pentru a putea răspunde, se impun câteva consideraţii de ordin general 
asupra rolului liturgic al puterilor cereşti (1) şi asupra încărcăturii 

12 Răzvan Theodorescu o plasa, de altfel, sub semnul Apocalipsei. Vezi „Histoire 
et prophetie dans l’art valaque de la premiere moitie du XVIII 6 siecle”, Association 
Internationale d’Etudes du Sud-Est Europeen. Bulletin 19-23 (1993), 1-2, pp. 79-89 [= 
Idem, Roumains et balkaniques dans la civilisation Sud-Est europeenne, Bucureşti, 1999, 
pp. 410-417]. 

13 Din păcate, relaţiile „artistice” dintre Epir şi Ţările Române nu s-au bucurat de 
atenţia cuvenită, deşi surprize consistente se profilează la orizont. Personal, am fost 
surprins să aflu că unul dintre manuscrisele care transmit capetele despre ierarhii ale 
lui Grigore Sinaitul, cel păstrat la Mănăstirea Byliza, a circulat anterior în Epir, într-o 
zonă din care este posibil să fi provenit unii dintre zugravii Probotei (biserică în a cărei 
turlă au fost figurate cinurile angelice descrise de Pseudo-Dionisie Areopagitul). Vezi 
Antonio Rigo, II monaco, la chiesa e la liturgia. I capitoli sullegerarchie di Gregorio il Sinaita, 
Florenţa, 2005, pp. xxix-xxx. 

14 Sugestivă, în privinţa rolului apocaliptic al Arhanghelul Mihail, mi se pare 
superba miniatură din Codex slavicus 6, f. 172r, al Bibliotecii Naţionale din Viena. De 
certă inspiraţie rusească, ea îl înfăţişează pe Mihail încoronat, călare, străpungând 
Satana cu suliţa şi trâmbiţând a doua venire a lui Hristos. Vezi Andreas Fingernagel, 
Christian Gastgeber, Osterreichische Nationalbibliothek. The most beautiful Bibles, 
Taschen, 2008, p. 259. 

teologice a ciclului de miracole atribuite, îndeobşte, arhanghelilor 
Mihail şi Gavril ( 2 ). 


Sfânta rânduială 

In primul caz, concludent mi se pare decorul interiorului turlei bisericii 
Sfântului Nicolae a Mănăstirii Probota. Acolo, la zvelta ctitorie gândită 
de voievodul moldav Petru Rareş ca loc de odihnă veşnică, cel/cei care 
au conceput iconografia a/au ales să plaseze o impresionantă şi insolită 
Ierarhie cerească 15 . 

Drept urmare, în jurul unui maiestuos Hristos în slavă se succed, pe 
trei rânduri, cele nouă cete îngereşti descrise cândva de misteriosul 
Dionisie (Pseudo-) Areopagitul 16 . Primii, aflaţi nemijlocit în jurul lui 
Dumnezeu, vin Serafimii, Heruvimii şi Tronurile. Le urmează Domniile, 
Puterile şi Stăpânirile, pentru ca începătoriile, Arhanghelii şi îngerii - călă¬ 
uzitorii ierarhiilor omeneşti - să închidă ultimul cerc 17 , 
înţelesul compoziţiei - una extrem de rară, dată fiind perfecta indivi¬ 
dualizare a ordinelor angelice 18 - se dezvăluie odată cu lectura frag- 

15 The Restoration of the Probota Monastery. 1996-2001, UNESCO, Metaneira, 
Helsinki 2001, pp. 57-59, fig. 93-99. Tereza Sinigalia, Mănăstirea Probota, Bucureşti, 
2007, pp. 14, 33, 52-53, 73; il. 38-41. 

16 Corpus Dionysiacum II - Pseudo-Dionysius Areopagita, De coelesti hierarchia. De 
ecclesiastica hierarchia. De mystica theologia. Epistulce. Herausgegeben von Giinter Heil 
und Adolf Martin Ritter, Berlin-New York 1991; Sfântul Dionisie Areopagitul, Opere 
complete şi Scoliile Sfântului Maxim Mărturisitorul. Traducere, introducere, note de 
Dumitru Stăniloae. Ediţie îngrijită de Constanţa Costea, Bucureşti 1996. O ediţie a 
traducerii slave (integrale) de secol XIV este în pregătire; vezi Dieter Fahl, Sabine Fahl, 
„Edition des Corpus areopagiticum slavicum”, Studi Slavistici 2 (2005), pp. 35-51. 

17 Cf. Rene Roques, L’univers dionysien. Structure hierarchique du monde selon le Pseudo- 
Denys, Paris, 1983 2 . 

18 Ierarhia îngerească apare şi în turla bisericii Sf. Nicolae din Popăuţi (Botoşani), dar 
cinurile nu sunt atât de bine conturate. Cf. Tereza Sinigalia, Mănăstirea Probota (loc. 
cit.); pentru biserică, vezi Idem, Carmen Solomonea, „Saint Nicholas Church. Popăuţi 
Monastery, Botoşani County”, AsXziov iov EvpOTzaÎKOV Kevzpov Kevzpov Bvtfavzivcbv xai 
MszafivCavzivcbv Mvrjpsicov 6 (2005), pp. 355-382. Pentru alte exemple, vezi D. I. Pallas, 
„Himmelsmăchte, Erzengel und Engel”, în Reallexikon zur bzyantinischen Kunst 17 [III, 

Cetele 
îngereşti, 
turla bisericii 
Mănăstirii 
Probota, 1532 


meritului de text în care (pseudo-) Areopagitul defineşte menirea „sfinţitei 
rânduieli” a ierarhiei. Scopul acesteia, ni se spune acolo, „este asemănarea 
şi unirea cu Dumnezeu, pe cât e cu putinţă, avându-1 pe El drept călăuzi¬ 
tor în sfânta ştiinţă şi lucrare. Căci, privind neclintit spre frumuseţea lui 
atotdumnezeiască, ea se face întipărită de El în părtaşii ei ca în unii ce sunt 
dumnezeieşti, ca în nişte oglinzi atotstrăvezii şi nepătate, primitoare ale 
strălucirii luminii începătoare şi dumnezeieşti; chipuri umplute de strălu¬ 
cirea dăruită, pe care o împărtăşesc iarăşi celor următori, potrivit rânduie¬ 
lilor dumnezeieşti.” 19 

Cu alte cuvinte, cinurile angelice care alcătuiesc alaiul Stăpânului atotpu¬ 
ternic preiau, amplifică şi răspândesc prin întreaga ordine creată lumina 
pură a divinităţii. 

Reluând tema în secolul al Xl-lea, monahul studit Nichita Stethatos a insis- 


1-160] ( Himmelsleiter-Hispania [Anfang]...), editat de Klaus Wessel şi Marceli Restle, 
Stuttgart, 1972, coli. 52-53; Marco Bussagli, Storia degli angeli. Racconto di immagini 
e di idee, Milano, 1995, pp. 286-299. Pentru recomandările (târzii) ale Erminiei, vezi 
ediţia lui Athanasios Papadopoulos-Kerameus la Dionysos din Fourna apărută la Sankt 
Petersburg în 1900 (în continuare ‘Ep/npveia), pp. 45-46 [1]. 

19 Sfântul Dionisie Areopagitul, Opere complete..., p. 19 ( Despre Ierarhia Cerească III, 2). 

îngeri şi arhan¬ 
gheli, turla bise¬ 
ricii Mănăstirii 
Sfântul Ioan cel 
Nou de la Sucea¬ 
va, 1534 


tat asupra perfectei corespondenţe dintre ierarhia cerească şi cea terestră. 
Au aceeaşi structură şi acelaşi rang, a subliniat el. Primei triade îngereşti 
îi corespund apostolii, profeţii, Părinţii purtători de Dumnezeu şi teolo¬ 
gii mistici; celei de-a doua, mărturisitorii şi asceţii; ultimei, căpeteniile, 
egumenii şi laicii dreptcredincioşi. Chiar şi după moarte, a ţinut el să adau¬ 
ge, sufletele sunt date în grija puterilor de sus în mod diferit, în funcţie de 
hramul purtat de răposaţi pe pământ şi de tagma căreia îi aparţinuseră. 
Principiul ierarhic este aşadar aplicat sistematic unui itinerariu duhovni¬ 
cesc, unei progresii spirituale a minţii şi sufletului spre dumnezeire 20 . 

In ultimii ani ai vieţii (1331/4-1346), Grigore Sinaitul a abordat la rândul 
său problema, identificând patru ierarhii - una legală, una ecleziastică/ 
simbolică, una monahală/raţională şi una angelică/intelectuală -, fiecare 
cu câte trei subdiviziuni 21 . Neîndoios, să vorbeşti despre puterile de sus 


20 Nicetas Stethatos, Opuscules et lettres. Introduction, texte critique, traduction et 
notes par Jean Darrouzes, Paris, 1961 [Sources chretiennes 81], pp. 292-360. 

21 Antonio Rigo, II monaco, la chiesa e la liturgia..., passim. 

sau despre modul lor de organizare însemna să vorbeşti despre unitate, 
ordine, măsură şi armonie, nu doar în ceruri ci şi pe pământ 22 . 

Dacă adăugăm la aceasta faptul că Biserica este prin excelenţă „regatul 
lui Dumnezeu”, locul unde îngerii, slujitorii săi necondiţionaţi, partici¬ 
pă efectiv la Sfânta Liturghie, înconjurând altarul şi pe preot, unindu-şi 
cântarea neîncetată de laudă cu cea a credincioşilor, atunci consistenţa 
prezenţei lor în text, în imagini sau în practicile de cult devine de înţeles. 
Din pleiada de fiinţe mijlocitoare care leagă lumea de aici şi lumea de 
dincolo, văzutul şi nevăzutul, una a ajuns treptat să le eclipseze pe 
toate celelalte - „stăpânitorul întru chip de foc al cetelor”, Arhanghelul 
Mihail 23 . Lui şi tovarăşului său Gavril, îngerul Bunei Vestiri, alege iero- 


Serafimi şi 
tronuri, turla 
bisericii Mănăs¬ 
tirii Sfântul Ioan 
cel Nou de la 
Suceava, 1534 


22 Vezi şi studiul lui Antonio Carile despre „lordine divino nel cosmo e nell’Imperio”, 
în Maria Pia Baccari (ed.), Spazio e centralizzazione del potere. Atti del Convegno ‘Da Roma 
alia Terza Roma, IV, 21 aprile 1984, Roma, 1998, pp. 131-136. 

23 Pentru detalii, vezi Ovidiu Victor Olar, împăratul înaripat. Cultul arhanghelului 
Mihail în lumea bizantină, Bucureşti, 2004. 

monahul Ioanichie din Ostaniţa Epirului să le închine ctitoria sa şi să 
le înfăţişeze minunile. 

Cândva, demult, pe vremea împăraţilor bizantini Mihail al III-lea şi 
Vasile I-ul, un diacon şi arhivar al Marii Biserici din Constantinopol pe 
nume Pantaleon încercase să treacă în revistă aceste miracole. Echiva¬ 
lat cu îngerul biblic al Domnului, Mihail primise partea leului. Astfel, 
el îl împiedică pe Avraam să ridice mâna asupra lui Isaac (Fc. 22,11-12), 
luptă cu Iacov (Fc. 32, 24-30), merge înaintea lui Moise şi a evreilor în 
timpul fugii din Egipt (Iş. 14, 19), îi interzice lui Valaam să-i bleste¬ 
me pe izraeliţi (Nm. 22, 22-35), îşi dispută cu diavolul trupul lui Moise 
(Iuda 9), i se arată lui Iosua Navi în faţa zidurilor Ierihonului şi îl înso¬ 
ţeşte în campaniile sale militare (Ios. 5-12), îl îndeamnă pe Ghedeon să 
pornească împotriva Madianiţilor (Jd. 6,11-12), îndreaptă spre fruntea 
lui Goliat piatra aruncată de David (1 Rg. 17, 49), ridică sabia deasupra 
capului bătrânilor judecători care încearcă să-i facă rău Susanei (Isto¬ 
ria Susanei 60), distruge armatele lui Senaherib şi îl salvează pe rege¬ 
le Iezechia (4 Rg. 19, 35), îi fereşte pe Şadrac, Meşac şi Abed-Nego de 
flăcările cuptorului lui Nabucodonosor (Dn. 3, 25), îl duce pe Avacum 
la Babilon să-l hrănească pe Daniel în groapa cu lei (Balaurul şi Bel 43), 
tulbură apa scăldătoarei Vitezda (In. 5, 4), îl scoate pe sfântul Petru din 
închisoare (FA 5,19) şi îl răpeşte pe Apostolul Filip (FA 8, 39) 24 . 

Pe Gavril, Pantaleon îl creditase numai cu anunţarea naşterii Botezăto¬ 
rului şi cu Buna Vestire; pe Rafail, doar cu tămăduirea ochilor bătrânu¬ 
lui Tobit. In schimb, el adăugase minunilor vetero- şi neotestamentare 
atribuite lui Mihail, pentru prima dată într-o întreprindere similară, o 
serie de minuni istorice, de la întemeierea sanctuarului de la Anaplous 
(Sostenion) de către Constantin cel Mare şi până în vremurile împăra¬ 
tului Mihail al III-lea. Astfel, consulul Studios este vindecat la Germia, 
iar biserica din Hone este ferită de puhoiul apelor. Avarii care asediază 
Constantinopolul - probabil în 626 - sunt făcuţi una cu pământul de 
„un om de foc”, împărtăşind soarta celor 185 000 de asirieni ai regelui 

24 PG 140, coli. 580B-585D. Vezi şi Bernadette Martin-Hisard, „Le culte de 
l’archange Michel dans l’Empire bzyantin (VIII-XI siecles)”, în Carlo Carletti, Giorgio 
Otranto (ed.), Culto e insediamenti micaelici nell’Italia meridionale fra tarda antichitâ e 
Medioevo. Atti del Convegno Internazionale Monte SantAngelo, 18-21 novembre 1992, Bari, 
1994, p. 368. 

Senaherib. Perşii care se pregătesc să li se alăture îşi pierd brusc minţile 
şi se ucid între ei la Calcedon, ca altădată Madianiţii pe colina More. 
Flota arabilor care se îndreaptă în anul 673 spre capitală este scufunda¬ 
tă. Capetele musulmanilor care încearcă să prăvălească o stâncă peste 
sanctuarul arhanghelului din Nakoleea, în 782, sunt întoarse la spate. 
In sfârşit, piosul lumânărar Marcianus este vindecat de boală 25 . 

Marele înger al lui Israel - Mihail, „cel ce este ca Dumnezeu” - prote¬ 
jează un nou popor ales, voia Pantaleon să le spună ascultătorilor şi 
cititorilor săi. Foarte numeroşi, cei din urmă par să fi gustat din plin 
relatările binefacerilor şi victoriilor „preamăritului arhanghel”. Cicluri 
iconografice încep să circule în paralel cu ciclurile biblice şi istorice 
narative, de la Kiev la Monte Sant’Angelo şi de la Pskov la Halki 26 . 

Nici măcar prăbuşirea Imperiului şi a Oraşului sub loviturile turcilor 
otomani nu poate ştirbi prestigiul „arhistrategului” 27 . Tipuri iconogra¬ 
fice noi continuă să apară, precum cel al taxiarhului triumfător asupra 
Răului şi călăuzitor al sufletelor spre „sânul lui Avraam” 28 . Noi miracole 
dovedesc fără drept de tăgadă puterea lui şi a îngerilor cărora le este 
căpetenie ca garanţi ai ordinii divine în lume 29 , fiind preluate de alte şi 


25 Ibid., pp. 368-369. Versiunea latină editată de abatele J.-P. Migne nu menţionează 
nici una dintre aceste minuni. 

26 Vezi Smiljka Gabelic, Ciklus Arhandela u vizantijskoi umetnosti, Belgrad, 1991 (în 
continuare Gabelic 1991). 

27 Sugestive, din acest punct de vedere, sunt lucrările (Arhimandritu)lui Silas 
Kukiaris, Ta Oăvpaxa-spcpaviosK; zcov ayysĂcov Kai apxayysXcov azrjv pvţavxivfj zsxvrj tcov 
BaĂKavicov, Atena 1989; Idem, Ta 6âvpaza-sp(pavîosi(; tcov ayyslcov Kai apxo-yysXcov ozrj 
psza^v^avzivrj zsxvrj, Atena, 2006. 

28 Irini Leontakianakou, „Une creation post-byzantine: larchange Michel 
triomphant et psychopompe”, 3OTPA0 33 (2009), pp. 145-158. Vezi şi Eleni Th. 
Charchare, „Osservazioni suH’iconografia dellArcangelo Michele nella pittura 
postbizantina: un’icona ignota di Franghias Kavertzas”, Orjoaopiopaza 38 (2008), pp. 
337-348. 

29 Trimit, cu titlu de exemplu, la una dintre „Povestirile despre minuni şi întâmplări 
cu tâlc, petrecute în Biserica Ortodoxă (din sudul Rusiei, Moldo-Vlahă şi Grecească)” 
consemnate de Petru Movilă (împăcarea Bisericii Ortodoxe. Traducere de Ştefan Lupan. 
Ediţie îngrijită, prefaţată şi adnotată de Vlad Chiriac, Iaşi, 2002, pp. 23-24). 

alte cicluri iconografice 30 . O nouă relatare (zln/p/ot^) prezintă credin¬ 
cioşilor „câteva” dintre „minunile şi istoriile” prea-marilor conducători 
ai oştirilor cereşti Mihail şi Gavril. 

Autorul ei, Damaschin Studitul (f 1577) - un predicator grec atât de 
iubit în epocă încât a făcut să se vorbească despre o „cultură a predicii” 
în Balcani 31 - hotărâse să adune într-un volum de sine stătător omilii 
în limba poporului, care să fie citite de preoţi la sărbători 32 . Publicată 
la Veneţia cu titlul Orjciavpoq - Comoara, culegerea avea 36 de capito¬ 
le 33 . Unul dintre ele - al optsprezecelea - era închinat puterilor cereşti 
celebrate pe 8 noiembrie 34 . într-un stil limpede, direct, plăcut curgător 

30 Pentru detalii, vezi Smiljka Gabelic, Vizantijski i postvizantijski ciklusi Arhandela 
(XI-XVII vek). Pregled spomenika, Belgrad 2004 (în continuare Gabelic 2004), passim 
(consultată cu ajutorul Mărgăritei Kuiumdjieva, căreia îi mulţumesc şi pe această cale); 
Vlad Bedros, Cicluri ale arhanghelilor în pictura din Moldova secolului al XVI-lea, Grupul 
Român pentru o Istorie Alternativă (www.patzinakia.ro), Bucureşti - Cluj-Napoca, 
2006, linkul direct (în continuare Bedros 2006); Emil Dragnev, „Primul ciclu cunoscut 
al Arhanghelului Mihail din pictura murală a Moldovei medievale”, Analele Putnei 
2 (2006), 1-2, pp. 111-126; Cornelia Pillat, Pictura murală în epoca lui Matei Basarab, 
Bucureşti 1980, pp. 28-29, 56-58 (fig. 25-26, 65-71) (în continuare Pillat 1980); Nano 
Chatzidakis, Elena Caterini, „H siKdva zov apxo.yyeXov Mi/ar/X pe dcbdeica oKqveq 
zov kvkXov zov ozrjv KaXapâza. 'Eva ăyvcoozo epyo zov recopyiov KXâvztfa”, AXeziov 
zrjq XpiozmviKY]( ~ Ap/aioXoyiKr/g Ezaipeiac; 26 (2005), pp. 241-261 (în continuare 
Chatzidakis-Caterini 2005). Vezi şi Vasile Grecu, Cărţi de pictură bisericească bizantină. 
Introducere şi ediţie critică a versiunilor româneşti atât după redacţiunea lui Dionisie 
din Fuma tradusă la 1805 de Ahimandritul Macarie cât şi după alte redacţiuni mai 
vechi traduceri anonime, Cernăuţi, 1936, pp. 245-246. 

31 Gerhard Podskalsky, „Zur Predigtkultur auf dem Balkan: die bulgarischen 
‘Damaskine’ (16.-19. Jahrhundert)”, Kirche im Osten 33 (1990), pp. 91-102; Ostkirchliche 
Studien 40 (1994), 4, pp. 324-327. 

32 Pentru amănunte, vezi Borje Knos, L’histoire de la litterature neo-grecque. La periode 
jusquen 1821 , Stockholm-Goteborg-Uppsala, 1962, pp. 397-398. 

33 Detalii asupra primei ediţii (1557-1558) la Evro Layton, The Sixteenth-Century 
Greek Book in Venice. Printers and Publishers for the Greek World, Veneţia, 1994, pp. 
164-167. 

34 L-am consultat în ediţia veneţiană din 1791, pp. 251-277 (în continuare 
Orjoavpdi;). 

şi uşor moralizator, minunile din Vechiul Testament sunt puse laolaltă 
cu cele din cel Nou, istoriile cunoscute sunt întreţesute cu unele rare¬ 
ori antologate în compoziţii similare, iar miracolele devenite canonice 
din timpul lui Pantaleon sunt aşezate alături de altele care crescuseră 
recent în popularitate 35 . 

Dintre ele alege ieromonahul Ioanichie din Ostaniţa douăsprezece - 
număr cu înalt conţinut simbolic, întrucât trimite la numărul aposto¬ 
lilor şi al anotimpurilor - pentru ctitoria sa bucureşteană 36 . In partea 
dreaptă a uşii, de la stânga la dreapta şi de sus in jos, sunt înfăţişate 

1) Salvarea bisericii din Hone de viitura apelor [nr. 147 în inventarul 
iconografic alăturat] 37 

2) Vindecarea consulului Studios în scăldătoarea Mănăstirii Germia 
[148] 3S ; 

3) Hrănirea profetului Ilie în pustie [151] 39 ; 

4) Vindecarea Anei din Constantinopol [152] 40 ; 

35 Mă gândesc, în acest ultim caz, la minunea de la Dohiariu; vezi Georgi Gerov, „An 
Iconographical Theme from Mount Athos and Its Spread in the Bulgarian Lands: The 
Miracle of the Archangels at Docheiariou”, Cyrillomethodianum 11 (1987), pp. 215-244. 

36 Identificarea scenelor îi aparţine dnei Constanţa Costea; vezi Stavropoleos. 
Ortodoxie, artă, comunitate, pp. 57-58. Pentru „damaschine” ca sursă de inspiraţie a 
ciclurilor iconografice ale Arhanghelilor, vezi Gabelic 2004, pp. 319-320, 325. 

37 Gabelic 1991, pp. 103-111 (Crucea Sf. Mihail, Dumbarton Oaks; Ruispiri; Halki; 
Suzdal; Ivanovo; Prilep; Geraki - Sf. Arhangheli; Geraki - Sf. Atanasie; Arkalohori; 
Kuneni; Arhanes; Kavalariana; Lesnovo; Mateic; Sarakina; Kakodiki; Sahnoe; Kofinu; 
Prines; Kamiliana; Platanistasa); Gabelic 2004, pp. 335, 353 (sub voce) [Compoziţii 
apocrife n° 18]; Bedros 2006 (Măşcăteşti; Humor - frescă şi icoană; Moldoviţa; Neamţ 
- frescă; Suceviţa - frescă); Pillat 1980, pp. 28, 56 (fig. 65), 58 [Plăviceni]; Chatzidakis- 
Caterini 2005, pp. 254-255, fig. 12. Scena apare în Erminie (‘Epprjveia, p. 175). 

38 Grjaavpdg, pp. 268-269. Scena este rară, fiind întâlnită doar în Catedrala 
Sfinţilor Arhangheli din Kremlinul Moscovei, într-o icoană din 1669 păstrată la Sankt 
Peterburg (Muzeul rusesc, n° 1890) şi, poate, la Sahnoe şi într-o icoană de secol XVII a 
bisericii Adormirii Maicii Domnului de la Kremlin (vezi Gabelic 2004, n° 38/17, 76/51- 
60, 85/19, 88/21). 

39 Gabelic 2004, n° 84/4, 87/10 (?), 99/9; Pillat 1980, pp. 28, 57 (fig. 71), 58 
[Plăviceni]. 

40 Orjoavpog, pp. 273-274. Scena este extrem de rară. Smiljka Gabelic nu o indexează. 

5) Salvarea celor trei tineri aruncaţi în cuptorul încins [155] 41 ; 

6) Vestirea naşterii lui Samson [156] 42 . 

In partea stângă, în aceeaşi ordine, sunt figurate 

1) Vindecarea călugărului Marcianus [144] 43 ; 

2) Salvarea de la înec a copilului de la Dohiariu [145] 44 ; 

3) Botezarea fetei păcătoase din Alexandria [149]; 

4) Călăuzirea Agarei prin deşert [150] 45 ; 

5) împiedicarea diavolului să intre în trupul lui Moise [153] 46 ; 

6) Hrănirea profetului Daniil prin mijlocirea lui Avacum [154] 47 . 

Să luăm aminte 

Că intr-adevăr Comoara i-a fost sursă de inspiraţie o dovedeşte, printre 
altele, figurarea botezului miraculos al fetei cu moravuri îndoielnice 

E posibil, totuşi, să fie figurată la Sahnoe sau în icoana amintită a bisericii Adormirii 
Maicii Domnului din Kremlinul Moscovei (vezi Gabelic 2004, n° 38/17, 76/51-60). 

41 Gabelic 1991, pp. 87-88 (Monte Gargano; Suzdal; Atena - Sf. Gheorghe; Sahnoe); 
Gabelic 2004, pp. 333, 351 (sub voce) [Scene ale Vechiului Testament n° 20a]; Bedros 
2006 (Măşcăteşti; Humor - frescă şi icoană; Moldoviţa; Suceviţa - frescă şi icoană). 
Scena apare în Erminie (Epprjveio, p. 69 [113]). 

42 Gabelic 2004, pp. 332, 351 (sub voce) [Scene ale Vechiului Testament n° 14]. Scena 
apare în Erminie (Epprjveio, p. 60 [66]). 

43 Orjoovpog, pp. 269-270. Scena este rară, fiind întâlnită doar în Catedrala Sfinţilor 
Arhangheli din Kremlinul Moscovei şi în icoana din 1669 păstrată la Sankt Peterburg 
(vezi Gabelic 2004, n° 85/20, 88/25). 

44 Gabelic 1991, pp. 111-112 (Lesnovo); Gabelic 2004, pp. 335, 353 (sub voce) 
[Compoziţii apocrife n° 19]; Bedros 2006 (Moldoviţa); Pillat 1980, pp. 28, 56 (fig. 66), 
58 [Plătăreşti]. Scena apare în Erminie (Epprjveio, p. 175). 

45 Gabelic 2004, pp. 331, 349 (sub voce) [Scene ale Vechiului Testament n° 5b]; 
Bedros 2006 (Neamţ). Pillat 1980, pp. 28, 57 (fig. 67), 58 [Plăviceni]. Scena apare în 
Erminie (Epprjveio, p. 174 [42]). 

46 Gabelic 2004, pp. 334, 352 (sub voce) [Scene ale Noului Testament n° 13]; Bedros 
2006 (Humor - frescă; Moldoviţa; Suceviţa - frescă şi icoană); Chatzidakis-Caterini 
2005, p. 253, fig. 10. Scena apare în Erminie (Epprjveio, p. 59 [61]). 

47 Gabelic 1991, pp. 88-89 (Monte Gargano; Suzdal; Prilep; Arhanes); Gabelic 2004, 
pp. 333, 351 (sub voce) [Scene ale Vechiului Testament n° 20c]; Bedros 2006 (Humor - 
icoană). Scena apare în Erminie (Epprjveio, pp. 70-71 [119]). 


MINUNILE ARHANGHELILOR DE LA STAVROPOLEOS 


145 



Releveu cu 
latura de est a 
pridvorului bise¬ 
ricii Mănăstirii 
Stavropoleos 


din Alexandria 48 ; dintre toţi autorii de relatări ale faptelor demne de 
laudă ale puterilor cereşti, Damaschin este singurul care consemnează 
episodul 49 . 

Povestea este cutremurătoare. Citez din traducerea românească trans¬ 
misă de manuscrisul 3324 al Academiei Române, datat 1781: 

„La Alixandriia era o feţişoară nebotezată dară bogată foarte, şi săra¬ 
că de mumă şi de tată. Dar într-una de zile, mearse într-o grădină, şi 
prăumblându-se pentr-acea grădină, văzu de departe un om bla să 
să spânzure, şi-l întrebă: Ce este pricina, o omule, de vei singur să te 
omori?’ Iar el zise: ‘Lasă-mă cocoană, să mă omor cu un ceas mai nain- 

48 Scena este rară, fiind întâlnită doar într-o icoană a Arhanghelilor din a doua 
jumătate a secolului alXVII-lea (restaurată în 1716) păstrată într-o colecţie particulară 
din Brugg (Elveţia), în biserica Sfântului Atanasie din Voskopoje (Albania, 1745) şi, 
poate, în biserica Adormirii Maicii Domnului din Piva (Muntenegru, 1605/1606). Vezi 
Gabelic 2004, n° 79/2, 90/4, 96/3. 

49 0t\oavpoc;, pp. 275-276. La fel stau lucrurile şi cu minunea vindecării Anei din 
Constantinopol. Argumentul decisiv e constituit, de altfel, de faptul că toate cele 12 
minuni de la Stavropoleos apar în Qrjoavpoq, unele figurând doar aici. 

Vindecarea 
călugărului Mar- 
cianus [144] 

Salvarea de la 
înec a copilului 
de la Dohiariu 
[145] 




Botezarea fetei 
păcătoase din 
Alexandria [149] 

Călăuzirea Aga- 
rei prin deşert 
[150] 




împiedicarea 
diavolului să 
intre în trupul 
lui Moise [153] 

Hrănirea profe¬ 
tului Daniil prin 
mijlocirea lui 
Avacum [154] 

Salvarea biseri¬ 
cii din Hone de 
viitura apelor 
[147] 

Vindecarea con¬ 
sulului Studios 
în scăldătoarea 
mănăstirii Ger- 
mia [148] 



Hrănirea 
profetului Ilie în 
pustie [151] 

Vindecarea Anei 
din Constanti- 
nopol [152]; 




Salvarea celor 
trei tineri arun¬ 
caţi în cuptorul 
încins [155] 

Vestirea naşterii 
lui Samson [156] 

te, să nu mai trăiesc pă lume că sânt datoriu unui om năprasnic, şi atâta 
im face siclet de bani, cât im scoate su| |fletul. Ci mai bucuros sânt să 
moriu, decât să mai trăiesc’. Iar cocoanii făcându-i-să milă îl întrebă: 
‘Câţi bani îi eşti datoriu?’ Iar el îi zisă: ‘500 de galbeni’. Iară ia îi zise: 
‘Aşteaptă nu te omorî, ci blem cu mine la casa mea, ca să-ţi dau 500 
de galbeni. Şi mergi de te plăteaşte, şi nu-ţi pune sufletul’. Iar el, dacă 
auzi aşa, s-au bucurat foarte, şi ducându-se cu dânsa, îi dete acei 500 
de galbeni, şi să plăti săracul de datorie. Şi alte multe milostenii, făcu, 
iar mai pre urmă, ajunse la o sărăcie mare, cât, neavând ce să mai facă, 
să deate curvi<i>i. Dar după puţină vreame, să bolnăvi foarte rău. Dar 
ea plângea cu amar, nu căci că era să moară, ci căci era nebotezată, şi 
să ruga tuturor vecinilor, şi altor creştini, ca să o botează. Ci nimeni 
nu vrea. Dar într-una de zile, i să arătă îngerul păzitoriul trupului ei, 
în chipul celui ce era să să spânzure 50 , şi o întrebă: ‘Ce eşti aşa tristă?’ 
Iară ea îi răspunsă: ‘Pentru căci că sânt nebotezată. Şi 11 foarte doresc 
ca să mă fac creştină. Şi nimeni nu îndrăzneşte să mă primească să 
mă botează, pentru mulţimea fărădelegilor meale’. Zise îngerul: ‘Dară 
să mă duc eu să-ţi aduc oameni, să te botează’. Iar ea îi zisă: ‘Mă rog, 
du-te şi <nu> zăbovi’, şi îndată să dusă, şi veni cu arhanghelul Mihail şi 
cu Gavriil, şi o luară, şi o duseră la besearică, închipuindu-să sfinţi<i> 
arhangheli în chipul al doi boiari, ce era într-acel oraş al Alixandri<i>i, 
şi ziseră cătră cliricii besearicii: ‘Noi priimi<m> această fată curvă, ca 
să o botezi’. Deci cliricii dacă văzură pă acei doi boiari, numai îndată o 
botezară. Şi iarăş o luară arhanghelii şi o duse la casa ei, şi să înălţară la 
ceriu, iară sufletul ei să umplu de bucurie foarte mare. Iar vecinii dacă 
o văzură botezată, o întrebară: ‘Cine iaste naşu-tău, care te-au priimit 
de te-au botezat?’ Iar ea neştiind tăcea, şi nu le spunea nimica. Iară 
vecinii mearseră la patriiarhul, şi spuseră: ‘Cutare curvă zice că iaste 
botezată, dar cine iaste naşu-său 11 nu-1 ştie’. Iar patriiarhul întrebă 
pă cliricii besearicii: ‘Voi aţi botezat pre cutare curvă?’ Iară ei ziseră: 
‘Noi, sfinte părinte’. ‘Dar cine iaste naşu-său, care o au botezat-o?’. Iar 
ei spuseră: ‘Cutare, şi cutare, boiariu’. Triimise părintele patriiarhul, şi 
chiemă pă acei doi boiari, şi-i întrebă: ‘Dumneavoastră aţi botezat pă 

50 Traducerea pasajului este foarte interesantă, deoarece Damaschin vorbeşte 
despre îngerul Domnului, „păzitorul sufletului ei”, care ia înfăţişarea celui ce voise să 
se sinucidă, iar nu de „îngerul păzitoriul trupului ei” (Orjaavpdg, p. 275). 

cutare curvă?’ Iar ei să mirară, şi ziseră: ‘Nu ştim de aceasta nimic sfinte 
părinte’. Iarăş zise patriiarhul cătră cliriciibesearicii: ‘Auziţi ce răspund 
dumnealor’, iar cliricii ziseră: ‘Noi am văzut pă dumnealor cu dânsa în 
besearică, macar că feaţele acelor doi boiari nu era ca ale dumnealor, ci 
străluciia ca soarele’. Atuncea cunoscu patriiarhul că minune mare s-au 
făcut cu acea păcătoasă, şi chiemându-o pă dânsa o întrebă: ‘Ştii vreo 
dată să fii făcut vreun bine?’ Iar ea nu vrea să spuie, dar apoi văzând 
sicletul spuse de acei 500 de galbeni: Am dat unui om, ce umbla să se 
spânzure, şi eu 11 nu l-am lăsat, şi alte multe milostenii am făcut’. Iar 
peste noapte patriiarhul văzu videnie. Şi zise: ‘Noi sântem arhanghelii 
Mihail şi Gavriil, care am botezat pă cutare, ci o lăsaţi nu-i mai daţi 
supărare, că milosteniile ei au covârşit păcatele curvi<i>i, ce au făcut. Şi 
botezându-se, s-au spălat de toate păcatele ei’. Iar după puţină vreme, 
muri fata aceaia, şi-i luară îngerii lui Dumnezeu sufletul întru împără- 
ţiia ceriului.” 51 

Intr-o perioadă agitată, în care taina botezului (poartă de intrare în 
comunitatea creştină vegheată atent de naşi) şi, mai cu seamă, impor¬ 
tanţa nu numai a credinţei (sola fde ) ci şi a faptelor bune în obţinerea 
mântuirii încep să-i preocupe din ce în ce mai mult pe teologi, Damas- 

51 BAR ms. rom. 3324, ff. 191r-193r. într-un studiu din 2006 [„Minunile Sfinţilor 
Arhangheli. (O predică românească de la sfârşitul secolului al XVIII-lea)”, în Texte 
uitate, texte regăsite V (Academia Română. Institutul de istorie şi teorie literară „George 
Călinescu”), Bucureşti, pp. 63 sq.] arătam, pornind de la o omilie din BAR ms. rom. 
4787, ff. 146r-148v, că avem de-a face cu un capitol - 207 - din Limonariu transformat 
într-o predică. Nu ştiam pe atunci că era vorba de o prelucrare a unui fragment din 
capitolul al 18-lea al Comorii lui Damaschin Studitul (Orjaavpog, pp. 275-276). BAR ms. 
rom. 2610 conţine o tâlcuire integrală a lucrării, datată 1747, din care Moses Gaster 
a publicat un Cuvânt la Buna Vestire şi un fragment despre minunea de la Dohiariu 
(Chrestomaţie română. Texte tipărite şi manuscrise [sec. XVI-XIX] dialectale şi populare, cu 
o introducere, gramatică şi un glosar româno-francez, II. Texte [1710-1830], dialectologie, 
literatură populară, glosar, Leipzig-Bucureşti 1891, pp. 38-42). Din păcate, circulaţia 
„damaschinelor” în spaţiul românesc nu s-a bucurat de atenţia pe care ar fi meritat-o; 
vezi totuşi Pândele Olteanu, „Damaschin Studitul şi mitropolitul Varlaam al Moldovei”, 
Mitropolia Moldovei şi Sucevei 52 (1976), 3-4, pp. 211-244 (cu trimitere la studiile sale 
mai vechi pe această temă). 

Botezarea fetei 
păcătoase din 
Alexandria, 
Biserica Sf. 
Atanasie, 
Voskopoja, 1745 
[©Bildarchiv 
Foto Marburg. 
Bildindex der 
Kunst und 
Architektur LAC 
10.841/28] 



chin găseşte ziditoare imaginea - clasică - a desfrânatei care se mântu- 
ieşte şi accede la sfinţenie prin fapte bune, prin căinţă sinceră şi prin 
har divin. 

La fel o găseşte şi Ioanichie ieromonahul, un secol şi jumătate mai 
târziu. Alăturându-i o salvare de sanctuar - cel din Hone, ameninţat 
de apele învolburate ale unui râu deturnate de necredincioşi -, o bună 
vestire - a naşterii lui Samson -, trei tămăduiri - a consulului Studi¬ 
os, a Anei, a monahului Marcianus -, cinci salvări de la moartea fizică 
năprasnică şi o izbăvire de la damnarea veşnică a sufletului - cea a lui 
Moise -, el face în aşa fel încât ciclul iconografic rezultat să le transmită 
credincioşilor un mesaj plin de speranţă. 

El ar putea fi formulat, cred, astfel: în numele lui Hristos, Judecătorul 
cel drept, puterile de sus îi apără şi păzesc pe credincioşi de toată strică¬ 
ciunea, veghind asupra trupurilor şi a sufletelor lor, atât în viaţă cât şi 
după moarte. Cei în nevoie vor găsi adăpost sub aripile lor, ca odinioară 
cei trei tineri în cuptorul încins. Cei betegi se vor întrema. Cei rătă¬ 
ciţi îşi vor afla drumul, ca odinioară Agar în deşert. Cei însetaţi îşi vor 
vedea setea astâmpărată, iar cei flămânzi îşi vor potoli foamea. 

Pe aici, diavolul nu poate trece, pare să spună Ioanichie, cu gândul la 
salvarea miraculoasă a bisericii din Hone şi a monahului ei liturghisitor 
de năvala puhoaielor deviate de păgâni. Arhistrategul Mihail nu mai are 

de ce să conducă armate în luptă, ca în pictura moldovenească de secol 
XV-XVI, şi nici de ce să distrugă oştiri. O splendidă frescă de pe peretele 
de sud, din dreptul traveei de vest, a bisericii Mănăstirii Stavropoleos 
îl înfăţişează într-o postură triumfătoare, călcând în picioare pe Sata¬ 
na, un păcătos sau pe Hades, întruchipare a morţii înseşi 52 . Figurată 
la loc de cinste deasupra intrării, adunarea îngerilor (hramul ctitoriei) 
celebrează şi vesteşte tocmai căderea trufaşului Lucifer - Ecoacpopog - 
Steaua Dimineţii 53 . Răul a fost zăgăzuit pe vecie. 

Purtat de soartă din aridul Epir până în îndepărtata Rusie, scos la 
liman în rodnica Valahie, ieromonahul din Ostaniţa vorbea în deplină 
cunoştinţă de cauză. Toate îşi au rostul lor - „în lume, nimic nu este 
întâmplător şi neprevăzut” 54 . Indiferent de aparenţe, mântuirea nu-i 
este refuzată nimănui. Cu o singură condiţie, destăinuită de însuşi 
Arhanghelul Mihail idolatrului infam din Laodiceea îngrijorat de sănă¬ 
tatea fiicei sale 55 . 

Trebuie să crezi şi să iei aminte. 


52 Irini Leontakianakou, „Une creation post-byzantine...”. 

53 ‘ Epjurjveia , p. 46 [2]. 

54 Aşa îşi începe Ioanichie testamentul din 8 noiembrie 1733 (Vasilios A. Dimos, op. 
cit., pp. 229-236), cu un elogiu al „bunei rânduieli”. 

55 Fran^ois Nau, „Le miracle de Saint Michel â Colosses”, Patrologia Orientalis 4 
(1907), p. 549 [265]. 



înger în trup 



crucea între laudă 
şi calomnie 

despre vocaţia monahului-înger 


Mihail Neamţu 


Principala funcţie a cetelor îngereşti este doxologia: spre deosebire de 
demoni, arhanghelii, heruvimii şi serafimii îl laudă pe Dumnezeu. în 
raport cu omul de lume, virtutea monahului se exersează în tăcere. 
Fiinţa contemplativă îşi creşte aripile şi se înalţă spre văzduh accep¬ 
tând, înainte de toate, să nu bârfească oameni sau lucruri inferioare. 
Calomnia e muniţia dracilor. A nu răspunde intrigilor, pornirilor vindi¬ 
cative şi batjocurei gratuite - iată vocaţia deşertului creştin în contrast 
cu zgomotul imperiului. 

Refuzul obrăzniciei şi al deriziunii în faţa nedreptăţii echivalează cu o 
veritabilă purtare a Crucii in persona Christi. Sfântul Atanasie cel Mare 
oferă o subtilă analiză a restaurării lui Adam prin răstignirea păcatu¬ 
lui. Cuvântul lui Dumnezeu s-a întrupat iar Iisus Hristos a adus lumii 
vindecare. Numai un diagnostic atent poate scoate la iveală cauzele 
ascunse ale precarităţii ontologice de care suferă umanitatea. Omul nu 
este înger şi, prin căderea lui Adam, a pierdut dispoziţia contemplati¬ 
vă. Dorinţa naturală de comuniune cu Dumnezeu a fost otrăvită prin 
infatuare. Privirea aruncată spre lucrurile trupeşti i-a alterat ulterior 
discernământul. în răstignirea lui Hristos pe Cruce vedem atât degra¬ 
darea ultimă a demonilor care instigă oamenii la uciderea Fiului lui 
Dumnezeu, cât şi răspunsul suveran dat calomniei prin doxologie. Pe 
Cruce, Iisus s-a rugat Tatălui ceresc, a tăcut şi a murit. 

Scena răstignirii Fiului ne confruntă cu perversitatea demonică a urii 

şi a calomniei. Crucea 1 apare vertical, ca o armă spirituală capabilă să 
spulbere „fiecare amăgire a diavolilor .” 2 Referindu-se la efectele tauma- 

1 Pentru mai multe referinţe din Sfântul Atanasie, a se vedea Inc. 27; 29; 31; 32 (ed. 
rom. Cuvânt despre întruparea Cuvântului, în Sfântul Atanasie cel Mare, Scrieri. Partea 
întâi, Col. Părinţi şi Scriitori Bisericeşti [PSB] 15, traducere, introducere şi note de 
Pr. Dumitru Stăniloae, EIBMBOR, Bucureşti, 1987, pp. 122-123; 124-125; 126-127; 
128); şi Vita Antonii 74 sq (ed. rom. Viaţa Cuviosului părintelui nostru Antonie, în Sfântul 
Atanasie cel Mare, Scrieri. Partea a doua, PSB 16, traducere, introducere şi note Pr. 
Dumitru Stăniloae, EIBMBOR, Bucureşti, 1988, pp. 234-235). Identificarea Crucii 
cu pătimirea răscumpărătoare a lui Hristos este o practică întâlnită în Evangheliile 
sinoptice: Mt. 10, 38; Mc. 10, 21; Lc. 14, 27. La Pavel, se găseşte o implicare şi mai 
profundă a Crucii în disciplina generală a vieţii creştine: „Iar mie să nu-mi fie a mă 
lăuda (Kaux&oGai) decât numai în crucea Domnului nostru Iisus Hristos, prin care 
lumea este răstignită pentru mine (spoi Koopo^ soxaupcoxai), şi eu pentru lume.” (Gal. 
6,14). Unii comentatori au susţinut că „însemnarea cu crucea era un obicei din timpul 
primului templu”, făcând trimitere la Iezechiel 9, 4. Există o abundenţă de referinţe 
patristice la eficacitatea spirituală a semnului crucii: Tertulian, Ad uxorem 2.5 (Jaques 
Paul Migne ed., Patrologiae cursus completus, Series Latina (PL ) 2, 1321); Origen, In 
Ezech. 9 (Jaques Paul Migne ed., Patrologiae cursus completus, Series Graeca ( PG ) 13, 
801.8-14); în Apophthegmata patrum, a se vedea Avva Ammona 8 (ed. rom. Grigorie 
Dascălu, Alba Iulia, 1990, p. 32), Avva Pimen 8 (ed. rom. Patericul sau Apoftegmele 
Părinţilor din pustiu, traducere, introducere şi note de Cristian Bădiliţă, Ed. Polirom, 
Iaşi, 2003, pp. 265-266 / Grigorie Dascălu, pp. 166-167) etpassim. Celebrarea efectelor 
miraculoase ale crucii marchează în particular o forma mentis pre-constantiniană. Şi 
începe desigur cu Eusebiu, Vita Constantini 1.28.2-3 (ed. rom. Viaţa lui Constantin cel 
Mare, în Eusebiu de Cezareea, Scrieri. Partea întâi, PSB 14, traducere şi note de Radu 
Alexandrescu, EIBMBOR, Bucureşti, 1991, p. 76): „Deci cam pe la ceasurile amiezii, 
când ziua începuse să scadă, zicea Constantin că văzuse cu ochii săi chiar pe cer, 
străjuind deasupra soarelui, semnul mărturisitor de biruinţă al unei cruci întocmite 
din lumină (cxoupou xponaiov sk auxcp (pcoxoţ) şi că o dată cu ea putuse desluşi un 
scris glăsuind: «Să biruieşti întru aceasta» (xouxcp viiccx)”. Cam în aceeaşi perioadă Chirii 
al Ierusalimului, Cat. 13. 36 (ed. rom. Chirii al Ierusalimului, Catehezele, traducere de 
pr. Dumitru Fecioru, EIBMBOR, Bucureşti, 1943, pp. 216-217), elaborase o strategie 
complexă de a-şi face cunoscut episcopatul în relaţie cu cinstirea Crucii, imediat după 
ce împărăteasa Elena făcuse miraculoasa descoperire a Crucii în Palestina. 

2 Atanasie, Contra gentes 1.28-29 (în Contra gentes and De incarnatione, ed. R.W. 

turgice ale Crucii, Sf. Atanasie cel Mare face aluzie şi la simbolismul 
monastic. Subiectul este frecvent atins în Vita Antonii 3 — o lucrare hagi¬ 
ografică despre unul dintre marii Părinţi ai pustiei egiptene care vădeş- 

Thomson, Clarendon Press, Oxford, 1971). 

3 De-a lungul istoriei creştinismului, semnul Crucii ( signaculum ) a fost încărcat cu 
sensuri diferite: mai întâi era făcut în numele lui Iisus Hristos (amintind de pătimirea 
Sa mântuitoare), apoi în numele Treimii; de asemenea, „la început era trasat pe fruntea 
fiecărui credincios, probabil cu un singur deget, atât în Răsăritul grec cât şi în Apusul 
latin.” Mai târziu, după cum atestă Petru Damaschinul (sec. XI-XII), se foloseau două 
degete de la o mână (un gest păstrat de unii vechi-calendarişti din Rusia până astăzi), 
mărturisind astfel cele două firi ale lui Hristos unite într-un singur „hypostasis” (a se 
vedea Filocalia voi. V [ed. rom. Filocalia sfintelor nevoinţe ale desăvârşirii, voi. V, traducere, 
introducere şi note de Pr. Dumitru Stăniloae, Ed. Harisma, 1995] p. 189). Când au 
început să se folosească trei degete (pentru a reprezenta dogma Treimii), sensul era de 
la dreapta la stânga, numai în urma schismei dintre Roma şi Constantinopol (1054) 
le-a permis celor două centre religioase să modifice această practică, din nevoia unei 
diferenţieri polemice şi a unei discontinuităţi istorice. 


Sfinţii cuvioşi 
Macarie, 
Metodie, Petru 
şi Onufrie, 
pronaosul bise¬ 
ricii Mănăstirii 
Cozia, 1391 

te un mare interes pentru demonologie. 4 Există numeroase episoade 
care-1 arată pe marele Antonie câştigând războiul împotriva puterilor 
întunericului. 5 Din punctul de vedere al Sfântului Atanasie, toate prac¬ 
ticile ascetice îndurate de către eremit sunt o prelungire şi o persona¬ 
lizare a vieţii Crucii. 6 Diavolii sunt alungaţi prin semnul Crucii şi în 
numele lui Hristos. Luat în sine, obiectul de lemn al crucii n-are nicio 
putere (deci nu poate fi o amuletă). Doar prin mărturisirea lui Hristos, 
puterea Crucii e restaurată. 7 

In De Incarnatione, Atanasie cel Mare vede diavolii ca pe nişte „idoli” 8 
care pun stăpânire peste imaginaţia noastră amestecată. Demonii incită 
la violenţă şi produc efecte secundare pentru a întreţine cultura morţii. 
In contrast, Crucea lui Hristos ridicată în văzduh are un efect purifica¬ 
tor. întreg cosmosul poluat de prezenţa nevăzută a demonilor e curăţat 
prin înălţarea lui Hristos pe Cruce. 9 Atanasie face aici aluzie la doctrina 
paulină (Ef. 6, 12) despre „duhurile răutăţii care sunt în văzduhuri (xâ 
7tvet)paxtKa xfjc; 7tovr|pla<; ev rob; ertoitpavlon;)”. Unii cititori moderni 
vor vedea în acest limbaj o simplă perspectivă mitologică asupra lumii, 
definitiv dezvrăjită prin revoluţia cosmologică din secolul XVII. Este 
adevărat: de la Filon Alexandrinul (20 î. Hr. - 50 d. Hr.) până la Plutarh 
(46-127 d. Hr.), comentatorii lumii elenistice socot aproape la unison 
că aerul reprezintă habitatul natural al demonilor. în tradiţia creştină, 
au existat numeroşi comentatori care au vorbit despre „materialitatea 
subţire” a diavolilor - fapt care le permite să plutească deasupra pămân¬ 
tului, vânând sufletele celor care se ridică la cerurile superioare. 

4 David Brakke a sugerat existenţa unei legături între demonologia lui Origen şi cea 
însuşită de Antonie. 

5 Instructions of Theodore 3.44 (ed. Veilleux, în Pachomian Koinonia, voi. III, Cistercian 
Publications, 1982, p. 118) vorbeşte despre „războiul Crucii”. 

6 V. Anton. 13 (ed. Stăniloae, pp. 200-201). 

7 Unele Evanghelii apocrife (cum este Evanghelia după Toma) au tendinţa să 
diminueze rolul Crucii în biografia lui Iisus. Aceasta este unul dintre motivele pentru 
care Biserica primară le-a înlăturat din procesul de formare a canonului scriptural. 
Pentru excepţia valentiniană, a se vedea The Gospel ofTruth 18.22-32 la J. M. Robinson, 
The NagHammadi Lihrary in English, 2nd edition, Harper Collins, 1988. 

8 Atanasie, inc. 1 (ed. Stăniloae, p. 89). 

9 Atanasie, inc. 25 (ed. Stăniloae, pp. 120-121) şi V. Anton. 21 (ed. Stăniloae, p. 206). 

Sfântul Antonie 
cel Mare, pro¬ 
naosul bisericii 
Mănăstirii Co- 
zia, 1391 



Interpretând Crucea ca un instrument „ecologic” de restaurare a clari¬ 
tăţii văzduhului şi de alungare a diavolilor, Sf. Atanasie vorbeşte cu 
egală forţă şi relevanţă fiecărei generaţii de creştini. In ce fel? Biruinţa 
Crucii este un act concret, verificabil, prin etica non-retalierii pe care 
monahul (sau creştinii) o aplică în faţa agresiunii fizice şi verbale. Noul 
Testament ne lasă să identificăm maşinaţiunile diavoleşti în spatele 
tratamentului inuman pe care soldaţii romani l-au aplicat lui Hristos. 
Gândul diabolic plăsmuieşte trădarea lui Iuda, tot la fel cum gândul 
deznădejdii îl încearcă pe anahoretul Antonie în pustiu. In faţa ispitelor 
aparent insuportabile ale puterilor vrăjmaşe, Sf. Antonie ne reaminteş¬ 
te că „împărăţia cerurilor” se ia „prin străduinţă” (Mt. 11, 12). 

Una dintre cele mai vizibile şi cele mai răspândite semne ale prezenţei 
demonice este violenţa de limbaj vizibilă în hulă şi ocară. Crucea 10 ne 


10 Despre dimensiunea cosmică a Crucii, a se vedea Irineu de Lyon, Demonstratio 

înfăţişează ciocnirea dintre două tipuri de discurs. Retorica demoniacă 
dă naştere unei atmosfere greu respirabile. Denunţul e limba maternă 
a diavolilor. în contrast cu sudalma soldaţilor şi dispreţul făţiş al unuia 
dintre tâlhari, Domnul Hristos alege tăcerea. în faţa blestemului, Fiul 
lui Dumnezeu se roagă. Dracii înşală 11 şi dau naştere judecăţilor părel¬ 
nice. Imaginile astfel plăsmuite agită sufletul şi cheamă la uzurparea 
dreptăţii. Nevoia de-a pedepsi un ţap ispăşitor obnubilează discernă¬ 
mântul şi raţiunea. Demonii nu sunt întotdeauna făţişi în lucrare şi 
se ascund în spatele altor agenţi ai distrugerii. în faţa acestui concert 
malefic, Hristos apare victorios. în ce fel? 

Mai întâi, cuvintele sale dezvăluie laşitatea falşilor profeţi, gata să 

apostolica 34, în St. Irenaeus, The Demonstration of the Apostolic Preaching, ed. A. 
Robinson, SPCK, Macmillan, 1920, pp. 100-101. Pentru universalitatea prezenţei lui 
Dumnezeu semnificată de Cruce, a se vedea Grigorie de Nyssa, De tridui inter mortem et 
resurrectionem Domini noştri Jesu Christi spatio, edit. E. Gebhardt, Gregorii Nysseni opera, 
Voi. 9.1, Leiden, Brill, 1967, pp. 300.8-301.1.), în special acest fragment: „El [Apostolul 
Pavel în FA 9, 18] a văzut că această formă, împărţită în patru planuri/direcţii din 
intersectarea lor centrală, simbolizând puterea şi purtarea de grijă a celui închipuit 
pe ea, pătrunde toate lucrurile. Pentru acest motiv, el numeşte fiecare direcţie/plan/ 
dimensiune cu un titlu diferit, numindu-le «adâncime» partea de la mijloc în jos, 
«înălţime» partea de sus, iar «lărgimea» şi «lungimea» părţile care pornesc din centru 
într-o parte şi în alta, ca şi cum ar numi o parte «lărgimea» iar cealaltă «lungimea». Prin 
aceasta vrea să indice, după părerea mea, ceea ce spune, că nici o existenţă nu e lipsită 
de stăpânirea Fiinţei Divine, din ceea ce este sus în cer, jos sub pământ, ce se întinde 
în toate direcţiile până la marginea întregii lumi existente. Prin «înălţime» el numeşte 
cele de sus, prin «adâncime» cele ce sunt sub pământ, iar prin «lărgime» şi «lungime» 
dimensiunile care pornesc din mijloc ce sunt ţinute strâns de puterea care stăpâneşte 
universul.” A se vedea de asemenea Grigorie de Nyssa, or. cat. 32 (ed. rom. Marele cuvânt 
catehetic sau despre învăţământul religios în Grigorie de Nyssa, Scrieri. Partea a doua, PSB 
30, traducere Pr. Teodor Bodogae, pp. 329-332. La Maxim Mărturisitorul, în cap. theol. 
67 (ed. rom. Capete teologice, în Filocalia, voi. II, traducere Pr. Dumitru Stăniloae, p. 182) 
găsim această reflecţie: „Toate cele văzute (fenomenele) se cer după cruce, adică după 
deprinderea de-a stăvili afecţiunea faţă de ele a celor ce sunt duşi prin simţuri spre ele. 
Iar cele inteligibile (numenale) toate au trebuinţă de mormânt, adică de nemişcarea 
totală a celor ce sunt purtaţi spre ele de minte.” 

11 Atanasie, inc. 55 (ed. Stăniloae, pp. 152-153). 

comită crima prin serviciul „mercenarilor” (i.e., soldaţii romani). Biru¬ 
inţa lui Hristos nu are conotaţii mundane. Nu prin răzbunare, ci prin 
asumarea nudităţii şi îmbrăcând veşmintele sărăciei, 12 Fiul lui Dumnezeu 
e răstignit împreună cu tâlharii la marginea cetăţii. El se mărturiseş¬ 
te Tatălui şi nu caută să dea răspuns la denunţurile inamicilor. După 
cum spune Sf. Atanasie, „El a răbdat ocara noastră de la oameni (nap’ 
âvBpccmcDV fi|3piv), ca noi să moştenim nestricăciunea (âtpBapcriav)." în 
pofida durerii fizice cumplite şi dincolo de abandonul aparent al Tată¬ 
lui, Hristos „n-a fost vătămat întru nimic (ePĂd^texo pf)v yăp amoq 
ofidev).” 13 Această afirmaţie nu pune la îndoială veracitatea suferinţei 
lui Hristos la răstignire; mai degrabă presupune că El a trecut peste 
această suferinţă cu supremă demnitate. Fără să fie cu nimic vinovat, 
El s-a făcut pe Sine „blestem (Karapa)” (Gal. 3, 13) în locul poporului 
său defăimat. 


Sfinţii cuvioşi 
Eutihie, Maxim 
Mărturisitorul, 
Ilarion, Petru 
Athonitul şi 
alţi doi eremiţi, 
naosul bisericii 
bolniţei Mănăs¬ 
tirii Bistriţa, 
1522 


12 Atanasie, inc. 24 (ed. Stăniloae, p. 119): „De aceea nu i-a venit moartea trupului 
de la Sine, ci din uneltire (s^ smpouArjţ), ca chiar moartea pricinuită Lui de alţii să 
o desfiinţeze.” Aceeaşi idee o dezvoltă Grigorie de Nyssa, or. cat. 26 (ed. Bodogae, pp. 
322-324). 

13 Atanasie, inc. 54 (ed. Stăniloae, p. 151). 

în faţa multiplelor acuzaţii, Iisus tace. Neprihănit fiind, Fiul lui Dumne¬ 
zeu refuză contra-atacul. Tăcerea hristică recapitulează, într-un anumit 
sens, toată muţenia milioanelor de oameni persecutaţi pe nedrept de 
ideologiile tiranice ale lumii. Fiul lui Dumnezeu interiorizează condiţia 
victimei inocente. Asumarea naturii umane de către Cuvântul increat 
capătă concreteţe. Nu există om a cărui nefericită soartă să fie străină 
de Hristos. Prin Cruce, întruparea umple cu har toate colţurile univer¬ 
sului văzut şi nevăzut. 14 Luând carnea omenească şi intrând în genealo¬ 
gia istorică a unui popor de mici dimensiuni, Hristos şi-a arătat smere¬ 
nia: „pe oamenii cei ce pătimeau i-a atras şi îi ridică întru nepătimirea 
Sa.” 15 Crucea este punctul terminus al chenozei divine. Deşertarea de 
sine atinge ultimul prag. în loc să răspundă călăilor şi torţionarilor, Fiul 
rosteşte un psalm. Discursul înveninat devine irelevant. Diavolii, pe 
cale de consecinţă, sunt ridiculizaţi. Crucea răstoarnă condiţia omului 
căzut, iar prăpastia dintre om şi Dumnezeu e anulată, 
în chip îngeresc, Fiul rosteşte o doxologie. Demonii îi cer apostazia sub 
povara calomniei umane. Pe Cruce, însă, Hristos înalţă cereri către 
Tatăl şi încă mijloceşte pentru păcatele oamenilor. El recunoaşte dupli¬ 
citatea „celor care grăiesc pace către aproapele lor, dar cele rele sunt în 
inimile lor” (Ps. 27, 4). Hristos devine „ocara oamenilor şi defăimarea 
poporului”. în rugăciunea către Tatăl, Fiul se mărturiseşte astfel: „m-au 
batjocorit, grăit-au cu buzele, clătinat-au capul”. Violenţa fizică este, de 
asemenea, comparată cu împunsătura taurului şi răcnetul de leu (Ps. 
21, 12-13). Cu toate acestea, Hristos rezistă logicii retribuţiei. 16 El nu 
întoarce aceeaşi monedă celor care îl blestemă şi nici nu se răzbună pe 
ei. Crucea devine emblema rezistenţei binelui în faţa răului - a culturii 
vieţii în faţa nihilismului de orice speţă. 

A rezista oricărei momeli vindicative creşte imunitatea creştinului faţă 
de ispitele drăceşti. Refuzând retalierea, ispititorul îşi pierde din putere, 
în acest fel a văzut Sf. Pavel biruinţa lui Hristos, Cel care, „dezbrăcând 
de putere începătoriile şi stăpâniile, le-a dat de ocară în văzul tuturor, 

14 Irineu, adv. haer. 2.22.4. ( Sandi Irenaei episcopi Lugdunensis libri quinque 
adversus haereses, voi. I, ed. W. W. Harvey, Cambridge University Press, Cambridge, 
1857). 

15 Atanasie, inc. 54 (ed. Stăniloae, p. 151). 

16 Un ecou la această rugăciune se găseşte în FA 7, 60. 

biruind asupra lor prin cruce” (Col. 2, 15). Singurul său răspuns a fost 
unul îngeresc: rugăciunea de mulţumire adresată Tatălui. 17 Tăcerea 
subsecventă anticipează biruinţa adevărului asupra falsităţii şi a vieţii 
asupra morţii. Imitând această tăcere divină, Antonie cel Mare poate 
practica smerenia. împotriva cacofoniei demonice, 18 Antonie aduce 
psalmodierea îngerilor. 19 Tăcerea cultivă interioritatea, dar amenajează 
spaţiul ascultării şi al întâlnirii cu celălalt. Alţi mari Părinţi ai deşer¬ 
tului încuviinţează că „dacă-1 smintim pe frate, păcătuim împotriva lui 
Hristos.” 20 

Dacă oraşul este locul furiei şi al agitaţiei, deşertul Sfântului Antonie 


Sf. Pahomie 
cu îngerul şi 
Sfinţii cuvioşi 
Pavel Tebeul şi 
Petru Athonitul, 
pronaosul bise¬ 
ricii Mănăstirii 
Snagov, 1563 


17 Avva Ierax (ed. Grigorie Dascălu, pp. 112-113): „Un frate a întrebat pe avva Ierax, 
zicând: spune-mi un cuvânt, ca să mă mântuiesc. I-a zis bătrânul: şezi în chilia ta şi 
de îţi este foame, mănâncă iar de îţi este sete, bea şi nu vorbi de rău pe cineva şi te 
mântuieşti.” Avva Macarie cel Mare 20 (ed. Grigorie Dascălu, p. 134): „De s-a făcut 
întru tine defăimarea ca laudă şi sărăcia ca bogăţie şi lipsa ca îndestulare, nu vei muri.” 

18 V. Anton. 9 (ed. Stăniloae, p. 198). 

19 Pahomie, Instructions 1.22 (ed. Veilleux, în Pachomian Koinonia, Cistercian 
Publications, p. 21): „Nu blestema chipul lui Dumnezeu.” 

20 Antonie 9/11 (ed. Bădiliţă, p. 44/ed. Grigorie Dascălu, p. 9) 

îi rezervă privilegiul serenităţii. în pofida unei vârste înaintate, chipul 
sfântului radia de bucurie, emanând o putere carismatică încât atră¬ 
gea mulţimile în jurul său. 21 îngerul-monah Antonie urmează drumul 
Crucii şi inversează logica triumfalismului politic. Părăsind lumea şi 
imitându-L pe Hristos, Antonie sfidează furtuna puterilor vrăjmaşe. 
Ascetismul include, pe lângă alte forme de înfrânare, refuzul vorbi¬ 
rii maliţioase. Aparent „ieftinătate” (efixeleva) a morţii lui Hristos 22 
se transformă într-o devoalare a slăbiciunii demonilor. Chenoza şi 
mustrarea de sine nu sunt o înjosire, ci o biruinţă bărbătească asupra 
tentaţiei narcisice a vechiului Adam. 23 


Excurs şi epilog 

Pedagogia limbajului monastic e cu atât mai importantă cu cât ideologi¬ 
ile totalitare ale modernităţii ne-au demonstrat, în chip brutal, demo¬ 
nica perversitate a limbajului urii. Revoluţii de proporţii planetare s-au 
născut plecând de la ura de clasă sau ura de rasă. Registrul doxologic 
(adică funcţia angelică a laudei) a fost secularizat prin „omagiile" aduse 
liderilor supremi. Zeci de mii de preoţi şi monahi au fost condamnaţi 
la marginalizare, întemniţare, izolare sau moarte. Decenii la rândul, 
în Europa şi Asia, în Africa sau America Latină, frica şi minciuna au 
tronat în locul libertăţii. Ideologia egalitară a comunismului, bunăoară, 
a căutat să canalizeze afectele negative ale urii şi invidiei. S-a născut 
o societatea claustrofobă, bazată pe controlul funcţiilor animalice ale 
omului. Resentimentul faţă de aristocraţie, preoţie, burghezie sau ţăra¬ 
nii înstăriţi s-a putut propaga prin efectul bulgărelui de zăpadă. Revo¬ 
luţii culturale succesive au reuşit să înlocuiască respectul şi civilitatea 

21 V. Anton. 69 (ed. Stăniloae, p. 233). 

22 Aceasta însumează critica monastică a formelor false de asociere civică constituite 
din critica infatuată şi calomnia nejustificată împotriva aproapelui nostru. Părăsind 
satul în care s-a născut, Antonie scrie un protest împotriva regimului inautentic de 
socializare (hrănit prin cântece zgomotoase şi zvonuri). 

23 Paladie, Hist. laus. 18 (ed. rom. Paladie, Istoria lausiacă, traducere de Pr. Dumitru 
Stăniloae, EIBMBOR, Bucureşti, 1993, p. 49) înregistrează un monolog de-al avvei 
Macarie cel Mare: „Ce vrei, bătrâne rău? Iată, te-ai uns şi cu untdelemn şi ai gustat şi 
vin. Ce mai vrei, bătrâne rău?” 


CRUCEA ÎNTRE LAUDĂ SI CALOMNIE 


165 


cu limbajul denigrator. Patologia denunţului şi plăcerea învrăjbirii 
au putut masca intenţiile tiranice ale noilor regimuri totalitare, de la 
Moscova şi Beijing până la Bucureşti, Havana şi Tirana. Aşa au apărut 
blajul, şicanele, turnătoria. 

Manifestul primilor monahi creştini rămâne actual tocmai plecând de 
la funcţia terapeutică a doxologiei. Pustia Egiptului s-a constituit prin- 
tr-o recunoaştere spontană a diferenţelor dintre oameni şi comunităţi. 
In plus, cultul sfinţilor - atât de caracteristic pentru creştinismul apos¬ 
tolic - pleacă de la acceptarea ierarhiilor cereşti: nu doar îngerii diferă, 
ci şi cetele drepţilor. Unii au înmulţit doi, alţii patru talanţi. Privind la 
bogăţia de daruri a celor desăvârşiţi, neofitul se îmbogăţeşte. Bucuria şi 
dragostea îi cuceresc inima, în locul invidiei calculate. Cenzura geloziei 
conduce la explozia admiraţiei. In lumea monahilor, iubirea exprima¬ 
tă prin cuvinte îşi recuză orice sentimentalism. Monahul strangulează 
gândul judecăţii răutăcioase pentru a păstra distanţa binevoitoare a 
respectului. Imitarea îngereştilor cete presupune o dureroasă renunţa¬ 
re, prin Cruce, la etica vechiului Adam. 

Iată lecţia cea mai importantă pentru o lume rănită de voluptatea 
bârfei şi mojiciei imunde. Acolo unde sabotajul găunos şi contestaţia 
vehementă domină relaţiile umane, nevoia terapiei prin doxologie este 
chiar evidentă. Dacă lumea modernă asumă uneori paricidul în virtutea 
„progresului”, lumea creştinismului antic gândeşte altfel raportul între 
filialitate şi autoritatea paternă. Preţuirea mirată şi bucuria descope¬ 
ririi reciproce întreţin relaţia dintre ucenic şi maestru. Egalitarismul 
revoluţionar, dimpotrivă, e obraznic şi impetuos. întrebările mor şi 
creşte buruiana perfidiei şi a dispreţului. 

Prin Cruce, însă, limbajul uman se poate transforma într-un sol fertil 
pentru Cuvântul lui Dumnezeu. Deşertul ajunge să fie, astfel, o oază 
roditoare. Exorcizând puterile răului, vizibile în discursul defăimării, 
Crucea face posibilă celebrarea comuniunii de iubire. 





